ദേവാലയങ്ങളിലെ ജീവൻ തുടിക്കുന്ന ചിത്രങ്ങളുടെയും ശില്പങ്ങളുടെയും ശില്പി കോട്ടൂർ രഘുവിന് നാട്ടുകാരുടെ ആദരം – Catholic VOX Online NEWS | Christian News | Malayalam News | Vatican News\nHome/Kerala/ദേവാലയങ്ങളിലെ ജീവൻ തുടിക്കുന്ന ചിത്രങ്ങളുടെയും ശില്പങ്ങളുടെയും ശില്പി കോട്ടൂർ രഘുവിന് നാട്ടുകാരുടെ ആദരം\nദേവാലയങ്ങളിലെ ജീവൻ തുടിക്കുന്ന ചിത്രങ്ങളുടെയും ശില്പങ്ങളുടെയും ശില്പി കോട്ടൂർ രഘുവിന് നാട്ടുകാരുടെ ആദരം\nvox_editor Follow on Twitter Send an email 22nd October 2018\nആര്യനാട്: ജീവൻ തുടിക്കുന്ന ചിത്രങ്ങളുടെയും ശില്പങ്ങളുടെയും ശില്പി കോട്ടൂർ രഘുവിന് നാട്ടുകാരുടെ കൂട്ടായ്മയിൽ പ്രദർശനം ഒരുക്കി. കുറ്റിച്ചൽ ആർ.കെ.ഓഡിറ്റോറിയത്തിൽ രഘുവിന് നാടു നല്‍കുന്ന ആദരവായാണ് കോട്ടൂരിലെ നാട്ടുകാരും ഫേസ്ബുക്ക് കൂട്ടായ്മയും ചേര്‍ന്ന് പ്രദര്‍ശനം ഒരുക്കിയത്. ചിത്രപ്രദര്‍ശനം നെയ്യാര് ഡാം എസ്.ഐ. ശ്രീകുമാര് ഉദ്ഘാടനം ചെയ്തു. രഘുവിന്റെ സുഹൃത്തുക്കളും ഫേസ് ബുക്ക് കൂട്ടായ്മയിലെ പ്രവര്‍ത്തകരും ഉദ്‌ഘാടന ചടങ്ങില് സംസാരിച്ചു.\nജീവിത പ്രാരാബ്ധങ്ങൾക്കിടയിലും വരയോടുള്ള സ്നേഹവും ആദരവും ഒരിക്കലും ഒരു കണികപോലും രഘുവിൽ നിന്ന് അറ്റുപോയില്ല. തന്റെ ജീവിത നിയോഗമാണ് ജീവനും തുടിപ്പും നൽകുന്ന ചിത്രങ്ങളുടെയും ശില്പങ്ങളുടെയും നിർമ്മാണമെന്ന് ജീവിതത്തിന്റെ കുഞ്ഞുന്നാളിലേ മനസിലാക്കിയിരുന്നു രഘു. അതുകൊണ്ടു തന്നെയാണ് ജീവിതത്തിൽ വലിയ പ്രതിസന്ധികളിലൂടെ കടന്നു പോകേണ്ടി വന്നിട്ടും തന്റെ ജീവിത നിയോഗത്തോട് ഒട്ടും തന്നെ അകൽച്ച തോന്നാത്തത്.\nആയിരക്കണക്കിന് ചിത്രങ്ങൾക്ക് രഘു ജീവൻ കൊടുത്തിട്ടുണ്ട്. അതിൽ പ്രസിദ്ധമായ രാജ രവിവർമ്മ ചിത്രങ്ങൾ തുടങ്ങി തന്റെ തന്നെ ഭാവനയിൽ വിരിഞ്ഞ ചിത്രങ്ങൾ വരെയുണ്ട്. ശില്പങ്ങളിൽ പ്രസിദ്ധമായ മൈക്കിൾ ആഞ്ചെലോയുടെ പിയാത്ത മുതലുള്ളവയുണ്ട്. ശില്പനിർമാണത്തിലും രഘുവിന് വലിയ പ്രത്യേകതയുണ്ട്, അതായത് ജീവന്റെ തുടിപ്പുള്ള അനുഭവം നല്കുന്നവയാണവ.\nചുരുക്കത്തിൽ, മനസ്സില് പതിയുന്ന എന്തും വാട്ടര്, ഓയില്, അക്കര്‍ലിക്ക് പെയിന്‍റുകളിലൂടെ കാന്‍വാസില് ജീവന് തുടിക്കുന്നവയാക്കാന് കഴിയുന്ന അനുഗ്രഹീത കലാകാരനാണ് അദ്ദേഹം. തയ്യല് കടയില് നിന്നും കളയുന്ന പാഴ്തുണി കൊണ്ട് കാന്‍വാസില് അബ്ദുല് കലാമിന്റെ ഉള്‍പ്പടെ ചെയ്ത രൂപങ്ങള് പ്രത്യേക ശ്രദ്ധയാകർഷിക്കുന്നു.\nകേരളത്തിൽ പലയിടത്തും, പ്രത്യേകിച്ച് നെയ്യാറ്റിൻകര രൂപതയിൽ ധാരാളം ദേവാലയങ്ങളിൽ അദ്ദേഹം വരച്ച ജീവൻ തുടിക്കുന്ന ചിത്രങ്ങളുണ്ട്, ജീവനോടെ വിശ്വാസികളോട് സംവദിക്കുന്ന ശില്പങ്ങളുണ്ട്. ഉദാഹരണമായി കൊണ്ണിയൂർ അമ്മത്രേസ്യ ദേവാലയത്തിലെ എല്ലാ ചിത്രങ്ങളുടെയും ചുമരിൽ പതിച്ചിരിക്കുന്ന ശില്പങ്ങളുടെയും സൃഷി കോട്ടൂർ രഘുവാണ്. അതുപോലെ തന്നെ ബാലരാമപുരത്തിനടുത്തുള്ള കല്ലമ്പലം പള്ളിയിലും, പേയാടിന്റെ സബ്സ്റേഷൻ ദേവാലയമായ മൂലത്തോപ്പ് വി.യൂദാതദേവൂസ് പള്ളിയിലും നിർമ്മിച്ചിരിക്കുന്ന പടുകൂറ്റൻ പിയാത്തയുടെ ശില്പിയും കോട്ടൂർ രഘുതന്നെയാണ്.\nവളരെ ചെറുപ്പത്തിലേ പരസ്യ കമ്പനിയിൽ ജോലിയ്ക്ക് പ്രവേശിച്ചു, തുടർന്ന് വിദേശത്തുപോയി, പക്ഷെ പലതുകൊണ്ടും ഒന്നിനോടും താദാദ്മ്യം പ്രാപിക്കുവാൻ രഘുവിന് കഴിഞ്ഞില്ല. കാരണം, അദ്ദേഹത്തിന് ആ മഹത്വമേറിയ നിയോഗത്തോടുള്ള ആത്മാർത്ഥത ആയിരുന്നിരിക്കണം. “നിയോഗം” എന്ന പദത്തിന്റെ പ്രയോഗം മറ്റൊന്നുംകൊണ്ടല്ല, രഘു ഒരിക്കലും പണത്തോട് ആഗ്രഹം കാണിക്കാറില്ല. ചെയ്യുന്ന ജോലിക്ക് മിതമായ കൂലി മാത്രം ആഗ്രഹിക്കുന്ന ശൈലി അദ്ദേഹത്തിനുണ്ട്. അതിന് കാരണം, അദ്ദേഹം ഇത് ഒരു തൊഴിലായല്ല കണ്ടിരിക്കുന്നത് മറിച്ച് ജീവിത നിയോഗമായിട്ടാണ് എന്നുള്ളതാണ്.\nവൈകുന്നേരം, ചിത്രപ്രദർശന സമാപന സമ്മേളന ഉത്ഘാടനം, കുറ്റിച്ചൽ ഗ്രാമപഞ്ചായത്ത് പ്രസിഡന്റ ശ്രീ. ജി. മണികണ്ഠൻ നിർവ്വഹിച്ചു. സമാപന സമ്മേളനത്തിൽ വച്ച് ചിത്രരചന മൽസരത്തിൽ പങ്കെടുത്ത് വിജയിച്ചവർക്ക് സമ്മാനങ്ങൾ നൽകി. തുടർന്ന്, വിവിധ കലാപരിപാടികളോട് കൂടിയാണ് ചിത്ര പ്രദർശനം ദിനത്തിന് തിരശീല വീണത്.\nകോട്ടൂർ രഘുവിന്റെ സ്വപ്ന സാക്ഷാത്ക്കാരത്തിനായി പ്രയത്നിച്ച നാട്ടുകാർ അഭിനന്ദനം അർഹിക്കുന്നു. തന്റെ കലയുടെ മികവിനെ നിയോഗമായി കണ്ട് മുന്നോട്ട് പോകുന്ന കോട്ടൂർ രഘുവിന് വരും നാളുകൾ നന്മയുടേത് ആയിരിക്കട്ടെ എന്ന് ആശംസിക്കാം. ഇനിയും കൂടുതൽ പേർക്ക് കോട്ടൂർ രഘുവിന്റെ വരയിലെയും ശില്പനിർമ്മാണത്തിലെയും ജീവസ് ധ്യാനിക്കുവാനും ആസ്വദിക്കുവാനും സാധിക്കട്ടെ.


മുഖ്യമന്ത്രി പ്രതിനായകന്, കുറ്റവിചാരണയില് നിന്നും ഒളിച്ചോടുന്നു; മുല്ലപ്പള്ളി രാമചന്ദ്രന് ; KPCC President Mullappally Ramchandran criticizes Pinaryi Vijayan over cancelling assembly session\nകോവിഡ് വ്യാപനത്തിന്റെ പശ്ചാത്തലത്തില് ആള്‍ക്കൂട്ടം ഒഴിവാക്കാനാണ് സഭാസമ്മേളനം മാറ്റിയെന്ന വാദം ബാലിശമാണ്.\nUpdated: July 23, 2020 5:59:39 pm\nതിരുവനന്തപുരം: മുഖ്യമന്ത്രി സത്യത്തെ ഭയപ്പെടുന്നത് കൊണ്ടാണ് സഭാസമ്മേളനം മാറ്റാന് ഏകപക്ഷീയമായി തീരുമാനമെടുത്തതെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന്. സഭാസമ്മേളനം മാറ്റിയ നടപടി ജനാധിപത്യവിരുദ്ധമാണ്. ഉദ്യോഗസ്ഥ ലോബിയും ഉപജാപക വൃന്ദവുമാണ് മുഖ്യമന്ത്രിയെ നിയന്ത്രിക്കുന്നത്. അതിനാലാണ് എപ്പോഴും ജനവിരുദ്ധ തീരുമാനങ്ങള് മാത്രം മുഖ്യമന്ത്രി കൈക്കൊള്ളുന്നതെന്നും മുല്ലപ്പള്ളി പറഞ്ഞു.\nസ്വര്‍ണക്കള്ളക്കടത്ത്, മുഖ്യമന്ത്രിയുടെ വിദേശയാത്രയും തുടര്‍ന്നുണ്ടായ കണ്‍സള്‍ട്ടന്‍സി കരാറുകളും ഞെട്ടിപ്പിക്കുന്ന അഴിമതിയും നിയമസഭാ സമ്മേളനം നടന്നിരുന്നെങ്കില് തുറന്നുകാട്ടപ്പെടുമായിരുന്നു. ഇതു കൊണ്ടാണ് മുഖ്യമന്ത്രി ഒളിച്ചോടിയത്.\n“എല്ലാ വിവാദങ്ങളുടെയും പ്രതിനായകന് മുഖ്യമന്ത്രിയാണ്. നിയമസഭയില് കുറ്റവിചാരണ ചെയ്യപ്പെടുമെന്ന് ആരെക്കാളും നന്നായി മുഖ്യമന്ത്രിയ്ക്ക് അറിയാം. മുഖ്യമന്ത്രിയുടെ തുടരെത്തുടരെയുള്ള വിദേശയാത്രക്കളെ കുറിച്ചുള്ള പൂര്‍ണ വിവരം ഇതിനകം കേന്ദ്ര അന്വേഷണ ഏജന്‍സിയായ റോ ശേഖരിച്ചിട്ടുണ്ട്. ചട്ടങ്ങളും കീഴ് വഴക്കങ്ങളും എല്ലാം കാറ്റില്‍പ്പറത്തി, നടത്തിയ അഴിമതികളെക്കുറിച്ചുള്ള സകല വസ്തുതകളും കേന്ദ്ര സര്‍ക്കാരിന്റെ പക്കലുണ്ടായിട്ടും എന്തുകൊണ്ടാണ് അന്വേഷണവുമായി മന്ദഗതിയില് കേന്ദ്ര സര്‍ക്കാര് മുന്നോട്ടു പോകുന്നത് അന്വേഷണ ഏജന്‍സികള്‍ക്കിടയില് ഇത് കടുത്ത നിരാശയുണ്ടാക്കിയിട്ടുണ്ട്,” കെപിസിസി പ്രസിഡന്റ് പറഞ്ഞു.\nRead Also: മുഖ്യമന്ത്രിയുടെ ജനപിന്തുണയില് പ്രതിപക്ഷം അസംതൃപ്തര്, കോവിഡ് വ്യാപനത്തിന് ശ്രമിക്കുന്നു: മന്ത്രി ഇപി ജയരാജന്\n“സ്വര്‍ണക്കള്ളക്കടത്ത് കേസ് അന്വേഷിക്കുന്ന പത്തു കസ്റ്റംസ് ഉദ്യോഗസ്ഥരെയാണ് ഒരു കാരണവുമില്ലാതെ സ്ഥലം മാറ്റിയത്. പ്രതിഷേധം ഉയര്‍ന്നപ്പോള് ഉത്തരവ് മരവിപ്പിച്ചെങ്കിലും ഇതുവരെ പിന്‍വലിച്ചിട്ടില്ലെന്നാണ് അറിയുന്നത്. സ്ഥലം മാറ്റല് നടപടി ക്രമവിരുദ്ധമാണ്. അന്വേഷണം നിര്‍ണായക വഴിത്തിരിവിലെത്തിയപ്പോഴാണ് കേന്ദ്ര സര്‍ക്കാരിന്റെ ഈ നടപടി. ഇതിന് പിന്നില് സ്വര്‍ണക്കള്ളക്കടത്ത് കേസ് അട്ടിമറിക്കാനുള്ള കേന്ദ്ര-സംസ്ഥാന സര്‍ക്കാരുകളുടെ ഒത്തുകളിയാണെന്ന സംശയം ബലപ്പെടുന്നു,” അദ്ദേഹം പറഞ്ഞു.\n“കോവിഡ് വ്യാപനത്തിന്റെ പശ്ചാത്തലത്തില് ആള്‍ക്കൂട്ടം ഒഴിവാക്കാനാണ് സഭാസമ്മേളനം മാറ്റിയെന്ന വാദം ബാലിശമാണ്. ആരോഗ്യ പ്രോട്ടോക്കോള് അനുസരിച്ച് സഭാ സമ്മേളനം നടത്താനുള്ള എല്ലാ സൗകര്യങ്ങളും നിയമസഭയ്ക്കകത്തുണ്ടെന്ന സത്യം മറച്ചുവെയ്ച്ചാണ് ഈ തീരുമാനം സര്‍ക്കാര് എടുത്തത്. ഒരു സ്റ്റാലിനിസ്റ്റിന് മാത്രമെ ഇങ്ങനെ എതിര്‍പ്പിന്റെ ശബ്ദം അടിച്ചമര്‍ത്താനാകുകയുള്ളൂ,” മുല്ലപ്പള്ളി പറഞ്ഞു.\nLDFMullappally ramachandranPinarayi VijayanUDF\nWeb Title: Kpcc president mullappally ramachandran chief minister pinarayi vijayan\nമുഖ്യമന്ത്രിയുടെ ജനപിന്തുണയില് പ്രതിപക്ഷം അസംതൃപ്തര്, കോവിഡ് വ്യാപനത്തിന് ശ്രമിക്കുന്നു: മന്ത്രി ഇപി ജയരാജന്


ഡല്‍ഹിയില് നൂറോളം പെണ്‍കുട്ടികളെ പീഡിപ്പിച്ചയാള് അറസ്റ്റില് • Suprabhaatham\nഡല്‍ഹിയില് നൂറോളം പെണ്‍കുട്ടികളെ പീഡിപ്പിച്ചയാള് അറസ്റ്റില്\nJanuary 16, 2017 | 11:16 am IST\nന്യൂഡല്‍ഹി: പതിനാല് വര്‍ഷത്തിനിടെ നൂറോളം പെണ്‍കുട്ടികളെ ബലാത്സംഗം ചെയ്ത തയ്യല്‍കാരന് ഡല്‍ഹിയില് അറസ്റ്റില്. അഞ്ച് കുട്ടികളുടെ പിതാവായ സുനില് രസ്‌തോഗി എന്ന 38 കാരനാണ് പിടിയിലായത്. കഴിഞ്ഞ ഡിസംബറില് മൂന്ന് പെണ്‍കുട്ടികള് മാനഭംഗത്തിനിരയായ സംഭവത്തില് അന്വേഷണം നടത്തിയപ്പോഴാണ് ഇയാള് പിടിയിലായത്.\nതന്നെ മാതാപിതാക്കള് വസ്ത്രങ്ങള് നല്‍കാന് പറഞ്ഞയച്ചതാണ് എന്നു പറഞ്ഞാണ് ഇയാള് പെണ്‍കുട്ടികളെ സമീപിച്ചിരുന്നത്. ഇയാള് ഡല്‍ഹിക്കകത്തും പുറത്തുമായി യാത്രകള് നടത്തിയിരുന്നതായും പൊലിസ് പറഞ്ഞു. 2006 ല് ഉത്തരാഖണ്ഡിലെ രുദ്രാപൂരിലെ ജയിലില് ആറ് മാസത്തോളം ഇയാള് കഴിഞ്ഞിട്ടുണ്ട്.\n7 നും 10 നും ഇടയ്ക്കുള്ള കുട്ടികളെയാണ് ഇയാള് ലക്ഷ്യമിട്ടിരുന്നത്. സ്‌കൂള് വിട്ടു വീട്ടിലേക്ക് പോകുന്ന കുട്ടികളെ തെറ്റിദ്ധരിപ്പിച്ച് ഒഴിഞ്ഞ സ്ഥലത്തേക്ക് കൂട്ടികൊണ്ടു പോയി പീഡിപ്പിക്കുകയായിരുന്നുവെന്നും പൊലിസ് പറഞ്ഞു.\nതയ്യല്‍ക്കാരനായി ജോലി ചെയ്യുന്ന സുനില് രസ്‌തോഗി അഞ്ചു കുട്ടികളുടെ പിതാവാണ്. ഇതില് മൂന്ന് പേരും പെണ്‍കുട്ടികളാണ്.


എപ്പോഴും മൊബൈല് നോക്കിക്കൊണ്ടിരിക്കുകയാണോ? സ്‌ട്രോക്കിന് സാധ്യത കൂടും | A study says that your screen time can increase your risk of stroke\nഎപ്പോഴും മൊബൈല് നോക്കിക്കൊണ്ടിരിക്കുകയാണോ? സ്‌ട്രോക്കിന് സാധ്യത കൂടും\nNov 20, 2021, 12:12 PM IST\nഇത്തരം കാര്യങ്ങള് വ്യക്തികളില് മാനസികവും ശാരീരികവുമായ ആരോഗ്യപ്രശ്‌നങ്ങളുണ്ടാക്കും\nകോവിഡ് കാലത്ത് വര്‍ക്ക് ഫ്രം ഹോം കൂടിയതോടെ കംപ്യൂട്ടറിന് മുന്നിലിരിക്കുന്ന സമയവും കൂടി. വിദ്യാര്‍ഥികള് ഓണ്‍ലൈന് ക്ലാസിന് വേണ്ടി ടി.വി.ക്കും കംപ്യൂട്ടറിനും മൊബൈല് ഫോണിനും മുന്നിലിരിക്കുന്ന സമയത്തിലും വര്‍ധനവുണ്ടായി. ജോലിക്കു വേണ്ടിയും ഓണ്‍ലൈന് ക്ലാസിന് വേണ്ടിയും മാത്രമല്ല വിനോദത്തിന് വേണ്ടിയും ഒഴിവുസമയങ്ങളില് ആളുകള് ഡിജിറ്റല് ഉപകരണങ്ങളില് മുഴുകിയിരിക്കുന്നു. കോവിഡ് കാലത്താണ് ഈ മാറ്റത്തില് വലിയ തോതില് വര്‍ധനയുണ്ടായത്. ഇത്തരം കാര്യങ്ങള് വ്യക്തികളില് മാനസികവും ശാരീരികവുമായ ആരോഗ്യപ്രശ്‌നങ്ങളുണ്ടാക്കും.\nകണ്ണിന് സ്‌ട്രെയിന്, കഴുത്തുവേദന, ഉത്കണ്ഠ, അമിതവണ്ണം തുടങ്ങി നിരവധി ആരോഗ്യപ്രശ്‌നങ്ങള്‍ക്ക് ഇത് ഇടയാക്കുന്നു.\nഈ സാഹചര്യത്തിലാണ് അടുത്തിടെ നടന്ന ഒരു പഠനഫലം പുറത്തുവന്നിരിക്കുന്നത്. സ്‌ക്രീന് ടൈം(മൊബൈല് ഫോണ്, ടാബ്, കംപ്യൂട്ടര്, ടി.വി. പോലുള്ള ഡിജിറ്റല് ഉപകരണങ്ങളുടെ ഉപയോഗം) അമിതമാകുന്നത് സ്‌ട്രോക്കിനുള്ള സാധ്യത വര്‍ധിപ്പിക്കുന്നുവെന്നാണ് പഠനത്തില് പറയുന്നത്. അമേരിക്കന് സ്‌ട്രോക്ക് അസോസിയേഷന് എന്ന സ്‌ട്രോക്ക് ജേണലിലാണ് ഈ പഠനം പ്രസിദ്ധീകരിച്ചിരിക്കുന്നത്. ശാരീരികമായി ഊര്‍ജ്ജസ്വലരായി ജീവിക്കുന്നവരേക്കാള് സ്‌ട്രോക്ക് വരാനുള്ള സാധ്യത 60 വയസ്സിന് താഴെയുള്ള സ്‌ക്രീന് ടൈം കൂടുതലുള്ള മുതിര്‍ന്നവരില് കൂടുതലാണെന്നാണ് പഠനത്തില് പറയുന്നത്.\nസ്‌ക്രീന് ടൈം ഒരു മണിക്കൂര് ആ വ്യക്തിയുടെ ജീവിതത്തില് നിന്ന് 22 മിനിറ്റ് കുറയ്ക്കുമെന്നും ഹൃദയസംബന്ധമായ പ്രശ്‌നങ്ങള്‍ക്കും കാന്‍സറിനുമുള്ള സാധ്യത കൂട്ടുമെന്നും പഠനത്തില് പറയുന്നു.\nയു.കെ. യില് നിന്നുള്ള മറ്റൊരു പഠനവും സ്‌ക്രീന് സമയവും സ്‌ട്രോക്കും തമ്മിലുള്ള ബന്ധത്തെ ചൂണ്ടിക്കാണിക്കുന്നു. ഒറ്റയിരുപ്പില് രണ്ടുമണിക്കൂര് തുടര്‍ച്ചയായി സ്‌ക്രീന് ടൈം ഉള്ളവരില് സ്‌ട്രോക്കിനുള്ള സാധ്യത വളരെ ഉയര്‍ന്നതാണെന്ന് ഈ പഠനത്തില് സൂചിപ്പിക്കുന്നു. രണ്ടുമണിക്കൂറിലേറെ തുടര്‍ച്ചയായി സ്‌ക്രീന് ടൈം ഉള്ളവരെ ' അഡിക്ഷന്' എന്ന വിഭാഗത്തിലാണ് ഉള്‍പ്പെടുത്തിയിരിക്കുന്നത്. ഇവര്‍ക്ക് സ്‌ട്രോക്ക് വരാനുള്ള സാധ്യത 20 ശതമാനത്തോളമാണെന്ന് പഠനത്തില് സൂചിപ്പിക്കുന്നു.\nചെറുപ്പക്കാരിലെ സ്‌ക്രീന് ടൈം കൂടുന്ന ജീവിതശൈലിക്കുള്ള ഒരു മുന്നറിയിപ്പാണ് ഈ കണ്ടെത്തലുകള്.\nഡിജിറ്റല് സ്‌ക്രീനുകളില് നിന്നുള്ള നീല വെളിച്ചം(blue light) രാത്രിയില് ശരീരം ഉത്പാദിപ്പിക്കുന്ന മെലാട്ടോണിന് എന്ന ഹോര്‍മോണിന്റെ അളവ് കുറയ്ക്കും. രാവും പകലും വേര്‍തിരിച്ച് ഉറക്കത്തിന്റെയും ഉണര്‍ച്ചയുടെയും സമയങ്ങള് ക്രമീകരിക്കാന് സഹായിക്കുന്നതാണ് മെലാട്ടോണിന്. ഈ ദിനചര്യ തെറ്റുന്നത് ഉറക്കത്തിന്റെയും ഉണര്‍ച്ചയുടെയും താളം തെറ്റിക്കും.\nContent Highlights: A study says that your screen time can increase your risk of stroke


Emalayalee.com - കുട്ടികളുടെ സുരക്ഷിതത്വം ഉറപ്പാക്കുന്ന എക്സിക്യൂട്ടീവ് ഉത്തരവിൽ ട്രംപ് ഒപ്പുവച്ചു\nAMERICA 25-Sep-2020 പി.പി.ചെറിയാൻ\nവാഷിങ്ടൻ ഡിസി ∙ മാതാവിന്റെ ഉദരത്തിലെ ഗർഭസ്ഥ ശിശുവിന്റെ അവസ്ഥ എങ്ങനെയായിരുന്നാലും കുഞ്ഞുങ്ങൾക്ക് ഭൂമിയിൽ പിറന്നു വീഴുന്നതിനുള്ള സർവ്വ അവകാശവും നൽകുന്ന എക്സിക്യൂട്ടീവ് ഉത്തരവിൽ ട്രംപ് ഒപ്പുവെച്ചു. ബോൺ അലൈവ് എന്നാണ് പുതിയ എക്സിക്യൂട്ടിവ് ഉത്തരവ് അറിയപ്പെടുന്നത്.\nഭൂമിയിൽ ജനിക്കുന്ന കുട്ടികളുടെ മുഴുവൻ സുരക്ഷിതത്വവും ഉറപ്പാക്കുന്ന വ്യവസ്ഥകളാണ് എക്സിക്യൂട്ടീവ് ഉത്തരവിൽ ഉൾകൊള്ളിച്ചിരിക്കുന്നത്.ൽ ഉൾകൊള്ളിച്ചിരിക്കുന്നത്. പരാജയപ്പെട്ട ഗർഭച്ഛിദ്രം അതിജീവിച്ചു ജനിക്കുന്ന കുട്ടികൾക്ക് മെഡിക്കൽ കെയർ ലഭിക്കുന്നതിനും അവകാശമുണ്ടായിരിക്കും.\nവെർച്വലായി സംഘടിപ്പിച്ച നാഷനൽ കാത്തലിക് പ്രെയർ ബ്രയ്ക്ക് ഫാസ്റ്റിൽ വച്ചാണ് പ്രസിഡന്റ് ട്രംപ് ഇക്കാര്യം വെളിപ്പെടുത്തിയത്. ഗർഭസ്ഥ ശിശുക്കളെ സംരക്ഷിക്കുക എന്നതു ധാർമ്മിക ചുമതലയാണെന്ന് പ്രസിഡന്റ് പറഞ്ഞു.\nട്രംപിന്റെ ഭരണകൂടം ഇതിനാവശ്യമായ ഫെഡറൽ ഫണ്ട് വർധിപ്പിക്കുന്നതിനുള്ള നടപടികൾ സ്വീകരിക്കുമെന്നും ഉറപ്പു നൽകി. എക്സിക്യൂട്ടീവ് ഉത്തരവിന്റെ വിശദാംശങ്ങൾ പൂർണ്ണമായും പുറത്തുവിട്ടിട്ടില്ല. ബോൺ എലൈവ് ഇൻഫന്റ് പ്രൊട്ടക്ഷൻ ആക്ട് കോൺഗ്രസിൽ നിരവധി തവണ അവതരിപ്പിച്ചുവെങ്കിലും നിയമമാക്കാൻ കഴിയാത്ത സാഹചര്യത്തിലാണ് പുതിയ എക്സിക്യൂട്ടീവ് ഉത്തരവ് പുറപ്പെടുവിച്ചത്.\nപ്രസിഡന്റ് ഒരിക്കൽ കൂടി ഗർഭസ്ഥ ശിശുക്കളുടെ ജീവൻ ഉറപ്പു നൽകിയതിൽ പ്രൊ ലൈഫ് മാർച്ച് ഫോർ ലൈഫ് പ്രസിഡന്റ് ജീൻ മാൻസിനി കൃതജ്ഞ അറിയിച്ചു.


പതിനാലുകാരന് കോവിഡ്; ഉറവിടമറിയില്ല; കണ്ണൂർ നഗരം അടച്ചിടാൻ ഉത്തരവ്\nHomeകേരളംപതിനാലുകാരന് കോവിഡ്; ഉറവിടമറിയില്ല; കണ്ണൂർ നഗരം അടച്ചിടാൻ ഉത്തരവ്\nകണ്ണൂര്: കണ്ണൂര് നഗരത്തിലെ മുഴുവന് കടകമ്പോളങ്ങളും അടച്ചിടാന് ജില്ലാ കളക്ടറുടെ ഉത്തരവ്. സമ്പര്‍ക്കം മൂലം കോവിഡ് ബാധ റിപ്പോര്‍ട്ട് ചെയ്യപ്പട്ട കണ്ണൂര് കോര്‍പറേഷനിലെ 51, 52, 53 ഡിവിഷനുകള് ഉള്‍പ്പെട്ടുന്ന ടൗണ്, പയ്യമ്പലം ഭാഗങ്ങള് അടച്ചിടാന് ഉത്തരവിട്ടതായി ജില്ലാ കളക്ടര് അറിയിച്ചു.[www.malabarflash.com]\nകോര്‍പ്പറേഷന് പരിധിയില് താമസിച്ചിരുന്ന 14 വയസ്സുകാരന് കോവിഡ്-19 സ്ഥിരീകരിച്ച സാഹചര്യത്തിലാണ് നടപടി. വിദ്യാര്‍ഥിക്ക് രോഗം ആരില് നിന്നാണ് രോഗം പകര്‍ന്നതെന്ന് വ്യക്തമല്ല.\nജില്ലയില് നാല് പേര്‍ക്ക് ബുധനാഴ്ച പുതുതായി കോവിഡ് ബാധ സ്ഥിരീകരിച്ചു. രണ്ട് പേര് വിദേശത്ത് നിന്നും ഒരാള് മുംബൈയില് നിന്നും എത്തിയവരാണ്.ഒരാള്‍ക്ക് സമ്പര്‍ക്കത്തിലൂടെയാണ് രോഗം പകര്‍ന്നത്.\nജൂണ് 11ന് കണ്ണൂര് വിമാനത്താവളം വഴി സൗദിയില് നിന്നുള്ള എഐ 1934 വിമാനത്തിലെത്തിയ പയ്യന്നൂര് സ്വദേശി 27കാരന്, ജൂണ് 12ന് കരിപ്പൂര് വിമാനത്താവളം വഴി കുവൈറ്റില് നിന്നെത്തിയ തലശ്ശേരി സ്വദേശി 58കാരന്, ജൂണ് ഒന്നിന് മുംബൈയില് നിന്നെത്തിയ വാരം സ്വദേശി 48കാരന് എന്നിവരാണ് പുതുതായി രോഗബാധ സ്ഥിരീകരിച്ച മൂന്നു പേര്. സമ്പര്‍ക്കത്തിലൂടെ രോഗം ബാധിച്ചത് കണ്ണൂര് സ്വദേശിയായ 14കാരനാണ്.\nഇതോടെ ജില്ലയില് കോവിഡ് ബാധിതരുടെ എണ്ണം 320 ആയി. ഇവരില് 200 പേര് രോഗം ഭേദമായി ആശുപത്രി വിട്ടു. കണ്ണൂര് ജില്ലാ ആശുപത്രിയില് ചികില്‍സയിലായിരുന്ന മയ്യില് സ്വദേശി 45കാരന് ബുധനാഴ്ച യാണ് ഡിസ്ചാര്‍ജായത്.\nജില്ലയില് നിലവില് 14415 പേരാണ് നിരീക്ഷണത്തില് കഴിയുന്നത്. കണ്ണൂര് ഗവ. മെഡിക്കല് കോളേജ് ആശുപത്രിയില് 71 പേരും കണ്ണൂര് ജില്ലാശുപത്രിയില് 21 പേരും അഞ്ചരക്കണ്ടി കോവിഡ് ട്രീറ്റ്മെന്റ് സെന്ററില് 86 പേരും തലശ്ശേരി ജനറല് ആശുപത്രിയില് 17 പേരും വീടുകളില് 14220 പേരുമാണ് നിരീക്ഷണത്തിലുള്ളത്.\nപയ്യന്നൂര് നഗരസഭയിലെ 30-ാം വാര്‍ഡിന്റെ ഒരു ഭാഗം പുതുതായി കണ്ടെയിന്‍മെന്റ് സോണില് ഉള്‍പ്പെടുത്തിയിട്ടുണ്ട്. നേരത്തേ കണ്ടെയിന്‍മെന്റ് സോണില് ഉള്‍പ്പെട്ടിരുന്ന മയ്യില് പഞ്ചായത്തിലെ ഒന്നാം വാര്‍ഡ് പട്ടികയില് നിന്ന് ഒഴിവാക്കി.\ncovid19 Kannur lock-down News കണ്ണൂര് കേരളം


ഐപിഎല്; ആദ്യ ജയം ചെന്നൈക്ക്\nWeb Desk Apr 8, 2018, 07:22 am IST\nമുംബൈ: ഐപിഎല്ലില് തിരിച്ചുവരവ് ആവേശകരമാക്കി ചെന്നൈ സൂപ്പര് കിംഗ്‌സ്. വാങ്കഡെ സ്റ്റേഡിയത്തില് നടന്ന ഉദ്ഘാടന മത്സരത്തില് നിലവിലെ ചാമ്പ്യന്മാരായ മുംബൈ ഇന്ത്യന്‍സിനെ ഒരു വിക്കറ്റിനാണ് ചെന്നൈ കീഴടക്കിയത്. 166 റണ്‍സ് വിജയലക്ഷ്യം ഒരു പന്ത് ശേഷിക്കെ ചെന്നൈ മറികടന്നു.\n17 ഓവറില് എട്ടു വിക്കറ്റിന് 119 റണ്‍സ് എന്ന നിലയില് തോല്‍വി മുന്നില് കണ്ട ചെന്നൈയ്ക്ക് നാടകീയ ജയം സമ്മാനിച്ചത് ഡ്വെയ്ന് ബ്രാവോയുടെ തകര്‍പ്പന് ഇന്നിംഗ്‌സ്. മഗ്ലനഗന് ഏറിഞ്ഞ 18ാം ഓവറില് രണ്ട് സിക്‌സും ഒരു ഫോറുമടക്കം ബ്രാവോ അടിച്ചുകൂട്ടിയത് 20 റണ്‍സ്. 30 പന്തില് 68 റണ്‍സാണ് ബ്രാവോ നേടിയത്.\nതൊട്ടടുത്ത ഓവറില് ബുംറയെ മിഡ് വിക്കറ്റിലൂടെയും ലോങ് ഓഫിലൂടെയും മൂന്ന് തവണ സിക്‌സറിന് പറത്തിയ ബ്രാവോ അവസാന പന്തില് പുറത്താകുമ്പോള് ചെന്നൈയ്ക്ക് ജയിക്കാന് വേണ്ടത്6പന്തില് ഏഴു റണ്‍സ് മാത്രം.\nപരുക്കേറ്റതിനെ തുടര്‍ന്ന് ക്രീസ് വിട്ട കേദാര് ജാദവ് മുസ്തഫിസൂര് റഹ്മാന് ഏറിഞ്ഞ അവസാന ഓവറിലെ ആദ്യ മൂന്നു പന്തിലും റണ്ണെടുക്കാനായില്ല. നാലാം പന്ത് ഷോര്‍ട്ട് ഫൈന് ലെഗിലൂടെ സിക്‌സറിന് പറത്തിയ ജാദവ്, അഞ്ചാം പന്ത് കവറിലൂടെ ബൗണ്ടറി കടത്തി ചെന്നൈയെ ജയത്തിലെത്തിച്ചു.\nആദ്യം ബാറ്റ് ചെയ്ത മുംബൈ നാലു വിക്കറ്റ്് നഷ്ടത്തിലാണ് 165 റണ്‍സ് എടുത്തത്. 20 റണ്‍സ് എടുക്കുന്നതിനിടെ രണ്ട് വിക്കറ്റ് നഷ്ടമായ മുംബൈയെ 43 റണ്‍സ് എടുത്ത സൂര്യകുമാര് യാദവിന്റെയും 40 റണ്‍സ് എടുത്ത ഇഷാന്ത് കിഷാന്റെയും തകര്‍പ്പന് ബാറ്റിംഗാണ് കരകയറ്റിയത്. കൃണാല് പാണ്ഡ്യ 22 പന്തില് 41 റണ്‍സ് എടുത്തു.


Java ജാവ പെരെക്ക് ഇന്ത്യന് പാതകളിലേക്കെത്തുന്നു. ജൂലൈ 20മുതല് രാജ്യത്തുടനീളം പെരെക്കിന്റെ വിതരണം ആരംഭിക്കുമെന്ന് ക്ലാസിക്ക് ലെജന്ഡ്സ് അറിയിച്ചു. ഭൂതകാലത്തെ അനുസ്മരിപ്പിക്കുന്ന മോട്ടോര്സാക്കിളായ പെരെക്ക്, വര്ത്തമാന കാലത്തിനും ഏറെ മുന്നിലാണ്. ‘ഗൂഡവും ജാഗ്രതയും ഇരുണ്ടതുമായ’ ഫാക്ടറി അനുസൃത രൂപകല്പ്പനയിലുള്ള പെരെക്ക് ബിഎസ്-6 യന്ത്രമാണ്. Java ഇന്ത്യയിലെ ആദ്യ ഫാക്ടറി കസ്റ്റം 334 സിസി ലിക്യൂഡ് കൂള്ഡ്, സിംഗിള് സിലിണ്ടര്, നാലു സ്ട്രോക്ക്, ഡിഒഎച്ച്സി എഞ്ചിന് 30.64 പിഎസ് ശക്തിയും 32.74 എന്എം ടോര്ക്കും പകരുന്നു. ജാവയുടെ More\nജാവ പെരെക്ക് ഇന്ത്യന് പാതകളിലേക്കെത്തുന്നു. ജൂലൈ 20മുതല് രാജ്യത്തുടനീളം പെരെക്കിന്റെ വിതരണം ആരംഭിക്കുമെന്ന് ക്ലാസിക്ക് ലെജന്‍ഡ്‌സ് അറിയിച്ചു.\nഭൂതകാലത്തെ അനുസ്മരിപ്പിക്കുന്ന മോട്ടോര്‍സാക്കിളായ പെരെക്ക്, വര്‍ത്തമാന കാലത്തിനും ഏറെ മുന്നിലാണ്. ‘ഗൂഡവും ജാഗ്രതയും ഇരുണ്ടതുമായ’ ഫാക്ടറി അനുസൃത രൂപകല്‍പ്പനയിലുള്ള പെരെക്ക് ബിഎസ്-6 യന്ത്രമാണ്.\nഇന്ത്യയിലെ ആദ്യ ഫാക്ടറി കസ്റ്റം 334 സിസി ലിക്യൂഡ് കൂള്‍ഡ്, സിംഗിള് സിലിണ്ടര്, നാലു സ്‌ട്രോക്ക്, ഡിഒഎച്ച്‌സി എഞ്ചിന് 30.64 പിഎസ് ശക്തിയും 32.74 എന്‍എം ടോര്‍ക്കും പകരുന്നു. ജാവയുടെ ഇരട്ട എക്‌സോസ്റ്റും ഇതിനോടൊപ്പം ചേരുന്നു.\nലോക്ക്ഡൗണ് കാലം പെരെക്ക് ടീം ഫലപ്രദമായിട്ടാണ് ഉപയോഗിച്ചത്. നേരത്തെയുള്ള ടോര്‍ക്ക് 2എന്‍എം വര്‍ധിപ്പിക്കാന് ഇതുവഴി സാധിച്ചു. ഉയര്‍ന്ന ടോര്‍ക്ക് ആക്‌സിലറേഷനില് മികച്ച പുള്ളിങ് നല്‍കാന് സഹായിക്കുന്നു. എഞ്ചിന്റെ മികച്ച ട്യൂണിങാണ് ഇതിന് വഴിയൊരുക്കിയത്. ഒപ്പം പ്രകടനം മെച്ചപ്പെടുത്തുന്ന സാങ്കേതിക വിദ്യയും ചേരുന്നു. ഇത് ബിഎസ്-6 ചട്ടങ്ങള്‍ക്കനുസരിച്ചുള്ള ശുദ്ധമായ വാതക പുറം തള്ളലിനും സഹായിക്കുന്നു. ആറു സ്പീഡ് ട്രാന്‍സ്മിഷന് മികച്ച റൈഡിങ് അനുഭവം പകരുന്നു.\nപൂര്‍ണമായും പുനര്‍നിര്‍മിച്ച ചേസിസില് പുതിയ സ്വിങ് ആം സ്ഥാപിച്ചിരിക്കുന്നു ഇത് കാര്‍ക്കശ്യമായ ടോര്‍ഷന് നല്‍കുന്നു. ഫ്രെയിമും ബലമുള്ള സ്വിങ് ആമും റോഡില് സ്ഥിരത പകരുന്നു. കൈകാര്യം ചെയ്യാന് എളുപ്പമാകുന്നു.പെരെക്ക് നിര്‍മിക്കാന് ഇറങ്ങുമ്പോള് ലക്ഷ്യം ലളിതമായിരുന്നു. വ്യത്യസ്തവും വ്യക്തിത്വവും പ്രകടനമികവും നിറഞ്ഞൊരു മോട്ടോര്‍സൈക്കിള് സൃഷ്ടിക്കുകയായിരുന്നു ലക്ഷ്യമെന്നും ഇന്ത്യയിലെ ആദ്യ ഫാക്ടറി അധിഷ്ഠിത പെരെക്ക് അങ്ങനെ എത്തിയിരിക്കുകയാണെന്നും ഉപഭോക്താക്കള്‍ക്ക് ആസ്വാദ്യകരമായ സൃഷ്ടി നടത്തിയതില് അഭിമാനമുണ്ടെന്നും അവരെ ‘ഇരുണ്ട’ വശത്തേക്ക് സ്വാഗതം ചെയ്യുകയാണെന്നും പെരെക്ക് റൈഡര്‍മാര്‍ക്ക് രാത്രികള് ഇനി ഒരിക്കലും പഴതുപോലെയാകില്ലെന്നും ക്ലാസിക്ക് ലെജന്‍ഡ്‌സ് സഹ-സ്ഥാപകന് അനുപം തരേജ പറഞ്ഞു.\nജാവ പെരെക്ക് ലളിതമായ ഫൈനാന്‍സിങിലൂടെയും ലഭ്യമാണ്. ജാവ ഡീലര്‍മാരുടെ ഓരോ ഫൈനാന്‍സിങ് ഓഫറും നൂതനമാണ്. ആദ്യ മൂന്ന് ഇഎംഐകളില് 50 ശതമാനം ഇളവ്, മാസം 6666 രൂപ വരുന്ന പ്രത്യേക ഇഎംഐകള്, രണ്ടു വര്‍ഷത്തേക്ക് 8000 രൂപയും മൂന്ന് വര്‍ഷത്തേക്ക് 6000 രൂപയും വരുന്ന ഇഎംഐ പ്ലാനുകള്, വരുമാന തെളിവുകള് ഇല്ലാതെ പൂജ്യം ഡൗണ് പേയ്‌മെന്റില് 100 ശതമാനം വായ്പ തുടങ്ങിയവ ഫൈനാന്‍സിങില് ചിലതാണ്.\n2019 നവംബര് 15ന് ഔദ്യോഗികമായി അവതരിപ്പിച്ച ജാവ പെരെക്കിന്റെ ബുക്കിങ് ജനുവരി ഒന്നിനാണ് ആരംഭിച്ചത്. 1,94,500 രൂപയാണ് മോട്ടോര്‍സൈക്കിളിന്റെ ഡല്‍ഹിയിലെ എക്‌സ്-ഷോറൂം വില. ഡിസ്‌പ്ലേ, ടെസ്റ്റ് റൈഡ്, ബുക്കിങ് എന്നിവകള്‍ക്കായി ജാവ ഡീലര്‍ഷിപ്പുകളില് മോട്ടോര്‍സൈക്കിളുകള് ഇന്ത്യയിലുടനീളം ലഭ്യമായിരുന്നു.\nഉപഭോക്താക്കളുടെ സുരക്ഷക്കായി ക്ലാസിക്ക് ലെജന്‍ഡ്‌സ് ഡീലര്‍ഷിപ്പുകളില് പ്രത്യേകം സംവിധാനങ്ങള് ഒരുക്കണെമെന്ന് മാര്‍ഗനിര്‍ദേശങ്ങള് നല്‍കിയിട്ടുണ്ട്. സാമൂഹ്യ അകലവും ശുചിത്വവും പോലുള്ള പ്രോട്ടോക്കോളുകള് ഷോറൂമുകള് പൂര്‍ണമായും പാലിക്കുന്നു.


മനോരമ ലേഖകൻ September 14, 2021 07:00 PM IST\nദുബായ് ∙ ആരോഗ്യ-സുരക്ഷാ മേഖലകളിൽ പൂർണസജ്ജമായി എക്സ്പോ വേദി. കോവിഡ് സാഹചര്യങ്ങൾ മുൻനിർത്തിയുള്ള ക്രമീകരണങ്ങൾ പൂർത്തിയായി. ഗതാഗതമേഖലയിലടക്കം ഹൈടെക് നിരീക്ഷണ സംവിധാനങ്ങളാണ് ഒരുങ്ങിയത്. പ്രത്യേക പരിശീലനം നേടിയ സൈനിക-പൊലീസ് കമാൻഡോകൾ രാത്രിയും പകലും ഉണ്ടാകും. ദുബായ് ദുരന്തനിവാരണ സമിതി ചെയർമാൻ ഷെയ്ഖ് മൻസൂർ ബിൻ മുഹമ്മദ് ബിൻ റാഷിദ് അൽ മക്തൂം ക്രമീകരണങ്ങൾ വിലയിരുത്തി. ജബൽഅലി സ്റ്റേഷനിൽ നിന്ന് എക്സ്പോ സ്റ്റേഷനിലേക്ക് അദ്ദേഹം യാത്ര നടത്തുകയും ചെയ്തു.\nകോവിഡ് പരിശോധനകൾക്കും മറ്റുമായി5ലൈനുകളിലായി ഡ്രൈവ് ത്രൂ കേന്ദ്രങ്ങളുണ്ട്. പിസിആർ സ്ക്രീനിങ് കേന്ദ്രത്തിൽ ഒരു ദിവസം 10,000 പരിശോധനകൾ നടത്തി4മണിക്കൂറിനകം ഫലം ലഭ്യമാക്കും. ആരോഗ്യപരിശോധനകൾക്കും മറ്റുമായി എക്സ്പോയിൽ രാജ്യാന്തര നിലവാരമുള്ള മൂന്നു കേന്ദ്രങ്ങളാണുള്ളത്. ദുബായ് ഹെൽത്ത് അതോറിറ്റിയുടെ നേതൃത്വത്തിലുള്ള കേന്ദ്രങ്ങളിൽ എല്ലാ ദിവസവും രാത്രിയും പകലും വിദഗ്ധ ഡോക്ടർമാരുടെയും ജീവനക്കാരുടെയും േസവനം ലഭ്യമാണ്. കോവിഡ് ലക്ഷണമുള്ളവരെ സുരക്ഷിതകേന്ദ്രത്തിലേക്കു മാറ്റും.\nരാജ്യാന്തര സഹകരണ സഹമന്ത്രിയും എക്സ്പോ 2020 ദുബായ് ഡയറക്ടർ ജനറലുമായ റീം ബിൻത് ഇബ്രാഹിം അൽ ഹാഷിമി, ദുബായ് പൊലീസ് മേധാവി ലഫ്. ജനറൽ അബ്ദുല്ല ഖലീഫ അൽ മർറി, ആർടിഎ ചെയർമാൻ മത്തർ അൽ തായർ തുടങ്ങിയവരും ഉണ്ടായിരുന്നു.


വീട്ടില് പ്രേതമൊന്നുമില്ല, ലൈറ്റിട്ട് നോക്കൂ...\nവെള്ളി,4മെയ് 2018 (14:55 IST)\nപ്രേതമുണ്ടോ ഇല്ലയോ എന്നത് എന്നും ചര്‍ച്ചയാകുന്ന വിഷയം തന്നെ. പൂര്‍വികര് കൈമാറിയ കഥകള്‍ക്ക് കൂടുതല് നിറം പകര്‍ന്ന് ഭയപ്പെടുത്തുന്ന സിനിമകളും തുടര്‍ച്ചയായി വരുന്നതോടെ പ്രേതത്തിന്റെ പഞ്ചിന് ഇന്നും യാതൊരു കുറവും സംഭവിച്ചില്ല. ഭയപ്പെടുത്തുന്ന പ്രേതങ്ങള്‍ക്ക് പിന്നാലെ ചിരിപ്പിക്കുന്നതും മോഡേണ് വസ്‌ത്രമണിഞ്ഞതുമായ പ്രേതങ്ങള്‍വരെ ഇന്ന് സിനിമകളില് എത്തുന്നു.\nപ്രേതമുണ്ടോ എന്ന ചോദ്യത്തിന് തക്കതായ ഉത്തരം നല്‍കാന് ഇതുവരെ ആര്‍ക്കും സാധിച്ചിട്ടില്ല. ആ വീട്ടില് താമസിക്കാന് കൊള്ളില്ല, ഈ കെട്ടിടത്തില് പ്രേതമുണ്ട് എന്നീ തരത്തിലുള്ള കഥകള് എന്നും പ്രചരിക്കുന്നുണ്ട്. നാട്ടിന്‍പുറത്തും നഗരത്തിലും ഇത്തരത്തിലുള്ള സങ്കല്‍പ്പങ്ങള്‍ക്ക് യാതൊരു കുറവുമില്ല.\nപ്രേതമുണ്ടെന്നും താമസിക്കാന് കഴിയില്ലെന്നും പറയുന്ന മിക്ക വീടുകളിലും നിസാരമായ ചില പ്രശ്‌നങ്ങള് മാത്രമേ ഉണ്ടാകൂ. കാറ്റില് ജനലും വാതിലും ശബ്ദത്തില് അടയുന്നതും അടുക്കളയില് തീ പടരുന്നതുമാണ് മിക്കവരെയും ഭയപ്പെടുത്തുന്നത്. നിഴലനക്കം കണ്ടുവെന്നും രാത്രിയില് മുറ്റത്ത് ആരോ സഞ്ചരിക്കുന്നതു പോലെ തോന്നുന്നതായും പലരും പറയുന്നുണ്ട്.\nവീട് ഇരിക്കുന്ന സ്ഥലത്തിന്റെ ഭൂമി ശാസ്‌ത്രപരമായ കാരണങ്ങള് മൂലം ഭയം തോന്നുകയും വീട്ടില് പ്രേതമുണ്ടെന്ന് കരുതുകയും ചെയ്യുന്നവര് ധാരാളമാണ്. കാറ്റിന്റെ ഗതി അനുസരിച്ചല്ല വീടിന്റെ നിര്‍മാണമെങ്കില് ജനലുകളും വാതിലുകളും കാറ്റിന്റെ ശക്തിയില് അടയുന്നത് സ്വാഭാവികമാ‍ണ്. ഇതേ കാരണം തന്നെയാണ് അടുക്കളയില് നിന്ന് തീ പടരുന്നതിനും കാരണമാകുന്നത്.\nരാത്രിയില് മുറ്റത്ത് ആരോ ഉണ്ടെന്ന തോന്നല് ഉണ്ടാകുന്നതിന് കാരണം ഉള്ളിലുള്ള ഭയമാണ്. വലിയ വീടാണെങ്കില് മതിയായ ലൈറ്റുകള് വീട്ടില് ക്രമീകരിക്കണം. മുറ്റത്തും വീടിന്റെ ഗേറ്റിലും ലൈറ്റ് എത്തുന്നത് നല്ലതാണ്, ഇത് അനാവശ്യമായ ഭയം ഇല്ലാതാക്കും.\nഅടുത്ത ലേഖനം ഇന്‍വെര്‍ട്ടറിനും ഫ്രിഡ്ജിനും ടിവിക്കും വരെ വാസ്തു? വെറുതെ പറയുന്നതല്ല!


താരനിബിഢമായി സൗഭാഗ്യയുടെ വളക്കാപ്പ് ചടങ്ങ് 😍😍 നടി താരാ കല്യാണിന്റെ മകൾ സൗഭാഗ്യയുടെ വളക്കാപ്പ് ചടങ്ങ്! 😍🔥 [വീഡിയോ]\nമലയാളികൾക്ക് ഏറെ പ്രിയപ്പെട്ട കുടുംബമാണ് നടി താരാ കല്യാണിന്റേത്. സോഷ്യൽ മീഡിയയിൽ ഏറെ സജീവമായ കുടുംബം കൂടിയാണ് ഇവരുടേത്. താരാ കല്യാണിന്റെ മകൾ സൗഭാഗ്യയും മരുമകൻ അർജുനും സോഷ്യൽ മീഡിയ ആസ്വാദകരുടെ പ്രിയപ്പെട്ട താരങ്ങൾ കൂടിയാണ്. ഇപ്പോഴത്തെ സോഷ്യൽ മീഡിയയിൽ വൈറലാകുന്നത് സൗഭാഗ്യയുടെ വളകാപ്പ് ചടങ്ങ് ആഘോഷങ്ങളുടെ വീഡിയോയാണ്. വളരെയേറെ ആഘോഷമായാണ് സൗഭാഗ്യയുടെ\nവളകാപ്പ് ചടങ്ങ് കൊണ്ടാടുന്നത്. വളകാപ്പ് ചടങ്ങിൽ അർജുൻ തന്റെ മനസ്സിലെ ആ ആഗ്രഹം വെളിപ്പെടുത്തിയിരുക്കുകയാണ്. താൻ ആഗ്രഹിക്കുന്നത് ഒരു പെൺകുഞ്ഞിനെ ആണെന്നും അവളെ ഡാഡി ഗേളായി വളർത്തണം എന്നാണ് തന്റെ ആഗ്രഹം എന്നും അർജുൻ പറയുന്നു. അർജുന്റെ ആഗ്രഹത്തെ സൗഭാഗ്യ അടക്കമുള്ളവ കൈയടിയോടെയാണ് സ്വീകരിച്ചത്. എന്നാൽ ഏത് കുഞ്ഞിനെയാണ് ആഗ്രഹിക്കുന്നത് എന്ന ചോദ്യത്തിന്\nസൗഭാഗ്യയുടെ മറുപടി ഇങ്ങനെയായിരുന്നു: നീ ആയിരിക്കുന്ന അവസ്ഥയിൽ നിന്നെ സ്നേഹിക്കാൻ ആണെനിക്കിഷ്ടം.എൻറെ അമ്മ എന്നെ സ്നേഹിച്ചത് പോലെ എനിക്ക് നിന്നെയും സ്നേഹിച്ചു വളർത്തണം. സൗഭാഗ്യ യുടെ വാക്കുകൾ അമ്മ താര കല്യാണും മുത്തശ്ശി സുബ്ബലക്ഷ്മിയും അടക്കമുള്ളവർ ഏറെ സന്തോഷത്തോടെയാണ് സ്വീകരിച്ചത്. കൊവിഡ് പ്രോട്ടോകോൾ പ്രകാരം നടക്കുന്ന ചടങ്ങിൽ അടുത്ത ബന്ധുക്കളും സുഹൃത്തുക്കളും\nമാത്രമാണ് പങ്കെടുക്കുന്നത്. കഴിഞ്ഞ ഫെബ്രുവരിയിലായിരുന്നു അർജുന്റെയും സൗഭാഗ്യയുടെയും വിവാഹം. രണ്ടു വർഷം നീണ്ട പ്രണയത്തിനൊടുവിലാണ് കഴിഞ്ഞ ഫെബ്രുവരി 20ന് ഗുരുവായൂർ ക്ഷേത്രത്തിൽ വെച്ച് സൗഭാഗ്യയും അർജുനും വിവാഹിതരായത്. അർജുൻ ചക്കപ്പഴം എന്ന സീരിയയിലിലൂടെ ആണ് മലയാളികളുടെ സ്വീകരണ മുറിയിൽ ഇടം പിടിച്ചത്. ഏതായാലും ഇപ്പോൾ ഇരുവരും തങ്ങളുടെ കുഞ്ഞിനായുള്ള കാത്തിരിപ്പിലാണ്.\nപെട്രോൾ പമ്പിൽ ജീവനക്കാരനായ അച്ഛന് മകൾ നൽകിയ സമ്മാനം 😍😍 20 വർഷമായി തന്റെ മകളുടെ സ്വപ്നത്തിന് ഇന്ധനമേകുകയായിരുന്നു ഈ അച്ഛൻ..\nനുറുക്ക് ഗോതമ്പ് ഉണ്ടോ.? എങ്കിൽ നുറുക്ക് ഗോതമ്പു മിക്സിയിൽ ഇങ്ങനെ ഒന്ന് കറക്കിയെടുക്കൂ.. 😋😋 വായിൽ വെള്ളമൂറും.!! 😋👌


മഹ്‌റം നയം മാറ്റത്തില് മോദി അവകാശപ്പെടുന്നത് – Chandrika Daily\nBy chandrika Monday January 1, 2018 23:47 pm\nമഹ്‌റം നയം മാറ്റത്തില് മോദി അവകാശപ്പെടുന്നത്\nജാസിം അലി നേട്ടങ്ങളെല്ലാം തന്റെ പേരില് ചേര്‍ക്കാനുള്ള പ്രധാനമന്ത്രി നരേന്ദ്രമോദിയുടെ ശ്രമങ്ങള് പുതുമയുള്ള കാര്യമല്ല. എല്ലാത്തിന്റെയും ക്രെഡിറ്റ് ഏറ്റെടുത്ത് അവസാനം നാണക്കേടിലായ അവസ്ഥയും നിരവധിയാണ്. അത്തരത്തില് അവസാനത്തേതാണ്…\nനേട്ടങ്ങളെല്ലാം തന്റെ പേരില് ചേര്‍ക്കാനുള്ള പ്രധാനമന്ത്രി നരേന്ദ്രമോദിയുടെ ശ്രമങ്ങള് പുതുമയുള്ള കാര്യമല്ല. എല്ലാത്തിന്റെയും ക്രെഡിറ്റ് ഏറ്റെടുത്ത് അവസാനം നാണക്കേടിലായ അവസ്ഥയും നിരവധിയാണ്. അത്തരത്തില് അവസാനത്തേതാണ് മഹ്‌റമില്ലാതെ ഹജ്ജിനു പോകാന് അവസരമൊരുക്കുമെന്ന പ്രധാനമന്ത്രിയുടെ പ്രസ്താവന.\nമഹ്‌റമില്ലാതെ ഹജ്ജിനു പോകുന്ന മുസ്‌ലിം സ്ത്രീകള്‍ക്ക് അനുകൂലമായ സാഹചര്യമൊരുക്കുമെന്ന് കഴിഞ്ഞ വര്‍ഷത്തെ അവസാന ‘മന് കി ബാത്തി’ല് സംസാരിക്കവെയാണ് മോദി വ്യക്തമാക്കിയത്. ഹജ്ജിന് പോകാന് ആഗ്രഹിക്കുന്ന മുസ്‌ലിം സ്ത്രീകള്‍ക്ക് ഒരു പുരുഷ രക്ഷാകര്‍ത്താവിന് ഒപ്പം മാത്രമേ പോകാന് പാടുള്ളൂ എന്ന നിയമം വിവേചനപരമാണ്. അതുകൊണ്ട് സര്‍ക്കാര് ഇതില് മാറ്റംവരുത്തി. ഈ വര്‍ഷം 1,300 സ്ത്രീകള് പുരുഷന്മാരുടെ ഒപ്പമല്ലാതെ ഹജ്ജിനു പോകാന് അപേക്ഷ നല്‍കിയിട്ടുണ്ടെന്നും ഒറ്റക്കു ഹജ്ജിനു പോകുന്ന സ്ത്രീകളെ നറുക്കെടുപ്പില്‍നിന്ന് ഒഴിവാക്കുമെന്നുമാണ് പ്രധാനമന്ത്രി പറഞ്ഞത്.\n45 വയസ്സിനു മുകളില് പ്രായമുള്ള സ്ത്രീകള്‍ക്ക്, നിബന്ധനകള്‍ക്കു വിധേയമായി ‘മഹ്‌റം’ (വിവാഹം നിഷിദ്ധമായ രക്തബന്ധു) പുരുഷന്മാര് കൂടെയില്ലാതെ ഹജ്ജ് ചെയ്യാമെന്ന സഊദി അറേബ്യന് തീരുമാനമാണ് തന്റെ ക്രെഡിറ്റായി കൊണ്ടുവരാന് പ്രധാനമന്ത്രി നരേന്ദ്ര മോദി നീക്കം നടത്തിയത്. സഊദി അറേബ്യ നടപ്പാക്കിയ ഈ സമാശ്വാസ പദ്ധതിയെ, ബി.ജെ.പി സര്‍ക്കാറിന്റെ നേട്ടമായി മോദി വിശേഷിപ്പിച്ചതാണ് ഇപ്പോള് പൊളിഞ്ഞുവീഴുന്നത്. ഹജ്ജുമായി ബന്ധപ്പെട്ട മഹ്‌റം വിഷയത്തില് കേന്ദ്ര സര്‍ക്കാറിന് ഒന്നും ചെയ്യാന് കഴിയില്ലെന്നും പ്രധാനമന്ത്രി രാജ്യത്തെ തെറ്റിദ്ധരിപ്പിക്കുകയാണ് ചെയ്യുന്നതെന്നും വിശകലനങ്ങളില് വ്യക്തമാകുന്നു.\nഹജ്ജിനെത്തുന്ന സ്ത്രീകളുടെ കൂടെ ‘മഹ്‌റം’ ആയ പുരുഷന് (പിതാവ്, ഭര്‍ത്താവ്, മകന്, രക്തബന്ധമുള്ള മറ്റാരെങ്കിലും) കൂടെയുണ്ടാകണമെന്നാണ് സഊദി നിയമം. 2012-ല് മഹ്‌റം കൂടെയില്ലാതെ നൈജീരിയയില് നിന്നു വന്ന ആയിരത്തിലധികം വനിതകളെ ഹജ്ജ് ചെയ്യാന് അനുവദിക്കാതെ മടക്കിയയച്ച നടപടി വിവാദമായിരുന്നു. നിരവധി ചര്‍ച്ചകള്‍ക്കൊടുവില് ഈയിടെ സഊദി മഹ്‌റം വിഷയത്തില് ഭേദഗതിക്ക് തയ്യാറായി.\n45 വയസ്സിനു മുകളില് പ്രായമുള്ളവര്‍ക്ക് നിബന്ധനകള്‍ക്കു വിധേയമായി മഹ്‌റമുകളുടെ അകമ്പടിയില്ലാതെ ഹജ്ജ് ചെയ്യാം എന്നായിരുന്നു ഭേദഗതി. കര്‍മ ശാസ്ത്രരീതി (മദ്ഹബ്) കള്‍ക്ക് അനുസൃതമായി, മഹ്‌റമിന്റെ സാക്ഷ്യപത്രത്തോടെ സ്ത്രീകള്‍ക്ക് കൂട്ടമായി ഹജ്ജിനെത്താം എന്നതാണ് പുതിയ രീതി. ഈ രീതി പ്രകാരം, ഇന്ത്യയില് നിന്നുള്ള വനിതാ തീര്‍ത്ഥാടകര്‍ക്കും ഈ വര്‍ഷം മുതല് മഹ്‌റം കൂടെയില്ലാതെ ഹജ്ജ് ചെയ്യാന് കഴിയും.\nഎന്നാല്, മഹ്‌റം വിഷയത്തിലെ ഈ പരിഷ്‌കാരം താന് നേതൃത്വം നല്‍കുന്ന സര്‍ക്കാറിന്റെ നയമാണെന്നാണ് പ്രധാനമന്ത്രി അവകാശപ്പെട്ടത്.\n‘മഹ്‌റം’ സമ്പ്രദായത്തെപ്പറ്റി ആദ്യം കേട്ടപ്പോള്, അതൊക്കെ നടക്കുന്നുണ്ടോ എന്നാണ് ഞാന് അത്ഭുതപ്പെട്ടത്. ആരായിരിക്കും അത്തരം നിയമങ്ങള് ഉണ്ടാക്കിയിട്ടുണ്ടാവുക? എന്തിനാണീ വിവേചനം? ഈ വിഷയം ആഴത്തില് പഠിച്ചപ്പോള്, സ്വാതന്ത്ര്യം നേടി 70 വര്‍ഷം കഴിഞ്ഞിട്ടും ഈ നിയന്ത്രണങ്ങള് നിലനില്‍ക്കുന്നു എന്ന് കാണാന് കഴിഞ്ഞു. പതിറ്റാണ്ടുകളായി മുസ്‌ലിം സ്ത്രീകള്‍ക്കുമേല് അനീതി അടിച്ചേല്‍പ്പിക്കപ്പെട്ടിരിക്കുകയാണ്. അതേപ്പറ്റി ആരും ചര്‍ച്ച ചെയ്യുന്നില്ല. പല ഇസ്‌ലാമിക രാജ്യങ്ങളിലും ഇല്ലാത്ത രീതിയാണിത്. ഈ വിഷയം പരിഗണിക്കാന് നമ്മുടെ സര്‍ക്കാര് തയ്യാറായിരിക്കുന്നു എന്നത് സന്തോഷകരമാണ്… എന്നായിരുന്നു മോദിയുടെ മന് കി ബാത്ത് പ്രസ്താവന.സഊദി കൊണ്ടുവന്ന ഇളവിന്റെ ഖ്യാതി തട്ടിയെടുക്കാനുള്ള ശ്രമമാണ് മോദി ഇതിലൂടെ നടത്തുന്നത് എന്നു വ്യക്തമാണ്.\n2017 ഒക്ടോബറില് 2018-22 കാലയളവിലേക്കുള്ള ഹജ്ജ് നയം രൂപീകരിക്കാനുള്ള കമ്മിറ്റി നിയമിക്കപ്പെട്ടപ്പോള് തന്നെ മഹ്‌റം വിഷയത്തില് സഊദി നല്‍കിയ ഇളവ് പരിഗണനക്കുവന്നിരുന്നു. ന്യൂനപക്ഷ കാര്യമന്ത്രി മുഖ്താര് അബ്ബാസ് നഖ്‌വി ഇക്കാര്യം അപ്പോള് തന്നെ വ്യക്തമാക്കുകയും ചെയ്തതാണ്. ഇന്ത്യയില് നിന്ന് 1,300 സ്ത്രീകളാണ് മഹ്‌റം ഇല്ലാതെ ഹജ്ജിന് പോകാന് അപേക്ഷിച്ചിരുന്നത് എന്ന് നഖ്‌വി വ്യക്തമാക്കുകയും ചെയ്തു.\nസഊദി മാറ്റം കൊണ്ടുവന്നതിനാല് മാത്രമാണ് ഇന്ത്യയടക്കമുള്ള ഏത് രാജ്യങ്ങള്‍ക്കും മഹ്‌റം കൂടെയില്ലാതെ വനിതകളെ ഹജ്ജിനയക്കാന് കഴിയുന്നതെന്നും ഇക്കാര്യത്തില് കേന്ദ്ര സര്‍ക്കാറിന് റോളൊന്നുമില്ലെന്നും ജിദ്ദയിലെ ഇന്ത്യന് കോണ്‍സുലേറ്റിലെ പ്രഥമ ഹജ്ജ് സെക്രട്ടറിയായിരുന്ന സഫര് മഹ്മൂദ് വ്യക്തമാക്കുന്നു.\nചിലര് തെറ്റിദ്ധരിച്ചത് പോലെ സ്ത്രീയുടെ സ്വഭാവ ശുദ്ധിയിലുള്ള ശങ്കയോ സ്ത്രീ-പുരുഷ വിവേചനത്താല് സൃഷ്ടിക്കപ്പെട്ടതോ അല്ല ഇത്തരം വിധികള്. മറിച്ച് അവളുടെ സല്‍പേരും മാന്യതയും പരിരക്ഷിക്കുക എന്നതാണ്. ദുര്‍ബല മനസ്‌കരും റൗഡികളും മറ്റുമായ ആളുകളില് നിന്ന് സ്ത്രീകള്‍ക്ക് രക്ഷ നല്‍കുകയാണ് അതിന്റെ ലക്ഷ്യം. ഇക്കാലത്തെ ഹജ്ജ് യാത്ര മുന്‍കാലങ്ങളെ അപേക്ഷിച്ച് വ്യത്യസ്തമാണ്. വിജനമായ മരുപ്രദേശങ്ങള് താണ്ടി കള്ളന്മാരെയും കൊള്ളക്കാരെയും ഭയപ്പെട്ടായിരുന്നു മുന്‍കാലങ്ങളിലെ ഹജ്ജ് യാത്ര. ഇന്ന് കപ്പലുകളിലും വിമാനങ്ങളിലും ബസ്സുകളിലും ജനങ്ങള് കൂട്ടത്തോടെ സഞ്ചരിക്കുന്നു. ഇത് യാത്ര സുരക്ഷിതമാക്കുകയും സ്ത്രീകളുടെ സുരക്ഷിതത്വം സംബന്ധിച്ച ആശങ്കകള് അകറ്റുകയും ചെയ്യുന്നു. ഒരിടത്തും സ്ത്രീ ഒറ്റപ്പെട്ട് പോകുകയില്ല.\nമഹ്‌റമിന്റെ അഭാവത്തില് സുരക്ഷയുറപ്പാണെങ്കില് സ്ത്രീക്ക് ഹജ്ജിന് പുറപ്പെടാം എന്ന അഭിപ്രായം സ്വീകരിച്ച് നിയമപരമായ മാര്‍ഗത്തില് ഹജ്ജിനും ഉംറക്കും പുറപ്പെടുന്നത് തെറ്റില്ലെന്ന് പല പണ്ഡിതന്മാരും അഭിപ്രായപ്പെട്ടിട്ടുണ്ട്. പ്രവാചകന് (സ)യുടെ പത്‌നിമാര് ഇപ്രകാരം മഹ്‌റമിന്റെ അഭാവത്തില് ഹജ്ജ് നിര്‍വഹിച്ചിരുന്നുവെന്നും ഉമര് ബിന് ഖത്താബ്(റ) അതിന് അനുമതി നല്‍കിയിരുന്നുവെന്നും ഇമാം ബുഖാരി റിപ്പോര്‍ട്ട് ചെയ്ത ഹദീസില് കാണാവുന്നതാണ്. ഇസ്‌ലാമിക ലോകത്തെ പ്രഗല്‍ഭരായ പണ്ഡിതന്മാര്‍ക്ക് ഈ അഭിപ്രായമുണ്ട്. ശാഫിഈ പണ്ഡിതന്മാരില് ഭൂരിപക്ഷവും ഈ അഭിപ്രായത്തെയാണ് പിന്തുണക്കുന്നത്. ‘സ്ത്രീ തന്റെ കാര്യത്തില് സുരക്ഷിതയാണെങ്കില് മഹ്‌റമില്ലാതെ തന്നെ ഹജ്ജ് ചെയ്യാമെന്ന്’ ഇമാം നവവി(റ) അഭിപ്രായപ്പെടുന്നു.\nപരിശുദ്ധ കഅ്ബാലയത്തില് എത്തി ഹജ്ജ് നിര്‍വഹിക്കാന് സാമ്പത്തികവും ശാരീരികവും ശര്‍ഈയായും സാധിക്കുന്നവര്‍ക്കാണ് ഹജ്ജ് നിര്‍ബന്ധമായതെന്ന് വിശുദ്ധ ഖുര്‍ആന് തന്നെ വ്യക്തമാക്കിയ കാര്യമാണ്. ‘അവിടെ പ്രവേശിക്കുന്നവന് നിര്‍ഭയനായിരിക്കും. ആ മന്ദിരത്തിലെത്തിച്ചേരാന് കഴിവുള്ളവര് അവിടെച്ചെന്ന് ഹജ്ജ് നിര്‍വഹിക്കുകയെന്നത് മനുഷ്യര്‍ക്ക് അല്ലാഹുവോടുള്ള ബാധ്യതയാണ്. ആരെങ്കിലും അതിനെ ധിക്കരിക്കുന്നുവെങ്കില് അറിയുക: അല്ലാഹു ലോകരിലാരുടെയും ആശ്രയമാവശ്യമില്ലാത്തവനാണ്’ (ആലു ഇംറാന് 97).\nശാരീരികവും സാമ്പത്തികവുമായി ശേഷിയുണ്ടാവുകയും പരിശുദ്ധ ഭൂമിയില് എത്താനുള്ള മാര്‍ഗം സുരക്ഷിതമാവുകയും ചെയ്യുമ്പോഴാണ് ഒരാള്‍ക്ക് ഹജ്ജ് നിര്‍ബന്ധമാകുന്നത്. ഇത് സ്ത്രീകള്‍ക്കും പുരുഷന്മാര്‍ക്കും ഒരുപോലെ ബാധകമാണ്. എന്നാല് സ്ത്രീകള്‍ക്ക് ഇതിന് അവരുടെ സുരക്ഷിതത്വം മുന്‍നിര്‍ത്തി മറ്റൊരു ഉപാധി കൂടി പൂര്‍ത്തിയാവേണ്ടതുണ്ട്. കൂടെ യാത്ര ചെയ്യാന് ഭര്‍ത്താവോ ‘മഹ്‌റമോ’ ഉണ്ടായിരിക്കണം എന്നതാണത്. അതിനടിസ്ഥാനമായി വിവിധ നബി വചനങ്ങള് വന്നിട്ടുണ്ട്. അബ്ദുല്ലാഹിബ്‌നു അബ്ബാസ് (റ) റിപ്പോര്‍ട്ട് ചെയ്യുന്ന ഹദീസില് പറയുന്നു: ‘റസൂല് (സ) പറയുന്നതായി ഞാന് കേട്ടു. ഒരു പുരുഷന് ഒരു സ്ത്രീയുമായി അവളുടെ മഹ്‌റമിന്റെ സാന്നിധ്യത്തിലല്ലാതെ തനിച്ചാവരുത്. മഹ്‌റമിന്റെ കൂടെയല്ലാതെ സ്ത്രീ യാത്ര ചെയ്യരുത്.’ ഇത് കേട്ട ഒരാള് എഴുന്നേറ്റ്‌നിന്ന് ബോധിപ്പിച്ചു: ‘പ്രവാചകരെ, എന്റെ ഭാര്യ ഹജ്ജിന് പുറപ്പെട്ടിരിക്കുന്നു. ഞാനാണെങ്കില് ഒരു യുദ്ധത്തിന് പേരു കൊടുക്കുകയും ചെയ്തിട്ടുണ്ട്.’ അപ്പോള് തിരുനബി (സ) പറഞ്ഞു: ‘നീ പോയി നിന്റെ ഭാര്യയുടെ കൂടെ ഹജ്ജ് നിര്‍വഹിക്കുക.’ ഈ നബി വചനത്തിന്റെയും സമാനമായ വചനങ്ങളുടെയും അടിസ്ഥാനത്തില് സ്ത്രീക്ക് ഹജ്ജ് നിര്‍ബന്ധമാകാന് കൂടെ യാത്ര ചെയ്യാന് അനുവാദമുള്ള പുരുഷന് ഉണ്ടായിരിക്കണമെന്ന ഉപാധി പല പണ്ഡിതന്മാരും നിശ്ചയിച്ചിട്ടുണ്ട്. എന്നാല് വിശ്വസ്തരായ യാത്രാ സംഘത്തിന്റെ കൂടെ സുരക്ഷിതരായി യാത്ര ചെയ്യാന് സാഹചര്യമുണ്ടാവുകയാണെങ്കില് സ്ത്രീക്ക് മഹ്‌റമിന്റെ കൂടെയല്ലാതെയും ഹജ്ജിന് പുറപ്പെടാമെന്ന മറ്റൊരഭിപ്രായവും പൂര്‍വികരും ആധുനികരുമായ ചില പണ്ഡിതന്മാര്‍ക്കുണ്ട്.\nCategories: Views Tags: Haj, hajj policy, hajj subsidy, modi


Idukki student attack Case | പ്രണയം തുടരാനാവില്ലെന്ന് പറഞ്ഞ വിദ്യാർത്ഥിനിയെ ക്ലാസ്സ് മുറിയിൽ പൂട്ടിയിട്ട് ക്രൂരമായി മർദ്ദിച്ച കേസിൽ കേസ് ഒതുക്കാൻ കോളേജ് ശ്രമിക്കുന്നെന്ന ആരോപണം തള്ളി മാനേജ്‌മെന്റ്; അക്രമിച്ച വിദ്യാർത്ഥിയെ സസ്‌പെന്റ് ചെയ്‌തെന്നും അന്വേഷണ കമ്മീഷനെ വെച്ചെന്നും മാർ സ്ലീവ കോളേജ്; ജിത്തു ജോസഫിനെ പ്രകോപിപ്പിച്ചത് പെൺകുട്ടി പ്ലസ്ടുവിന് പഠിച്ച മറ്റൊരു വിദ്യാർത്ഥിയുമായി സംസാരിച്ചതും സൗഹൃദം പങ്കിട്ടതും; മർദ്ദനത്തിൽ താടിയെല്ല് പൊട്ടിയ പെൺകുട്ടിക്ക് സംസാരിക്കാൻ ബുദ്ധിമുട്ട് - MarunadanMalayalee.com\nപ്രണയം തുടരാനാവില്ലെന്ന് പറഞ്ഞ വിദ്യാർത്ഥിനിയെ ക്ലാസ്സ് മുറിയിൽ പൂട്ടിയിട്ട് ക്രൂരമായി മർദ്ദിച്ച കേസിൽ കേസ് ഒതുക്കാൻ കോളേജ് ശ്രമിക്കുന്നെന്ന ആരോപണം തള്ളി മാനേജ്‌മെന്റ്; അക്രമിച്ച വിദ്യാർത്ഥിയെ സസ്‌പെന്റ് ചെയ്‌തെന്നും അന്വേഷണ കമ്മീഷനെ വെച്ചെന്നും മാർ സ്ലീവ കോളേജ്; ജിത്തു ജോസഫിനെ പ്രകോപിപ്പിച്ചത് പെൺകുട്ടി പ്ലസ്ടുവിന് പഠിച്ച മറ്റൊരു വിദ്യാർത്ഥിയുമായി സംസാരിച്ചതും സൗഹൃദം പങ്കിട്ടതും; മർദ്ദനത്തിൽ താടിയെല്ല് പൊട്ടിയ പെൺകുട്ടിക്ക് സംസാരിക്കാൻ ബുദ്ധിമുട്ട്\nSeptember 23, 201902:05 PM IST Permalink\nഇടുക്കി: പ്രണയം നിരസിച്ച വിദ്യാർത്ഥിനിയെ സഹപാഠി ക്ലാസ്സ് മുറിയിൽ പൂട്ടി ഇട്ട് ക്രൂരമായി മർദ്ദിച്ചതായുള്ള പരാതിയിൽ അന്വേഷണം തുടങ്ങിയെന്നും സംഭവസമയത്ത് പെൺകുട്ടിക്കൊപ്പമുണ്ടായിരുന്ന വിദ്യാർത്ഥിനികളിൽ നിന്നും സ്‌കൂൾ അധികൃതരിൽ നിന്നും ഉടൻ മൊഴിയെടുമെന്നും പൊലീസ്. പ്രാഥമീക അന്വേഷണം പൂർത്തിയായെന്നും പെൺകുട്ടിക്കുനേരെ നടന്നത് ക്രൂരമായ ആക്രമണമാണെന്നും കർണ്ണപടവും പൊട്ടിയതായി മെഡിക്കൽ റിപ്പോർട്ടിൽ സൂചിപ്പിച്ചിട്ടുണ്ടെന്നും സംഭവത്തെക്കുറിച്ചന്വേഷിക്കുന്ന മുരിക്കാശ്ശേരി എസ് ഐ കെ ജി തങ്കച്ചൻ മറുനാടനോട് വ്യക്തമാക്കി\nശനിയാഴ്ചയാണ് പെൺകുട്ടിയുടെ പിതാവിന്റെ പരാതിയിൽ സംഭവത്തിൽ മുരിക്കാശ്ശേരി പൊലീസ് കേസെടുത്തത്. ഇന്നലെ അവധി ദിവസമായതിനാൽ മൊഴിയെടുക്കാനായിട്ടില്ല. ഇന്ന് കേസ്സിൽ തുടർനടപടികൾ സ്വീകരിക്കുമെന്നും എസ് ഐ അറിയിച്ചു. ഇതുവരെ നടത്തിയ അന്വേഷണത്തിൽ പുറത്തുവന്ന വിവരങ്ങളിൽ ചില പൊരുത്തക്കേടുകളുണ്ടെന്നും കൂടുതൽ അന്വേഷണം നടത്തിയാലെ ഇക്കാര്യത്തിൽ വൃക്തതവരുത്താനാവു എന്നും പൊലീസ് സൂചിപ്പിച്ചു.\nസംഭവത്തെക്കുറിച്ച് പൊലീസ് പറയുന്നത് ഇങ്ങിനെ: പെൺകുട്ടിയും ആക്രമിച്ച വിദ്യാർത്ഥിയും തമ്മിൽ3വർഷമായി അടുത്തബന്ധമുണ്ട്. ഇത് തുടരുന്നതിൽ ഇരുവീട്ടുകാരും അസ്വസ്ഥരായിരുന്നു. അടുത്തിടെ ഇരുവിട്ടുകാരും തമ്മിൽ ഈ വിഷയം ചർച്ചചെയ്യുകയും മേലിൽ സഹപാഠി എന്നതിൽകൂടുതൽ അടുപ്പംപാടില്ലമന്ന് ഇരുവരെയും വിലക്കുകയും ചെയ്തിരുന്നു. ഇതിന് ശേഷം വിദ്യാർത്ഥി പെൺകുട്ടിയുമായി കാര്യമായ അടുപ്പം കാട്ടിയിരുന്നു. വിദ്യാർത്ഥിനിയും സമാന നിലപാട് തുടർന്നു. ഇതിന് ശേഷം പെൺകുട്ടി പ്ലസ്സ് ടുവിന് ഒരുമിച്ച് പഠിച്ചിരുന്ന മറ്റൊരു വിദ്യാത്ഥിയുമായി സംസാരിക്കുന്നതും സൗഹൃദം പങ്കിടുന്നതുമായി കൂട്ടുപിരിഞ്ഞ വിദ്യാർത്ഥിക്ക് വിവരം കിട്ടി.\nഇത് ചോദിക്കുന്നതിനാണ് സംഭവദിവസം സഹപാഠി പെൺകുട്ടിയെ സമീപിച്ചത്. ഈയവസരത്തിൽ ഇരുവരും തമ്മിൽ വാക്കേറ്റ മുണ്ടാവുകയും രോക്ഷാകൂലനായി വിദ്യാർത്ഥി നിരവധി തവണ പെൺകുട്ടിയെ കരണടിക്കുകയുമായിരകുന്നു. ഈ സമയം പെൺകുട്ടിയുടെ ക്ലാസ്സിലെ ഏതാനും വിദ്യാർത്ഥികളും ഒപ്പമുണ്ടായിരുന്നു. ഇവർ ഓടിയെത്തി അദ്ധ്യാപികയെ വിവരം അറിയിക്കുകയും ഇരുവരെയും താക്കീത് ചെയ്യുകയും ചെയ്തിരുന്നു. ഇതിന് പിന്നാലെ പെൺകുട്ടിയുടെയും ആൺകുട്ടിയുടെയും ബന്ധുക്കൾ തമ്മിൽ വിഷയം ചർച്ചചെയ്യുകയും പൊലീസ് കേസ്സ് വേണ്ടെന്ന്റിയിച്ച് ഇരുകൂട്ടരും സ്ഥലം വിടുകയുമായിരുന്നു.\nപിന്നീട് ശനിയാഴ്ചയാണ് വിഷയത്തിൽ പെൺകുട്ടിയുടെ വീട്ടുകാർ പരാതി നൽകുന്നത്.സംഭവത്തിന്റെ നിജസ്ഥിതി അന്വേഷണം പൂർത്തിയായാലെ വൃക്തമാവു.എസ് ഐ അറിയിച്ചു. ഇന്നലെ വനിത കോൺസ്റ്റബിൾ പെൺകുട്ടി ചികിത്സയിൽക്കഴിയുന്ന ആശുപത്രിയിലെത്തി മൊഴിയെടുത്തിരുന്നു. കർണ്ണപഠവും താടിയെല്ലും പൊട്ടിയ നിലയിലായതിനാൽ ഏറെ ബുദ്ധിമുട്ടിയാണ് പെൺകുട്ടി സംസാരിക്കുന്നത്. സംഭവത്തിൽ മരിക്കാശ്ശേരി പൊലീസ് നടത്തുന്ന അന്വേഷണം തൃപ്തികരമല്ലന്ന് കാണിച്ച് ഇന്നലെ പെൺകുട്ടിയുടെ ബന്ധുക്കൾ ഇടുക്കി ജില്ലാപൊലീസ് മേധാവിക്ക് പരാതി നൽകി.\nപെൺകുട്ടി നൽകിയ മൊഴിയിലെ സുപ്രധാന വിവരങ്ങൾ മൊഴിയെടുത്ത വനിത കോൺസ്റ്റബിൾ രേഖപ്പെടുത്തിയിട്ടില്ലന്നും കോളേജ് അധികൃതർ നൽകുന്ന തെറ്റായവിവരങ്ങൾക്കനുസരിച്ചാണ് ലോക്കൽ പൊലീസ് കേസ്സ് മുന്നോട്ട് കൊണ്ടുപോകുന്നതെന്നും ഈ സഹചര്യത്തിൽ നീതി ലഭിക്കില്ലന്നും അടിയന്തിരമായി വിഷയത്തിൽ ഇടപെടണമെന്നുമാണ് പരിതായിലെ സൂചന. വാഴത്തോപ്പ് സ്വദേശിനിയായ മൂന്നാംവർഷ ബി സി എ വിദ്യാർത്ഥിനിയെയെയാണ് സഹപാഠി കമ്പിളി കണ്ടം സ്വദേശി ജിത്തു ജോൺ ക്രൂരമായി മർദ്ദിച്ചത് ഗുരുതര പരിക്കുകളോടെ പെൺകുട്ടി ഇടുക്കി മെഡിക്കൽ കോളെജിൽ ചികിത്സയിലാണ്.\n18-ന് ഉച്ചകഴിഞ്ഞ് മുരിക്കാശ്ശേരി പടമുഖം മാർ സ്ലീവ കോളേജിലാണ് സംഭവം.വിദ്യാർത്ഥിനി ക്ലാസ്സ് റൂമിൽ ഉച്ചഭക്ഷണം കഴിക്കുന്ന സമയത്ത് ആണ് സംഭവം. ജിത്തു ക്ലാസ്സ്റും പൂട്ടി ഒരു പ്രകോപനവും ഇല്ലാതെ തന്നെ മർദ്ദിക്കുക ആയിരുന്നു എന്നാണ് പെൺകുട്ടി പൊലീസിൽ മൊഴിനൽകിയിട്ടുള്ളത്. ജിത്തു മദ്യ ലഹരിയിൽ ആയിരുന്നു എന്നതരത്തിൽ പ്രചാരണവും ഉയർന്നിരുന്നു. പെൺകുട്ടിയുടെ താടിയെല്ലും കർണ്ണപടവും പൊട്ടിയതായി ഡോക്ടർമാർ സ്ഥീരികരിച്ചു. വിദഗ്ധ ചികിൽസക്കായി വിദ്യാർത്ഥിനിയെ ഇന്ന് കൊച്ചിയിലെ ആശുപത്രിയിലേയ്ക്ക് മാറ്റുന്നതിന് ലക്ഷ്യമിട്ടിട്ടുള്ളാതായി ബന്ധു അറിയിച്ചു.\nഉന്നത സ്വധീനം ഉപയോഗിച്ച് കേസ് ഒതുക്കാൻ വിദ്യാർത്ഥിയുടെ ബന്ധുക്കൾ ശ്രമിക്കുന്നതായും പെൺകുട്ടിയുടെ ബന്ധുക്കൾ അറിയിച്ചു. ഇതിനിടെ സംഭവത്തിൽ പ്രചരിക്കുന്നത് അടിസ്ഥാന രഹിതമായ കാര്യങ്ങളാണെന്ന് വ്യക്തമാക്കി കോളേജിന്റെ ഒദ്യോഗീക വിശദീകരണവും പുറത്തുവന്നിട്ടുണ്ട്. സംഭവം ഖേദകരമാണ്.വിവരം അറിഞ്ഞ ഉടൻ പെൺകുട്ടിയെ ഉടൻ ആശുപത്രിയിലെത്തിച്ച് ചികത്സ ലഭ്യാമാക്കി.ഇരുവിദ്യാർത്ഥികളുടെയും മാതാപിതാക്കളെ വിളിച്ചുവരുത്തി കാര്യങ്ങൾ ബോദ്ധ്യപ്പെടുത്തി. പൊലീസിലും വിവരം ധരിപ്പിച്ചു. അക്രമം നടത്തിയ വിദ്യാർത്ഥിയെ സസ്പെന്റ് ചെയ്തു. അന്വേഷണ കമ്മീഷനെ നിയോഗിച്ചിട്ടുണ്ട്. ഇവർ നൽകുന്ന റിപ്പോർട്ടിന്റെ അടിസ്ഥാനത്തിൽ തുടർനടപടിയുണ്ടാവും. സംഭവം നടന്ന് ദിവസങ്ങൾക്കുശേഷം ഇത് സംമ്പന്ധിച്ച് ചില മാധ്യമങ്ങൾ പുറത്തുവിടുന്ന വാർത്തകൾ കെട്ടിച്ചമച്ചവയാണ്. അടിസ്ഥാന രഹിതമായ വാർത്തകൾ തികച്ചും ദുദ്ദേശ്യപരമാണ്. കോളേജ് മാനേജരും പ്രിൻസിപ്പാളും പത്രക്കുറിപ്പിൽ വ്യക്തമാക്കി.\nഡോ അഞ്ജു എസ് കുമാറിന്റെ പ്രണയകഥ വൈറലാകുമ്പോൾ\nകൊട്ടാരക്കര ആശുപത്രിക്കെതിരെ ചിക്താസാ നിഷേധ പരാതി


കാരബാവോ കപ്പ്; ഷൂട്ട്ഔട്ടില് ചെല്‍സിക്കെതിരേ സിറ്റി നേടി\nTue Mar 31 2020 21:05:24 GMT+0530 (India Standard Time)\nമല്‍സരത്തിലുടനീളം ചെല്‍സി പൊരുതിയെങ്കിലും സിറ്റിയ്ക്കായിരുന്നു വിജയം. ഹിഗ്വയ്‌നെ ഇന്നലെ കളിത്തിലിറക്കാതെയാണ് ചെല്‍സി കളിച്ചത്. ആദ്യപകുതിയില് ഇരുടീമും വേണ്ടത്ര അവസരങ്ങള് സൃഷ്ടിച്ചിരുന്നില്ല. രണ്ടാം പകുതിയില് സിറ്റിയ്ക്കായി അഗ്വേറ ഒരുഗോള് നേടി.\nNSH25 Feb 2019 5:07 AM GMT\nലണ്ടന്: പെനാല്‍റ്റി ഷൂട്ടൗട്ടില് 4-3ന് ചെല്‍സിയെ തോല്‍പ്പിച്ച് മാഞ്ചസ്റ്റര് സിറ്റി കാരബാവോ കപ്പ് നേടി. നിശ്ചിതസമയത്തും എക്‌സ്ട്രാ ടൈമിലും ഗോള് പിറക്കാത്തതിനെ തുടര്‍ന്ന് മല്‍സരം പെനാല്‍റ്റിയിലേക്ക് നീങ്ങുകയായിരുന്നു. മല്‍സരത്തിലുടനീളം ചെല്‍സി പൊരുതിയെങ്കിലും സിറ്റിയ്ക്കായിരുന്നു വിജയം. ഹിഗ്വയ്‌നെ ഇന്നലെ കളിത്തിലിറക്കാതെയാണ് ചെല്‍സി കളിച്ചത്. ആദ്യപകുതിയില് ഇരുടീമും വേണ്ടത്ര അവസരങ്ങള് സൃഷ്ടിച്ചിരുന്നില്ല. രണ്ടാം പകുതിയില് സിറ്റിയ്ക്കായി അഗ്വേറ ഒരുഗോള് നേടി.\nഎന്നാല് അത് ഓഫ്‌സൈഡായിരുന്നു. പിന്നീട് ഹസാര്‍ഡ് ഒരവസരം സൃഷ്ടിച്ചെങ്കിലും അതും സഹതാരങ്ങള് നിശ്ഫലമാക്കി. അവസാന നിമിഷത്തില് ചെല്‍സി ഹിഗ്വിയ്‌നെ ഇറക്കിയെങ്കിലും അതും ഫലം കണ്ടില്ല. അവസാനനിമിഷം ഗോളി കെപ്പയെ മാറ്റാന് കോച്ച് ശ്രമിച്ചെങ്കിലും കെപ്പ പിന്‍മാറിയില്ല. ഷൂട്ടൗട്ടില് ജോര്‍ജിഞ്ഞൊ, ലൂയിസ് എന്നിവരാണ് ചെല്‍സിയുടെ പെനാല്‍റ്റി നഷ്ടപ്പെടുത്തിയവര്. ഇതൊടെ സിറ്റിക്ക് ജയം എളുപ്പമായി. റഹീം സ്‌റ്റെര്‍ലിങാണ് സിറ്റിയുടെ വിജയഗോള് നേടിയത്. ഇത് ആറാം തവണയാണ് സിറ്റി കാരബാവോ കപ്പ് നേടുന്നത്. നിലവില് ചാംപ്യന്‍മാരായ സിറ്റിക്ക് പുറമെ ലിവര്‍പൂള് എട്ടുതവണ കപ്പ് നേടിയിട്ടുണ്ട്.\nkarabavo cup shoot out city won agaist chelsi london\n31 March 2020 2:52 PM GMT\nടോക്കിയോ ഒളിംപിക്‌സിന്റെ പുതുക്കിയ തീയ്യതി പ്രഖ്യാപിച്ചു\nലോക്ക് ഡൗണ് ലംഘനം: സംസ്ഥാനത്ത് ഇന്ന് 1,481 കേസുകള്; 1,430 അറസ്റ്റ്, പിടിച്ചെടുത്തത് 987 വാഹനങ്ങള്\n31 March 2020 2:12 PM GMT\n31 March 2020 1:34 PM GMT\nവാഹന നികുതി ഇളവുകള്, ഒറ്റത്തവണ തീര്‍പ്പാക്കല് പദ്ധതി: സര്‍ക്കാര് വിജ്ഞാപനമായി


മിയയുടെ സ്വപ്നവീട് കാണാം! | Miya George | Celebrity Home | Veedu | Veed | Spot Light | Celebrity Homes | Swapnaveedu | Home Style | Manorama Online\nമനോരമ ലേഖകൻ February 05, 2019 03:29 PM IST\nമിയയുടെ പുതിയ വീടിന്റെ കഥ പറയുമ്പോൾ അൽപം ഫ്ലാഷ്ബാക്ക് കൂടി പറയേണ്ടിവരും.\nപോസിറ്റീവ് എനർജിയാണ് മിയയുടെ വീടിനെ ഒരു സ്വപ്നഭവനമായി നിലനിർത്തുന്നത്.\nപാലാ-തൊടുപുഴ റൂട്ടിൽ പ്രവിത്താനത്താണ് ചലച്ചിത്രതാരം മിയ ജോർജിന്റെ പുതിയ വീട്. ഭാഷയുടെ അതിർവരമ്പുകൾ ഭേദിച്ച് വെള്ളിത്തിരയിൽ വിസ്മയം തീർക്കുന്ന മിയ, ഗ്രാമീണതയുടെ കാൻവാസിലേക്കു നിലാവുപോലെയാണ് തന്റെ പുതിയ വീടിനെ അടയാളപ്പെടുത്തിയിരിക്കുന്നത്. പാരമ്പര്യ ശൈലിയുടെ തലയെടുപ്പോടെ പ്രകൃതിയോടിണങ്ങി നിൽക്കുന്ന ഈ ഒറ്റനില വീട് മിയയുടെ ഇഷ്ടങ്ങളെ പ്രതിഫലിപ്പിക്കുന്ന കണ്ണാടികൂടിയാണ്.\nമിയയുടെ വീട് ഒരു ഫ്ലാഷ്ബാക്ക്\nമിയയുടെ പുതിയ വീടിന്റെ കഥ പറയുമ്പോൾ അൽപം ഫ്ലാഷ്ബാക്ക് കൂടി പറയേണ്ടിവരും. നാലു കിടപ്പറകളൊക്കെ ഉള്ള ഇരുനില വീട്ടിലായിരുന്നു മിയയും കുടുംബവും ആദ്യം താമസിച്ചിരുന്നത്. മുംബൈയിൽനിന്നു പാലായിലേക്കു ചേക്കേറിയപ്പോൾ വാങ്ങിയ വീടായിരുന്നു അത്. കാറ്റും വെളിച്ചവും വല്ലപ്പോഴും അതിഥികളെപ്പോലെ വന്നു തിരികെപ്പോകുന്ന ആ വീടിനുള്ളിൽ എപ്പോഴും നിറഞ്ഞുനിന്നത് അസ്വസ്ഥതകളായിരുന്നു. മറ്റൊരാളുടെ ഇഷ്ടപ്രകാരം നിർമിച്ച വീടു വാങ്ങി തങ്ങളുടെ ഇഷ്ടങ്ങളെ അതിലേക്കു ചേർത്തുവച്ച് ജീവിക്കേണ്ടിവന്ന നീണ്ട വർഷങ്ങളുടെ അനുഭവങ്ങളിൽനിന്നാണ് വാസ്തുപ്രകാരം ഒരു വീടു വയ്ക്കണമെന്ന ചിന്ത അവർക്കുണ്ടാകുന്നത്.\nമിയ വളരെയധികം ഇഷ്ടപ്പെടുന്ന വെളുപ്പിന്റെ ലാളിത്യത്തിലേക്കു വാസ്തുഭംഗിയോടെ ഈ വീടിനെ വരച്ചു ചേർത്തിരിക്കുന്നത് കൂത്താട്ടുകുളത്തെ ഗൈഡ് ലൈൻ ഡിസൈനേഴ്സ് ആൻഡ് എൻജിനീയേഴ്സിന്റെ ഉടമയും ഡിസൈനറുമായ കെ. അനിൽകുമാറാണ്.\nമൂന്നു ദിക്കിലേക്കു ദർശനം തരുന്ന എലവേഷൻ\nപഴയ ഇരുനില വീട്ടിലെ അനുഭവങ്ങളിൽനിന്നാണ് പുതിയ വീടിന്റെ ആലോചനകളെല്ലാം രൂപപ്പെട്ടിരിക്കുന്നത്. വാസ്തുപ്രകാരം വീടു വയ്ക്കണമെന്ന ഉറച്ച തീരുമാനവും അങ്ങനെ ഉണ്ടായതാണ്. പ്രവിത്താനത്ത് സ്ഥലം സ്വന്തമാക്കിയ നാൾ മുതൽ തെക്കു ദിക്കിലെ പ്രധാന വഴിയെ കേന്ദ്രീകരിച്ചായിരുന്നു മിയയുടെയും അമ്മയുടെയും ആശങ്കകളെല്ലാം. ആ സ്ഥലത്തു വാസ്തുപ്രകാരം ഒരു വീടു വയ്ക്കാൻ കഴിയുമോ എന്ന ആശങ്കകൾ ഒരു വർഷത്തോളം നീണ്ടു.\nഒരു വർഷം നീണ്ട പ്രാർഥനകൾക്കും അന്വേഷണങ്ങൾക്കും ഒടുവിലാണ് വീടു നിർമാണവുമായി മുന്നോട്ടുപോകാൻ തീരുമാനിക്കുന്നത്. അനിൽകുമാറിന്റെ നിർദേശപ്രകാരമാണ് തെക്കോട്ടും കിഴക്കോട്ടും പടിഞ്ഞാറോട്ടും ദർശനം നൽകി വീടിന്റെ ഡിസൈൻ പൂർത്തിയാക്കുന്നത്. പുറംകാഴ്ചയിൽത്തന്നെ കുലീനത പ്രകടിപ്പിക്കുന്ന എലവേഷനോട് ഇണങ്ങിനിൽക്കുന്ന വിധത്തിലാണ് കോമ്പൗണ്ട് േവാളിന്റെ ഡിസൈൻ. കാറ്റും വെളിച്ചവും കടന്നുവരാൻ മടിച്ചിരുന്ന പഴയ വീടിനെ അതിശയിപ്പിക്കുന്ന വിധത്തിലാണ് പുതിയ വീട്ടിൽ കാറ്റിനും സ്വാഭാവിക വെളിച്ചത്തിനും വഴി തെളിച്ചിട്ടുള്ളത്. വാസ്തുശാസ്ത്രപ്രകാരമുള്ള എല്ലാ ഊർജസ്രോതസ്സുകളും പരിഗണിച്ചു കൊണ്ടാണ് പൂർണമായും ഈ വീട് ഡിസൈൻ ചെയ്തിരിക്കുന്നത്.\nമുറ്റത്തു പ്രവേശിക്കുമ്പോഴാണ് മൂന്നു ദിക്കുകളിലേക്കും വ്യത്യസ്ത കാഴ്ച പകരുന്ന വീടിന്റെ എലവേഷൻ സൗന്ദര്യം നമുക്കു കൂടുതൽ വ്യക്തമായിത്തീരുക. വെളുപ്പിനെ ഒരുപാട് ഇഷ്ടപ്പെടുന്നതു കൊണ്ടാകാം വെൺചാരുത വിടരുന്ന വീടായിരുന്നു മിയയുടെ മനസ്സിൽ. ഹൃദയം തൊടുന്ന രൂപലാവണ്യവും നീളൻ ഗ്ലാസ് ജനാലകളുടെ ധാരാളിത്തവുമെല്ലാം ഈ വീടിന് ക്ലാസിക് ഭംഗി പ്രദാനം ചെയ്യുന്നുണ്ട്. പച്ചപ്പിന്റെ അതിരിട്ട് കല്ലുകൾ പാകിയ മുറ്റം വഴി നമുക്കു വിശാലമായ കാർപോർച്ചിലേക്ക് എത്തിച്ചേരാം.\nവീടിന്റെ ഫ്രണ്ട് എലവേഷനോടിണങ്ങി നിൽക്കുന്ന വിധത്തിലാണ് വിസ്തൃതമായ കാർപോർച്ചിന്റെ ഡിസൈൻ. മുറ്റത്തുനിന്നു നീളൻ പടിക്കെട്ടുകൾ വഴി പ്രവേശിക്കാവുന്ന വിധത്തിൽ ‘എൽ’ ആകൃതി വരാന്തയോടെയാണ് ഫ്രണ്ട് സിറ്റൗട്ട് രൂപപ്പെടുത്തിയിട്ടുള്ളത്. ചതുരത്തൂണുകളുടെ ധാരാളിത്തമാണ് ബ്ലാക്ക് ആൻഡ് വൈറ്റ് കളർ തീം പ്രകടമാക്കുന്ന ഫ്രണ്ട് സിറ്റൗട്ടിന്റെ മുഖ്യ ആകർഷണം.\nവാസ്തുവിധി പ്രകാരമാണ് പ്രധാന റോഡിന് ദർശനമാകുന്ന തെക്കു ദിക്കിലേക്കു നീളുന്ന വിധത്തിൽ വീടിനു കിഴക്കും പടിഞ്ഞാറുമായി രണ്ടു വരാന്തകൾ നൽകിയിട്ടുള്ളത്.\nസ്വകാര്യതയോടെ ഫോർമൽ ലിവിങ്\nസിറ്റൗട്ടിൽനിന്നു പ്രധാന വാതിൽ തുറന്നു പ്രവേശിക്കുക ഫോർമൽ ലിവിങ്ങിലേക്കാണ്. വീട്ടുകാരുടെ സ്വകാര്യതയെ ബാധിക്കാത്ത വിധം ഫോർമൽ ലിവിങ്ങിനു സ്ഥാനം നൽകണമെന്നത് പ്ലാൻ വരയ്ക്കുമ്പോൾ മിയ മുന്നോട്ടുവച്ച ആവശ്യമായിരുന്നു. മിനിമലിസത്തിനു പ്രാധാന്യം കൊടുക്കുന്ന ഫോർമൽ ലിവിങ്ങിൽ സെൻട്രലൈസ്ഡ് എസിയുടെ ക്രമീകരണത്തിന് അനുസൃതമായാണ് ഫാൾസ് സീലിങ് രൂപകൽപന ചെയ്തിരിക്കുന്നത്.\nഫോർമൽ ലിവിങ്ങിൽ പ്രകടമാകുന്ന മിനിമലിസം എന്നപോലെ ഇതിന്റെ തുടർച്ചയും അകത്തളങ്ങളിലുടനീളം നമുക്കു കാണാൻ സാധിക്കും. വിശാലമായ ഫാമിലി ലിവിങ് കം ഡൈനിങ്ങിന്റെ തുടക്കത്തിലാണു പ്രയർ ഏരിയയുടെ സ്ഥാനം. മിയയുടെ പഴയ വീട്ടിൽ പ്രാർഥനയ്ക്കായി പ്രത്യേക സ്ഥലങ്ങളൊന്നുമുണ്ടായിരുന്നില്ല. മിയയും കുടുംബവും കടുത്ത ദൈവവിശ്വാസികളായതുകൊണ്ടുതന്നെ വളരെയേറെ പ്രാധാന്യത്തോടെയാണ് ഇവിടെ തിരുരൂപങ്ങൾ നൽകിയിട്ടുള്ളത്. തടിയുടെ പാരമ്പര്യ പ്രൗഢി ദൈവികമായ പ്രഭയോടു സമന്വയിപ്പിക്കപ്പെടുന്നുണ്ടിവിടെ.\nപഴയ വീടിന്റെ പരിമിതികളിൽ ജീവിക്കുന്ന കാലം മുതൽ മിയ വളരെയധികം ആഗ്രഹിച്ചിരുന്നതാണ് വിശാലമായ ഹാളും അതിൽ നിറയുന്ന ഫാമിലി ലിവിങ്ങും ഊഞ്ഞാൽക്കട്ടിലുമൊക്കെ. മിയയുടെ മനസ്സിന്റെ പ്രതിഫലനങ്ങളെ ഏറെ ഭംഗിയോടെ അടയാളപ്പെടുത്തിയിരിക്കുന്ന ഇടമാണ് ഇവിടത്തെ വിശാലമായ ഫാമിലി ലിവിങ് കം ഡൈനിങ്. ഇതിന്റെ ഇരുവശങ്ങളിലുമായാണ് നാലു കിടപ്പുമുറികളും അടുക്കളയുമെല്ലാം സ്ഥാനം പിടിച്ചിട്ടുള്ളത്. വിശാലമായ ഹാളിന്റെ ഇരുവശങ്ങളിലേക്കും നൽകിയിരിക്കുന്ന കോർട്‌യാർഡാണ് വിശാലമായ ഫാമിലി ലിവിങ്ങിനെയും ഡൈനിങ്ങിനെയും വേർതിരിക്കുന്നത്. ഇൻഡോർ പ്ലാന്റുകൾ ആകർഷകമാക്കുന്ന ഈ കോർട്‌യാർഡിനോടു ചേർന്നാണ് മിയയ്ക്ക് ഏറെ പ്രിയപ്പെട്ട ഊഞ്ഞാൽക്കട്ടിലിന്റെ സ്ഥാനം.\nമിയയുടെ ഇഷ്ട ഇടം\nഈ വീട്ടിൽ മിയയുടെ ഇഷ്ട ഇടം എന്നു പറയുന്നത് ഫാമിലി ലിവിങ്ങാണ്. ബെഡ്റൂമിനെക്കാൾ കൂടുതൽ സമയം മിയയെ സ്വന്തമാക്കുന്നത് ഈ ഫാമിലി ലിവിങ്ങാണ്. താൻ ഒരു ടിവി അഡിക്റ്റാണെന്നാണു മിയ സ്വയം വിശേഷിപ്പിക്കുന്നത്. േവാൾപ്പേപ്പർ ഭിത്തിയെ വുഡൻ തീമിൽ ഹൈലൈറ്റ് ചെയ്താണ് ഇവിടത്തെ ടിവി സ്‌പേസ് രൂപപ്പെടുത്തിയിരിക്കുന്നത്. ഇവിടെനിന്നു പ്രവേശിക്കാവുന്ന വിധത്തിൽ പടിഞ്ഞാറു ദിക്കിനഭിമുഖമായി ഒരു സിറ്റൗട്ട് കൂടി നൽകിയിട്ടുണ്ട്. വാസ്തുവിധി പ്രകാരം തെക്കു ദിക്കിലേക്കു നീളുന്ന ‘എൽ’ ആകൃതി വരാന്തകളിൽ ഒന്ന് സിറ്റൗട്ടിന്റെ ഭാഗമാണ്.\nപത്തുപേർക്ക് ഒരേസമയം ഒന്നിച്ചിരുന്നു ഭക്ഷണം കഴിക്കാവുന്ന വിധത്തിലാണ് ഇവിടത്തെ ഡൈനിങ് ഏരിയ രൂപപ്പെടുത്തിയിട്ടുള്ളത്. ഡൈനിങ്ങിന്റെ ഒരു ഭിത്തി കേന്ദ്രീകരിച്ചു സ്‌റ്റോറേജിനു പ്രാധാന്യം നൽകിയാണ് ക്രോക്കറി ഷെൽഫ് ഒരുക്കിയിട്ടുള്ളത്. സ്വാഭാവിക പ്രകാശത്തെ ഭംഗിയായി ഉപയോഗപ്പെടുത്തുന്ന ഡൈനിങ്ങിൽനിന്നു സ്വകാര്യത പകർന്നാണ് വാഷ്ബേസിൻ ഏരിയ നിർമിച്ചിട്ടുള്ളത്. ഡൈനിങ്ങിൽനിന്ന് ഉൾവലിഞ്ഞു നിലകൊള്ളുന്ന വാഷ്ബേസിൻ ഏരിയയ്ക്ക് അനുബന്ധമായി കോമൺ ടോയ്‌ലെറ്റുകൂടി നൽകിയിട്ടുണ്ട്. സൗകര്യങ്ങളെ ഭാവനാപരമായി വിന്യസിച്ചിരിക്കുന്ന ഇടമാണ് ഇവിടത്തെ മോഡുലർ കിച്ചൺ. വലുതും ചെറുതുമായ സ്‌റ്റോറേജ് ഇടങ്ങളെ ആകർഷകമായ കളർതീമിൽ ഭംഗിയായി വിന്യസിക്കാൻ ഈ കിച്ചണു കഴിഞ്ഞിട്ടുണ്ട്. കിച്ചണിന്റെ ഭാഗമായി സമാന സൗകര്യങ്ങളോടെ ഒരു വർക്കിങ് കിച്ചൺകൂടി നിലനിർത്തിയിട്ടുണ്ട്.\nനാലു കളർ തീമിൽ നാലു കിടപ്പറകൾ\nവിശാലമായ ഫാമിലി ലിവിങ് കം ഡൈനിങ്ങിന്റെ ഇരുവശങ്ങളിലുമായാണ് നാലു കിടപ്പറകൾ ഈ വീടു കാത്തുവയ്ക്കുന്നത്. വ്യത്യസ്തമാർന്ന കളർ തീമുകളിൽ ഹൈലൈറ്റ് ചെയ്തിരിക്കുന്ന ഈ നാലു കിടപ്പറകളും സ്ഥല ഉപയുക്തതയ്ക്കു പ്രാധാന്യം കൊടുത്താണു ഡിസൈൻ ചെയ്തിരിക്കുന്നത്. നാലു കിടപ്പറകൾക്കും പ്രത്യേകം ഡ്രസിങ് ഏരിയ നൽകിയാണ് അറ്റാച്ഡ് ബാത്റൂം അനുബന്ധമാക്കിയിട്ടുള്ളത്. ബ്ലാക്ക് ആൻഡ് വൈറ്റ് തീമിലാണ് മിയയുടെ കിടപ്പറ ഡിസൈൻ ചെയ്തിരിക്കുന്നത്. മിയയുടെ ഇഷ്ടങ്ങളെ ഭംഗിയായി വിവർത്തനം ചെയ്യുന്നുണ്ട് പ്രകാശ സുന്ദരമായ ഈ കിടപ്പറ.\nവാസ്തുവിധി പ്രകാരമാണ് ഈ വീട്ടിലെ കിണറിനും കുഴൽക്കിണറിനും സ്വിമ്മിങ്പൂളിനും സ്ഥാനം കണ്ടിട്ടുള്ളത്. വീടിന്റെ രൂപകൽപനയിലുടനീളം ഡിസൈനർ അനിൽകുമാർ കാത്തുവച്ച പോസിറ്റീവ് എനർജിയാണ് മിയയുടെ വീടിനെ ഒരു സ്വപ്നഭവനമായി നമ്മളിൽ എന്നും നിലനിർത്തുന്നത്.\nതയാറാക്കിയത് : ദിലീപ് പള്ളിക്കര\nചിത്രങ്ങൾ: കണ്ണൻ മുഹമ്മ


രണ്ടാംഘട്ട സ്പുട്‌നിക് വി കൊവിഡ് വാക്‌സിന് ഇന്ത്യയിലെത്തി - Express Kerala\nഹൈദരാബാദ്: റഷ്യയുടെ കോവിഡ് വാക്‌സിനായ സ്പുട്‌നിക് വിയുടെ രണ്ടാംഘട്ടം ഇന്ത്യയിലെത്തി. രണ്ടാം ഘട്ടത്തില് 60,000 ഡോസ് വാക്‌സിനുമായാണ് ഹൈദരാബാദ് രാജീവ് ഗാന്ധി രാജ്യാന്തര വിമാനത്താവളത്തില് വിമാനമിറങ്ങിയത്. കൊവിഡിനെതിരെ ഇന്ത്യയും റഷ്യയും ഒന്നിച്ച് പോരാടുകയാണ്. നമ്മുടെ ഉഭയകക്ഷി ബന്ധത്തില് ഇത് സുപ്രധാന ഘടകമാണെന്ന് റഷ്യന് അംബാസിഡര് നിക്കോളാസ് കുഡാഷെവ് പറഞ്ഞു.\nകോവിഡ്19 നെതിരായ ഇന്തോനേഷ്യന് സംയുക്ത പോരാട്ടം കൃത്യമായി മുന്നോട്ടുപോകുന്നതു കാണുന്നതില് ഏറെ സന്തോഷമുണ്ടെന്ന് കുദാഷേവ് വാര്‍ത്താ ഏജന്‍സിയായ എഎന്‍ഐയോട് പ്രതികരിച്ചു. ഇരുരാജ്യങ്ങളും തമ്മിലുള്ള ദ്വിരാഷ്ട്ര സഹകരണത്തില് ഇപ്പോള് ഏറ്റവും പ്രാധാന്യം നല്‍കുന്നത് മഹാമാരിക്കെതിരായ പോരാട്ടത്തിനാണെന്നും അദ്ദേഹം പറഞ്ഞു. മെയ് ഒന്നിനാണ് സ്പുട്‌നിക് വി വാക്‌സിന്റെ ആദ്യഘട്ടം റഷ്യ ഇന്ത്യയിലേക്ക് അയച്ചത്.


സാധാരണ ഗര്‍ഭകാല സങ്കീര്‍ണതകള്; ആദ്യമാസം മുതല് അറിയാം | Common Complications During Pregnancy In Malayalam - Malayalam BoldSky\nഗര്‍ഭിണിയാണ് എന്ന് അറിയുന്ന നിമിഷം മുതല് തന്നെ പലരും കൂടുതല് ശ്രദ്ധ ഓരോ കാര്യത്തിലും നല്‍കുന്നു. ഗര്‍ഭകാലത്തെ സങ്കീര്‍ണതകള് കുറക്കുന്നതിന് വേണ്ടി കൂടിയാണ് ഇത്തരം കാര്യങ്ങള്‍ക്ക് പലരും തുടക്കം മുതല് തന്നെ തിടുക്കം കൂട്ടുന്നത്. ഗര്‍ഭാവസ്ഥയിലെ സങ്കീര്‍ണതകള് ഗര്‍ഭകാലത്തെ അമ്മയുടെയോ ഗര്ഭസ്ഥശിശുവിന്റേയോ ആരോഗ്യപ്രശ്‌നങ്ങളെ സൂചിപ്പിക്കുന്നു. ഗര്‍ഭധാരണത്തിന് മുമ്പുള്ള ഒരു സ്ത്രീയുടെ അടിസ്ഥാന ആരോഗ്യസ്ഥിതിയും ഗര്‍ഭകാലത്ത് സങ്കീര്‍ണതകള്‍ക്ക് കാരണമായേക്കാം.\nപതിവ് അള്‍ട്രാസൗണ്ട് പരിശോധനകളും മതിയായ മാതൃ പോഷകാഹാരവും പോലുള്ള ഗര്‍ഭകാല പരിചരണ നടപടികളിലൂടെ ഗര്‍ഭാവസ്ഥയിലെ പല സങ്കീര്‍ണതകളും സമയബന്ധിതമായി കണ്ടെത്താനും പരിഹരിക്കാനും കഴിയും. ഗര്‍ഭാവസ്ഥയിലെ പൊതുവായ സങ്കീര്‍ണതകളെക്കുറിച്ചും അവയില് ഓരോന്നും എങ്ങനെ അമ്മയ്ക്കും കുഞ്ഞിനും ഉണ്ടാകുന്ന പ്രതികൂല ഫലങ്ങള് ഒഴിവാക്കാമെന്നതിനെക്കുറിച്ചും അറിയാന് ഈ ലേഖനം നിങ്ങളെ സഹായിക്കുന്നുണ്ട്\nഗര്‍ഭാവസ്ഥയുടെ സാധാരണ സങ്കീര്‍ണതകള്\nഗര്‍ഭകാലത്തെ പ്രശ്‌നങ്ങള് ഒന്നുകില് മുമ്പ് നിലവിലുള്ള പ്രശ്‌നങ്ങള് മൂലമോ അല്ലെങ്കില് ഒരു സ്ത്രീയുടെ ശരീരത്തിലെ ഹോര്‍മോണ്, ഫിസിയോളജിക്കല് മാറ്റങ്ങള് മൂലമോ ആണ്. സാധാരണ ഗര്‍ഭധാരണ സങ്കീര്‍ണതകള്‍ക്കുള്ള ലക്ഷണങ്ങള്, അപകട ഘടകങ്ങള് എന്നിവയെക്കുറിച്ച് ഗര്‍ഭാവസ്ഥയിലെ ഓരോ സ്ത്രീയും അറിഞ്ഞിരിക്കേണ്ടത് പ്രധാനമാണ്. അതിനെക്കുറിച്ച് ഈ ലേഖനത്തില് നമുക്ക് നോക്കാം.\nഗര്‍ഭസ്ഥശിശു വളരുന്നതിനനുസരിച്ച് ഓക്‌സിജന്റെയും പോഷകങ്ങളുടെയും ആവശ്യം വര്‍ദ്ധിക്കുന്നു. വിളര്‍ച്ചയില്, അമ്മയുടെയും ഗര്‍ഭസ്ഥശിശുവിന്റെയും ഓക്സിജന് ആവശ്യങ്ങള് നിറവേറ്റുന്നതിന് ആവശ്യമായതിനേക്കാള് കുറച്ച് ചുവന്ന രക്താണുക്കള് ശരീരത്തിലുണ്ട്. ഗര്‍ഭാവസ്ഥയില് ഇരുമ്പിന്റെ കുറവ് വിളര്‍ച്ചയാണ് ഏറ്റവും സാധാരണമായ തരം. ചികിത്സിച്ചില്ലെങ്കില്, കുഞ്ഞിന്റെ വളര്‍ച്ച മന്ദഗതിയിലാവുകയും കുറഞ്ഞ ജനന ഭാരം അല്ലെങ്കില് മാസം തികയാതെയുള്ള പ്രസവം ഉണ്ടാകുകയും ചെയ്യും. രോഗം ബാധിച്ച അമ്മമാര്‍ക്ക് കടുത്ത ക്ഷീണം, ഹൃദയമിടിപ്പ്, ശ്വാസതടസ്സം എന്നിവ അനുഭവപ്പെടാം. ഇത് ശരീരത്തെ അണുബാധ, പ്രീക്ലാമ്പ്‌സിയ, രക്തസ്രാവം എന്നിവയിലേക്ക് നയിക്കുന്നു. ഇത്തരം കാര്യങ്ങള് അതീവ ശ്രദ്ധയോടെ കൈകാര്യം ചെയ്യേണ്ടതാണ്.\nഗര്‍ഭാവസ്ഥയില് ഉയര്‍ന്ന രക്തത്തിലെ പഞ്ചസാരയെ ഗര്‍ഭകാല പ്രമേഹം എന്ന് വിളിക്കുന്നു. രക്തത്തിലെ ഗ്ലൂക്കോസിന്റെ അളവ് നിയന്ത്രിക്കാന് പാന്‍ക്രിയാസ് സ്രവിക്കുന്ന ഇന്‍സുലിന് എന്ന ഹോര്‍മോണിനോട് ശരീരം പ്രതികരിക്കാതിരിക്കുന്നു ഈ അവസ്ഥയില്. ഇത് അമ്മയ്ക്കും കുഞ്ഞിനും ദോഷകരമാണ്. ചില ജനിതക ഘടകങ്ങളും ഗര്‍ഭധാരണത്തിനു മുമ്പുള്ള അമിതഭാരവും അതിന്റെ അപകടസാധ്യത വര്‍ദ്ധിപ്പിക്കും. അതുകൊണ്ട് വളരെയധികം ശ്രദ്ധിക്കേണ്ടതാണ്.\nഗര്‍ഭാവസ്ഥയുടെ ഏകദേശം 20 ആഴ്ചകള്‍ക്ക് ശേഷം പ്രത്യക്ഷപ്പെടുന്ന ഒരു അവസ്ഥയാണിത്, ഇത് ഉയര്‍ന്ന രക്തസമ്മര്‍ദ്ദത്തിനും മൂത്രത്തില് പ്രോട്ടീനിനും കാരണമാകുന്നു, ഇത് വൃക്കകള്‍ക്കും കരളിനും കേടുപാടുകള് സംഭവിക്കുന്നു. ഇത് ഗര്‍ഭസ്ഥശിശുവിന്റെ വളര്‍ച്ച കുറയാനും മാസം തികയാതെയുള്ള പ്രസവത്തിനും കാരണമാകും. അതുകൊണ്ട് അസ്വസ്ഥതകള് വര്‍ദ്ധിച്ചാല് ഉടനേ തന്നെ ഡോക്ടറെ കാണുന്നതിന് ശ്രദ്ധിക്കണം. പ്രീക്ലാംപ്‌സിയയില് തുടക്കത്തില് ഒരു സാധാരണ ലക്ഷണവും ഉണ്ടാകില്ല, ഇത് നേരത്തെ കണ്ടുപിടിക്കാന് പതിവ് ഗര്‍ഭകാല പരിശോധനകള് പ്രധാനമാണ്.\nപ്രീക്ലാംസിയയെ തുടര്‍ന്നുള്ള അവസ്ഥയാണിത്. കഠിനമായ പ്രീക്ലാംസിയ ഉള്ള ഒരു ഗര്‍ഭിണിയായ സ്ത്രീയില് ഇത് അപസ്മാരം അല്ലെങ്കില് കോമയുടെ തുടക്കത്തിന് കാരണമായേക്കാം. ചില ന്യൂറോളജിക്കല്, വാസ്‌കുലര്, ജനിതക, അല്ലെങ്കില് ഭക്ഷണ ഘടകങ്ങള് ഗര്‍ഭിണികളെ എക്ലാംസിയയിലേക്ക് നയിക്കുന്നു. ഇതിന്റെ ലക്ഷണങ്ങള് പ്രീക്ലാംസിയയുടെ ലക്ഷണങ്ങള്‍ക്ക് സമാനമാണ്. അതുകൊണ്ട് തന്നെ ഇത്തരം കാര്യങ്ങള് അറിഞ്ഞിരിക്കേണ്ടതാണ്.\nHELLP എന്ന വാക്ക് ഹീമോലിസിസ് (ചുവന്ന രക്താണുക്കളുടെ തകര്‍ച്ച), ഉയര്‍ന്ന കരള് എന്‍സൈം അളവ്, കുറഞ്ഞ പ്ലേറ്റ്‌ലെറ്റ് എണ്ണം എന്നിവയെ സൂചിപ്പിക്കുന്നു. ഇത് മൂന്നാമത്തെ ട്രൈമസ്റ്ററില് സംഭവിക്കുന്ന ഒരു അപൂര്‍വ രോഗമാണ്, പക്ഷേ പ്രസവശേഷം ഉടന് തന്നെ ഇത് ആരംഭിക്കാവുന്നതാണ്. പ്രീക്ലാംസിയ, എക്ലാംസിയ, അല്ലെങ്കില് ഗര്‍ഭധാരണം മൂലമുണ്ടാകുന്ന രക്താതിമര്‍ദ്ദം ഉള്ള ഗര്‍ഭിണികളില് സാധാരണ കാണപ്പെടുന്ന ഒരു ജീവന് അപകടകരമായ സങ്കീര്‍ണതയാണ് ഹെല്‍പ്പ്.\nഎക്ടോപിക് ഗര്‍ഭാവസ്ഥയില്, ഭ്രൂണം ഗര്‍ഭാശയത്തിന് പുറത്ത്, സാധാരണയായി ഫാലോപ്യന് ട്യൂബുകളില് സ്ഥാപിക്കപ്പെടുന്നു. മതിയായ സ്ഥലവും പോഷണവും ഇല്ലാത്തതിനാല് ഭ്രൂണം ശരിയായി വളരുന്നതില് പരാജയപ്പെടുകയും ഒടുവില് മിക്ക കേസുകളിലും അമ്മക്ക് അപകടാവസ്ഥ വര്‍ദ്ധിക്കുകയും ചെയ്യുന്നുണ്ട്. അണ്ഡത്തെ ഗര്‍ഭാശയത്തിലേക്ക് നയിക്കുന്ന ട്യൂബിനുള്ളിലെ രോമം പോലെയുള്ള ഫിലമെന്റുകളുടെ തടസ്സം അല്ലെങ്കില് തകരാര് കാരണം ഫാലോപ്യന് ട്യൂബുകളില് നിന്ന് അണ്ഡം ശരിയായി നീക്കാന് കഴിയാതെ വരുമ്പോഴാണ് ഇത് സംഭവിക്കുന്നത്.\nജലദോഷം അല്ലെങ്കില് ത്വക്ക് അണുബാധ പോലുള്ള അണുബാധകള് ഗര്‍ഭകാലത്ത് വളരെയധികം ആശങ്കപ്പെടേണ്ടതില്ല, എന്നാല് ചിലത് മാസം തികയാതെയുള്ള ജനനം, കുഞ്ഞിന്റെ ജനന ഭാരം കുറക്കുക, അല്ലെങ്കില് കുഞ്ഞിന് ജന്മനായുള്ള വൈകല്യങ്ങള് എന്നിവയിലേക്ക് നയിച്ചേക്കാം. ഗര്‍ഭകാലത്ത് അപകടകരമെന്ന് തെളിയിക്കുന്ന അണുബാധകളില് ഇവ സിക വൈറസ് അണുബാധ, ബാക്ടീരിയ വാജൈനോസിസ്, ഹെപ്പറ്റൈറ്റിസ്, മൂത്രനാളിയിലെ അണുബാധ എന്നിവയെല്ലാം കാരണമാകാം.\nഗര്‍ഭാവസ്ഥയുടെ 20 ആഴ്ചകള്‍ക്ക് മുമ്പ് സംഭവിക്കുന്ന സ്വാഭാവിക അബോര്‍ഷന് ആണ് മിസ്‌കാരേജ്. വയറുവേദന, നടുവേദന, രക്തസ്രാവം, അല്ലെങ്കില് യോനിയില് നിന്ന് രക്തം കട്ടപിടിച്ച് പുറത്തേക്ക് വരുന്നത് എല്ലാം ഇത്തരത്തില് കൂടുതല് പ്രശനമാണ് ഗര്‍ഭകാലം എന്നാണ് സൂചിപ്പിക്കുന്നത്. 35 വയസ്സിനു മുകളില് പ്രായമുള്ള സ്ത്രീകളിലും ഗര്‍ഭം അലസലിന്റെ ചരിത്രമുള്ളവരിലും അപകടസാധ്യത കൂടുതലാണ്. ജനിതക, ക്രോമസോം വൈകല്യങ്ങള് ഗര്‍ഭം അലസലിന് കാരണമാകാം.\nRead more about: pregnancy pregnant കുഞ്ഞ് ഗര്‍ഭിണി\nCommon Complications During Pregnancy In Malayalam\nHere in this article we are sharing some common complications during pregnancy in malayalam. Takealook.


ബിഎസ്്എസ്് എച്ച്എസ്എസില് സാമൂഹിക വിരുദ്ധരുടെ അഴിഞ്ഞാട്ടം\nSat Feb 23 2019 00:47:04 GMT+0530 (IST)\nകൊല്ലങ്കോട്: ബിഎസ്എസ്എച്ച്എസ്എസ്സില് സാമുഹിക വിരുദ്ധരുടെ അഴിഞ്ഞാട്ടും. ഐടി ക്ലാസ് മുറിയിലെ രണ്ട് ലാപ്‌ടോപ്പും എല്‍സിഡി പ്രൊജക്റ്റും തകര്‍ത്തു. സ്മാര്‍ട്ട് ക്ലാസ് മുറിയുള്‍പ്പെടെ അഞ്ചോളം മുറികളിലെ ട്യൂബ് ലൈറ്റ്, ഫിസിക്‌സ്, കെമിസ്ട്രി ലാബുകള് എന്നിവയും തല്ലി കര്‍ത്ത നിലയിലാണ്.\nക്ലാസ് മുറികളിലെ ബെഞ്ച്, ഡെസ്‌ക്കും മറിച്ചിട്ട നിലയിലുമാണ്. ംഭവത്തില് മോഷണശ്രമമാണോ സ്‌ക്കൂളിനെതിരെയുള്ള അതിക്രമണമാണോ എന്ന സംശയത്തിലാണ്. ഇന്നലെ വൈകീട്ട് ആറരവരെ അധ്യാപകരുടെ മീറ്റിങ്ങ് ഇവിടെ നടന്നിരുന്നു. രണ്ടുമാസം മുമ്പാണ് മാനേജ്‌മെന്റ് മാറിയത്. പുതിയ മാനേജ്‌മെന്റ് വന്ന ശേഷം വിദ്യാലയത്തിലെ അധ്യാപകര് രണ്ടു പക്ഷത്താണെന്ന് സംസാരവുമുണ്ട്. ഇതിനു മുമ്പും ഇരുവിഭാഗം അധ്യാപകര് തമ്മില് പ്രശനങ്ങള് ഉണ്ടായിട്ടുണ്ട്.\nഇതിന്റെ തുടര്‍ച്ചയാണോ പുതിയ സംഭവം എന്ന സംശയവും നിലനില്‍ക്കുന്നുണ്ട്. എസ്എസ്എല്‍സി പരീക്ഷ ഉള്‍പ്പെടെയുള്ള ചോദ്യപേപ്പര് സൂക്ഷിക്കേണ്ടതും ഇവിടെയാണ്. സംഭവത്തില് പോലിസില് പരാതിപ്പെടാന് വൈമനസ്യം കാണിച്ചതിലും സംശയം ഉയര്‍ന്നിട്ടുണ്ട്.\nവൈകീട്ട് അഞ്ചരയോടെയാണ് സ്‌ക്കൂള് പ്രിന്‍സിപ്പള് ഉള്‍പ്പെടുന്ന സംഘം കൊല്ലങ്കോട് പോലിസില് പരാതി നല്‍കിയത്. പോലിസെത്തി മുറികള് സീല് ചെയ്തു. സംഭവത്തിന് കുറിച്ച് കൂടുതല് അന്വേഷണം നടത്തുമെന്ന് പോലിസ് പറഞ്ഞു.


അച്ചന്‍വിളിയും അമ്മവിളിയും ഓവറാകുമ്പോള് - Sathyadeepam\n|^| Home -> Suppliments -> Familiya -> അച്ചന്‍വിളിയും അമ്മവിളിയും ഓവറാകുമ്പോള്\nകെട്ടുകഴിഞ്ഞു, റിസപ്ഷനും… രണ്ടും സൂപ്പര്… ആദ്യരാത്രിയും പ്രത്യേകിച്ചൊന്നും സംഭവിക്കാതെ പുലര്‍ന്നു. നവദമ്പതികള് ജീവിതം പിച്ചവച്ച് ഉദ്ഘാടനം ചെയ്തു. ബന്ധുജനങ്ങള് അരങ്ങൊഴിഞ്ഞു. പെണ്‍വീട്ടിലെ ആചാരവിരുന്നും താമസവും ബന്ധുജനസത്കാരവും കഴിഞ്ഞു. ചെക്കന്‍വീട്ടിലെ താമസവും വിരുന്നുസത്കാരങ്ങളും ഉലകം ചുറ്റലും അതിന്‍റെ വഴിക്കു മുറപോലെ നീങ്ങി. കുറച്ചുനാള് കഴിഞ്ഞപ്പോള് ചെക്കനൊരു സംശയം – ഹേയ് അത് സംശയമൊന്നുമല്ല, യഥാര്‍ത്ഥ്യംതന്നെ. തന്‍റെ ഭാര്യ ഇടയ്ക്കിടെ, കൂടെക്കൂടെ വരുന്ന ഫോണ് അറ്റന്‍ഡ് ചെയ്യുന്നു. ആ സമയത്ത് അല്പം മാറിനിന്ന് ഒറ്റ ശ്വാസത്തില് ആരോടോ ചറപറാന്നു സംസാരിക്കുന്നു. മിണ്ടിക്കഴിയുമ്പോള് ഒന്നുമല്ലാത്ത ഭാവത്തില് തിരികെ വീട്ടുകാരോടു ‘കൂളാ’യി ഇടപെടുന്നു, ചിലപ്പോള് കൂളല്ലാതെയും. ഫോണ്‍വിളി കഴിയുമ്പോഴാണ് ഭാവം മാറുന്നത്. അങ്ങേത്തലയ്ക്കുള്ള ആളെ കണ്ടുപിടിക്കുകതന്നെ കാര്യം, ഭര്‍ത്താവ് ചിന്തിച്ചു.\nആളെ ഒടുവില് ഭര്‍ത്താവ് കണ്ടുപിടിച്ചു, ചാരനോ ജാരനോ തേച്ചിട്ടു പോയ കാമുകനോ അല്ല. അമ്മായിയമ്മയാണു കഥാപാത്രം. വിവാഹാനന്തരമുള്ള ജീവിതം അപ്പപ്പോഴറിയാന് മണിക്കൂറൊന്നിടവിട്ടു വിളിച്ചുകൊണ്ടിരിക്കുകയും ആ വിളി മിനിറ്റുകളോളം നീണ്ടുനിലക്കുകയും ചെയ്യുന്നുവെന്നു മാത്രം. ‘അലക്കൊഴിഞ്ഞിട്ട് നേരമില്ല’ എന്ന പഴയ പ്രയോഗംപോലെ അമ്മ-മകള് വിശേഷംവിളമ്പല്, ഉപദേശം സ്വീകരിക്കല്-നല്കല് നിര്‍ബാധം തുടര്‍ന്നപ്പോള് കെട്ടിവന്ന പെണ്ണിനു മറ്റൊന്നിനും സമയമില്ലാതായി. പുത്തനച്ചിയല്ലേ, വല്ലതുമൊക്കെ ചോദിച്ചു പഠിക്കട്ടെയെന്നു വിചാരിച്ചു ഭര്‍ത്താവും വീട്ടുകാരും. വാര്‍ത്താവിനിമയ കലാപരിപാടികള് നാള്‍ക്കുനാള് കൂടുന്നതല്ലാതെ കുറയുന്നില്ലെന്നും ബെഡ്റൂമിലെ ‘അമര്‍ചിത്രകഥ’കള് വരെ വര്‍ണിച്ചു വിസ്തരിക്കുന്നുണ്ടെന്നും ഒരു മൊട്ടുസൂചി എടുക്കുന്നുവെങ്കില്‍പോലും അവിടെ ചോദിക്കാതെ ചെയ്യില്ലെന്നും മനസ്സിലായപ്പോഴേക്കും മാസം എട്ടു കഴിഞ്ഞു. അച്ഛനുമമ്മയും മാറിമാറി ഒരു ദിവസംതന്നെ 15 തവണയൊക്കെയല്ലേ വിളിക്കാറുള്ളൂ; അതത്ര കൂടുതലല്ലല്ലേ എന്ന നീരസം അറിയിച്ച ഭര്‍ത്താവിനു കൃത്യമായ ഉത്തരംകൂടി ഭാര്യയില് നിന്നു കിട്ടിയതോടെ അവന്‍റെ പിടിവിട്ടു. പിടിവള്ളി വിട്ടു. പിന്നെ പൂരം… പൊടിപൂരം.\nഅമിത ഇടപെടല് ഓലപ്പടക്കമല്ല:\nമാതാപിതാക്കളുടെ അമിത ഇടപെടല് (over invol- vement of parents) ആധുനികദമ്പതികളില് ഓലപ്പടക്കമല്ല ഗുണ്ടാണു പൊട്ടിക്കുന്നത് എന്നതു പരക്കെ പരന്നുകൊണ്ടിരിക്കുന്ന ആക്ഷേപമാണ്. ചില ചെക്കന്‍സും മോശമല്ല. അമ്മയും അച്ഛനും പറയുന്നതല്ലാതെ ഒന്നും ചെയ്യാത്ത വീരന്മാര്. ഭാര്യയ്ക്കൊരു ഉമ്മ കൊടുക്കണമെങ്കില്‍പോലും അച്ഛനോ അമ്മയോ പച്ചക്കൊടി കാണിച്ചിട്ടു മാത്രം ചെയ്യുന്നു എന്നു വായിക്കുമ്പോള് അല്പം അതിശയോക്തി അല്ലേ എന്നു തോന്നുമെങ്കി ലും സംഗതി ഈ കൊച്ചുകേരളത്തില്‍ത്തന്നെ നടക്കുന്ന, നടന്നിട്ടുള്ള കാര്യങ്ങള് തന്നെയാണ്.\nസ്വതന്ത്രമായി പരസ്പരം പൊരുത്തപ്പെട്ട്, മനസ്സിലാക്കി, തിരുത്തി ഒരു കുടുംബമായി മുന്നേറാനാണു നമ്മള് മക്കളെ വിവാഹജീവിതത്തിലേക്കു നയിക്കുന്നത്. വിവാഹാനന്തരം, അവര് ഇനിമേല് രണ്ടല്ല, ഒരു ശരീരമാണ് എന്നു വി. ബൈബിള് പറയുന്നതുപോലെ ജീവിക്കാന് മകനെയും മകളെയും ഒരുക്കുന്ന ജോലി മാത്രമാണു മാതാപിതാക്കള്‍ക്കുള്ളത്. തൊട്ടതിനും പിടിച്ചതിനുമെല്ലാം ഇടപെടാന് തുടങ്ങുമ്പോള് പരസ്പരാശ്രയത്തിനും വിട്ടുവീഴ്ചകള്‍ക്കും സഹകരണങ്ങള്‍ക്കുമായി പാകപ്പെടേണ്ട ദമ്പതികളുടെ മനസ്സ് അതിനു കഴിയാതിരിക്കുകയും എന്തിനും ഏതിനും ‘അച്ഛാ, അമ്മേ, അമ്മൂമ്മേ’ എന്നൊക്കെ വിളിച്ചു മോങ്ങിക്കൊണ്ടിരിക്കുകയും ചെയ്യും. കണ്ണീര് കണ്ടു കരളലിയുന്ന ‘അപ്പന്‍സും അമ്മാസും’ കാര്യമില്ലാത്ത കാര്യങ്ങള്‍ക്കുവരെ ഇടപെടാന് തുടങ്ങുമ്പോള് നവദാമ്പത്യം ആക്രമണത്തിനും പ്രതിരോധത്തിനും മാത്രം സമയം കണ്ടെത്തും. പിന്നെ അടി, പിടി, പൂരം.\nസ്വന്തം മക്കളുടെ കുടുംബജീവിതത്തിലുണ്ടാകുന്ന പാകപ്പിഴകളില്, പ്രശ്നങ്ങളില് ഇടപെടേണ്ട എന്നല്ല ഞാനുദ്ദേശിച്ചത്. നമ്മുടെ മക്കളുടെ ജീവിതമാണ്; മാറിനല്ക്കാനാകില്ല. പക്ഷേ, അതു കൈകാര്യം ചെയ്യുന്ന രീതിയിലാണു കാര്യം. പ്രശ്നപരിഹാരത്തിന്‍റെ ഭാഷയും നയതന്ത്രജ്ഞതയും പരസ്പരബഹുമാനവും നിറഞ്ഞ ശൈലി മാതാപിതാക്കള്‍ക്ക് ഉറപ്പായും ഉണ്ടാകണം. അളിയന്മാര്‍ക്കും നാത്തുന്മാര്‍ക്കും ഉണ്ടാകണം, അമ്മാവന്മാര്‍ക്കും അമ്മായിമാര്‍ക്കും മറ്റു ബന്ധജനങ്ങള്‍ക്കും ഉണ്ടാകണം. വിവേകരഹിതമായ ശൈലി മക്കളുടെ ദാമ്പത്യജീവിതം തകര്‍ക്കും.\nഇടപെടാം: വിവേകത്തോടെ സമചിത്തതയോടെ\nദമ്പതികളും ശ്രദ്ധിക്കണം, നിങ്ങളുടെ മാതാപിതാക്കള് അമിതമായി നിങ്ങളുടെ ജീവിതത്തില് ഇടപെടാതിരിക്കാനായിട്ട്. ദമ്പതികള് തമ്മിലുള്ള പ്രശ്നങ്ങള് മൂടിവയ്ക്കാതെ തുറന്നു സംസാരിക്കണം, പരിഹരിക്കണം. ക്ഷമയോടെ പരസ്പര ബഹുമാനത്തോടെ മാന്യമായ ഭാഷയില് നമ്മുടെ അസ്വസ്ഥതകള് പങ്കാളിയോടു പങ്കുവച്ചാല് ഒട്ടുമിക്ക പ്രശ്നങ്ങളും നിങ്ങള്‍ക്കിടയില്‍ത്തന്നെ പരിഹരിക്കാനാകും. നിങ്ങളുടെ ഇടയില് നില്ക്കുന്നില്ലെങ്കില് തീര്‍ച്ചയായും അതു മാതാപിതാക്കളോടു പങ്കുവയ്ക്കണം. അവരുടെ ജീവിതാനുഭവങ്ങളുടെ വെളിച്ചത്തില് ലഭിക്കുന്ന നല്ല ഉപദേശങ്ങള് സ്വീകരിക്കണം. സ്വയം മാറ്റം വരുത്തണം. മാതാപിതാക്കള്‍ക്ക് ഇടപെടേണ്ടി വന്നാല്‍പ്പോലും വിവേകത്തോടെ, സമചിത്തതയോടെ മാത്രമേ മക്കളുടെ ജീവിതത്തില് കടക്കാവൂ. തീരെ പരിഹരിക്കാന് പറ്റുന്നില്ലെങ്കില് Solution focused ആയിട്ടുള്ള Martial therapy, Couple Therapy, Family അടക്കമുള്ള സമഗ്രസഹായവുമായി മനഃശാസ്ത്രം കൂടെയുണ്ട്. തകരാത്ത നവദാമ്പത്യങ്ങള് നീണാള് വാഴട്ടെ.\nനവദാമ്പത്യം അലങ്കോലമാക്കാതിരിക്കാന് മാതാപിതാക്കളുടെ ശ്രദ്ധയ്ക്ക്\n1. ഇടപെടാം… ചളമാക്കല്ലേ: മക്കളുടെ വേദനകള് മനസ്സിലാക്കണം, ഇടപെടണം. പക്ഷേ, വൈകാരിക എടുത്തുചാട്ടങ്ങള് വഴി ബന്ധം നശിപ്പിച്ചാല് ഒന്നാം പ്രതി മാതാപിതാക്കള്‍തന്നെ.\n2. കേള്‍ക്കൂ… കോള്‍ക്കൂ… കേട്ടുകൊണ്ടേയിരിക്കൂ: മക്കള് പറഞ്ഞോട്ടെ. അവരുടെ ആവലാതികള്. പറയുമ്പോള്‍ത്തന്നെ അവരുടെ പകുതി പ്രശ്നങ്ങള് തീരും, പലതിന്‍റെയും ഉത്തരവും കിട്ടും.\n3. കുത്തിവയ്പ് വേണ്ട: പങ്കാളിയുടെ വീട്ടുകാരുടെയും കുറ്റവും കുറവുകളും നിങ്ങളുടെ വാക്ചാതുരി അനുസരിച്ചു മക്കളുടെ മനസ്സില് കുത്തിവയ്ക്കരുത്. പങ്കാളിയോടുള്ള മതിപ്പ് അവര്‍ക്കു നഷ്ടപ്പെടും, പ്രശ്നങ്ങള് കൂടും.\n4. നയതന്ത്രബന്ധത്തില് വിട്ടുവീഴ്ചയില്ല: മക്കളുടെ പങ്കാളിയുടെ മാതാപിതാക്കളോട് എല്ലാക്കാലത്തും നല്ല അടുപ്പം സൂക്ഷിക്കണം. മക്കളുടെ ദാമ്പത്യജീവിതത്തില് പ്രശ്നമുണ്ടായാലും മാതാപിതാക്കള് ഒറ്റക്കെട്ടാണെങ്കില് പ്രശ്നങ്ങള് പെട്ടെന്നു പരിഹരിക്കും.\nതൊട്ടാല് വാടല്ലേ, വാടിയാല് കരിയല്ലേ.ڈനവദാമ്പത്യത്തില് ചീറ്റലും പൊട്ടലും സ്വാഭാവികം. തൊട്ടാവാടി സ്വഭാവം ആദ്യം നന്നാക്കണം. ഒന്നു വാടുമ്പോഴേ എല്ലാം തീര്‍ന്നു, ജീവിതം പോയി എന്നാക്കെ വ്യാഖ്യാനിക്കരുത്.\nകാര്യം പറയാം, കുറ്റം വേണ്ട: പങ്കാളിയുടെ സ്വഭാവത്തിന്‍റെ പ്രത്യേതകള് വീട്ടുകാരോടു സൂചിപ്പിക്കുന്നതു സ്വാഭാവികം. അതൊരു കുറ്റംപോലെ പറഞ്ഞാല് മാതാപിതാക്കള് ഇമോഷണല് ആകും. അവരുടെ അമിത ഇടപെടല് പങ്കാളിക്ക് അനിഷ്ടമാകും. എന്നാല് ആവശ്യമെങ്കില് ഇടപെടണം.\nവഷളാകും മുമ്പ് വെടിപ്പാക്കാം: പങ്കാളിയുമായുള്ള പ്രശ്നങ്ങള് വീടിനുള്ളില് തീരുന്നില്ലെങ്കില് ഒരു മനഃശാസ്ത്രജ്ഞന്‍റെ മാര്‍ഗനിര്‍ദ്ദേശങ്ങള് സ്വീകരിച്ചു ദാമ്പത്യജീതം വെടിപ്പാക്കണം.


കണ്ണൂരില് ബി.ജെ.പി സ്ഥാനാര്‍ഥി കാമുകനോടൊപ്പം ഒളിച്ചോടി - Kannur Varthakal Online\nകണ്ണൂരില് തദ്ദേശ തെരഞ്ഞെടുപ്പിന് മണിക്കൂറുകള് മാത്രം ബാക്കി നിൽക്കെ സ്ഥാനാര്‍ഥി കാമുകനൊപ്പം ഒളിച്ചോടി. കണ്ണൂര് മാലൂര് പഞ്ചായത്തിലാണ് സംഭവം. വാര്‍ഡില് ബി.ജെ.പി സ്ഥാനാര്‍ഥിയായി മത്സരിക്കുന്ന ഭര്‍തൃമതിയാണ് കഴിഞ്ഞ ദിവസം രാത്രി കാസര്‍കോട് ബേഡഡുക്ക സ്വദേശിയായ കാമുകനൊപ്പം മുങ്ങിയത്. പ്രചാരണ തിരക്കുകള്‍ക്കിടയിലാണ് ഭര്‍ത്താവും കുട്ടിയുമുളള സ്ഥാനാര്‍ഥി പേരാവൂര് സ്റ്റേഷന് പരിധിയിലുളള സ്വന്തം വീട്ടിലേക്ക് വന്നത്. ചില രേഖകള് എടുക്കാനായി വീട്ടില് പോകുന്നുവെന്നാണ് ഭര്‍ത്താവിനോടും പ്രവര്‍ത്തകരോടും സ്ഥാനാര്‍ഥി പറഞ്ഞത്. എന്നാല് സ്ഥാനാര്‍ഥി പിന്നെ തിരിച്ചെത്തിയില്ല. ഒടുവില് വീട്ടുകാര് നടത്തിയ അന്വേഷണത്തിലാണ് സ്ഥാനാര്‍ഥി കാമുകനൊപ്പം മുങ്ങിയ വിവരം അറിഞ്ഞത്.\nവിവാഹത്തിന് മുന്‍പേ സ്ഥാനാര്‍ഥിക്ക് ഇയാളുമായി ബന്ധമുണ്ടായിരുന്നു. ഗള്‍ഫിലായിരുന്ന കാമുകന് കഴിഞ്ഞ ദിവസം നാട്ടിലെത്തിയതിന് ശേഷം ഇരുവരും തമ്മില് വീണ്ടും അടുത്തു. തുടര്‍ന്ന് ഒളിച്ചോടാന് തീരുമാനിക്കുകയായിരുന്നു. സംഭവത്തില് യുവതിയുടെ പിതാവിന്‍റെ പരാതിയില് പേരാവൂര് പോലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nഎന്തായാലും സ്ഥാനാര്‍ഥി മുങ്ങിയതോടെ നാട്ടുകാരുടെ മുന്നില് മറുപടി പറയാനാവാത്ത അവസ്ഥയിലാണ് വാര്‍ഡിലെ ബി.ജെ.പി പ്രവര്‍ത്തകര്.\nPrevious കണ്ണൂർ വിമാനത്താവളത്തിൽ 60 ലക്ഷം രൂപയുടെ സ്വർണ്ണവുമായി രണ്ടുപേർ പിടിയിൽ\nNext ഇന്ന് 4875 പേർക്ക് കോവിഡ്; കണ്ണൂരിൽ 251 പേർക്ക്


ഗൂഗിളും, ഫേസ്‌ബുക്കും ഉള്‍പ്പടെ ധാരാളം പേര് നിങ്ങളുടെ ആരോഗ്യ ഡാറ്റക്കായി വരുന്നു – നേരിടം\n12-വര്‍ഷം പ്രായമായ Fitbit കമ്പനിയെ $210 കോടി ഡോളറിന് വാങ്ങുന്നതായി ഗൂഗിള് കഴിഞ്ഞ ആഴ്ച പ്രഖ്യാപിച്ചു. wearables വിഭാഗത്തില് ഗൂഗിളിന്റെ സ്ഥാനം ശക്തമാക്കാനാണ് ഈ ശ്രമം എന്ന് ധാരാളം പേര് കാണുന്നു. ഇതുവരെ കമ്പനിയുടെ Wear OS platform താരതമ്യേനം ചെറിയ ഫലമേയുണ്ടാക്കിയിട്ടിട്ടുള്ളു. ഈ ഏറ്റെടുക്കല് തീര്‍ച്ചയായും ഗൂഗിളിന്റെ സ്ഥാനം മെച്ചപ്പെടുത്തും. എന്നാല് ഇത് ആരോഗ്യ രംഗം ഇപ്പോള് നിര്‍മ്മിച്ച് തുടങ്ങിയിരിക്കുന്ന ഭീമമായ അളവ് ഡാറ്റ വലിച്ചെടുക്കാനുള്ള വളരെ വലിയ ഒരു പദ്ധതിതന്ത്രത്തിന്റെ ഭാഗമാണ്.\nഗൂഗിളിന്റെ DeepMind AI വിഭാഗവും ബ്രിട്ടണിന്റെ National Health Service (NHS) ആശുപത്രിയുമായുള്ള പങ്കാളിത്തത്തിന് 2017 ല് ബ്രിട്ടണിലെ Information Commissioner ഉത്തരവിട്ടു. 16 ലക്ഷം രോഗികളുടെ വ്യക്തിപരമായ വിവരങ്ങള് ഒരു പരീക്ഷണത്തിന്റെ ഭാഗമായി Royal Free NHS Foundation Trust നല്‍കി. “Google DeepMind ന് രോഗികളുടെ വിവരങ്ങള് നല്‍കുന്നത് വഴി [ബ്രിട്ടണിന്റെ] Data Protection Act പാലിക്കുന്നതില് Trustപരാജയപ്പെട്ടു” എന്ന് Commissioner പറഞ്ഞു.\nGoogle Health ലേക്ക് അടുത്തകാലത്ത് കയറ്റിയതാണ് DeepMind. ആരോഗ്യ ഡാറ്റ വിഭാഗത്തോട് കമ്പനി കൂടുതല് താല്‍പ്പര്യം കാണിക്കുന്നു എന്നതിന്റെ തെളിവാണത്. രോഗികളുടെ വിവരങ്ങള് കിട്ടാനായി ബ്രിട്ടണിലെ NHS മായി ഗൂഗിള് തുടര്‍ന്നും കരാറുകള് ഒപ്പുവെച്ചു. സവിശേഷമായ ആരോഗ്യ രേഖ തെരയല് ഉപകരണം ആണ് മറ്റൊരു പ്രധാനപ്പെട്ട പ്രൊജക്റ്റ്.\nഗൂഗിള് മാത്രമല്ല വമ്പന് ആരോഗ്യസേവന കമ്പോളത്തിലേക്ക് കൈവെക്കാനാഗ്രഹിക്കുന്നത്.\n— സ്രോതസ്സ് privateinternetaccess.com | Nov 7, 2019\nമുമ്പത്തെ ലേഖനം ഇന്‍ഡ്യയിലെ കര്‍ഷ മുന്നേറ്റത്തെ വിശദീകരിക്കുന്നു\nഅടുത്ത ലേഖനം 2018 ലെ ലോകം മൊത്തമുള്ള അഞ്ചിലൊന്ന് മരണങ്ങള് ഫോസിലിന്ധനങ്ങളുമായി ബന്ധപ്പെട്ടതായിരുന്നു


You are at:Home»Latest News»വീണ്ടും ഷാഫി ചിത്രത്തിലൂടെ പ്രേക്ഷകരെ പൊട്ടിചിരിപ്പിക്കാൻ സലിം കുമാർ എത്തുന്നു..ഷെർലക് ടോംസ് വരുന്നു..!\nസലിം കുമാർ അവതരിപ്പിച്ച ഹാസ്യ കഥാപാത്രങ്ങൾ എല്ലാം തന്നെ മലയാളി പ്രേക്ഷകർക്ക് എന്നും പ്രീയപെട്ടതാണ്. തന്റേതായ ശൈലിയിൽ പ്രേക്ഷകരെ പൊട്ടിചിരിപ്പിച്ചിട്ടുള്ള സലിം കുമാർ ദേശീയ അവാർഡും നേടിയിട്ടുണ്ട് എന്ന് മാത്രമല്ല കലാമൂല്യമുള്ള രണ്ടു ചിത്രങ്ങൾ സംവിധാനവും ചെയ്തിട്ടുണ്ട്. എങ്കിലും സലിം കുമാറിന്റെ ചിരിപ്പിക്കുന്ന കഥാപാത്രങ്ങളോട് ആണ് എന്നും മലയാളികൾക്ക് പ്രിയം , കുറച്ചു നാൾ അത്തരം വേഷങ്ങളിൽ നിന്ന് സലിംകുമാർ മാറി നിന്നെങ്കിലും കഴിഞ്ഞ വർഷം കട്ടപ്പനയിലെ ഹൃതിക് റോഷൻ എന്ന ചിത്രത്തിലും ഈ വർഷം വെളിപാടിന്റെ പുസ്തകം എന്ന ചിത്രത്തിലും മിന്നുന്ന പ്രകടനം നടത്തി കൊണ്ട് മലയാളികളുടെ ചിരിക്കുടുക്കയായ സലിം കുമാർ വമ്പൻ തിരിച്ചു വരവ് തന്നെ നടത്തി കഴിഞ്ഞു. ഇനി സലിം കുമാർ എത്തുന്നത് പ്രശസ്ത സംവിധായകൻ ഷാഫിക്കൊപ്പം ഷെർലക് ടോംസ്എന്ന ചിത്രത്തിലൂടെ ആണ്. ബിജു മേനോൻ നായകനാവുന്ന ഈ ചിത്രം ഈ വരുന്ന സെപ്തംബര് 29 നു പ്രദർശനം ആരംഭിക്കുകയാണ്.\nഒരുപാട് രസിപ്പിക്കുന്ന ഒരു വേഷമാണ് ഈ ചിത്രത്തിൽ സലിം കുമാർ അവതരിപ്പിക്കുന്നത് എന്നാണ് സൂചന. ചിത്രത്തിലെ ഒരു ഗാനത്തിലെ സലിം കുമാറിന്റെ പ്രകടനം ഇപ്പോഴേ സോഷ്യൽ മീഡിയ ഏറ്റെടുത്തു കഴിഞ്ഞു. സച്ചിയും ഷാഫിയും നജിം കോയയും ചേർന്ന് രചന നിർവഹിച്ചിരിക്കുന്ന ഈ ചിത്രം ഒരു കമ്പ്ലീറ്റ് എന്റെർറ്റൈനെർ ആണ്. ഗ്ലോബൽ യുണൈറ്റഡ് മീഡിയ ആണ് ഈ ചിത്രം നിർമ്മിച്ചിരിക്കുന്നത്.\nഷാഫി ചിത്രങ്ങളിൽ എന്നും സലിം കുമാറിന് മികച്ച വേഷങ്ങൾ ആണ് ലഭിച്ചിട്ടുള്ളത്. അതിൽ കൂടുതലും മലയാളത്തിലെ ക്ലാസിക് കോമഡി കഥാപാത്രങ്ങളും ആയി മാറിയിട്ടുണ്ട്.\nവൺ മാൻ ഷോ എന്ന ചിത്രത്തിലെ ഭ്രാന്തൻ ഭാസ്കരൻ ആണ് അതിലെ ആദ്യത്തേത്. കയ്യിൽ ചന്ദനത്തിരിയും ആയി ഓടി നടക്കുന്ന ഭാസ്കരനും ചെലപ്പോ അവിടെ ബിരിയാണി കൊടുക്കുന്നുണ്ടെങ്കിലോ എന്ന ഭാസ്കരന്റെ സംഭാഷണവും ഇന്നും മലയാളി പ്രേക്ഷകരുടെ ഇടയിൽ ഹിറ്റ് ആണ്.\nപിന്നീട് നമ്മൾ കണ്ട സലിം കുമാറിന്റെ ഷാഫി ചിത്രത്തിലെ ഒരു കിടിലൻ കഥാപാത്രം കല്യാണ രാമൻ എന്ന ചിത്രത്തിലെ പ്യാരി ആണ്. അതിലെ ഓരോ ഡയലോഗുകളും മലയാളികൾക്ക് പ്രീയപെട്ടതാണ്. അത്രയും ഹിറ്റ് സംഭാഷണങ്ങൾ ആണ് അതിലെ പ്യാരിയുടേത്.\nപിന്നീട് എടുത്തു പറയേണ്ട കഥാപാത്രം ആണ് പുലിവാൽ കല്യാണത്തിലെ മണവാളൻ എന്ന സലിം കുമാർ കഥാപാത്രം. ഓരോ നിമിഷവും തന്റെ പൊങ്ങച്ചവും മണ്ടത്തരവും കൊണ്ട് പൊട്ടിച്ചിരിപ്പിച്ച ആളാണ് മണവാളൻ.\nപിന്നെ നമ്മൾ കണ്ട ഷാഫി ചിത്രത്തിലെ ഹിറ്റ് സലിം കുമാർ കഥാപാത്രങ്ങൾ തൊമ്മനും മക്കളും എന്ന ചിത്രത്തിലെ രാജാക്കണ്ണും മായാവി എന്ന ചിത്രത്തിലെ കണ്ണൻ സ്രാങ്കും ആണ്. ഈ രണ്ടു കഥാപാത്രങ്ങൾക്കും കിട്ടിയ സ്വീകരണം ചെറുതൊന്നും അല്ല. മേല്പറഞ്ഞ എല്ലാ കഥാപാത്രങ്ങളും ഇന്ന് സോഷ്യൽ മീഡിയയിലെ ട്രോളർമാരുടെ പ്രധാന പണി ആയുധങ്ങൾ ആണെന്നതും ഈ കഥാപാത്രങ്ങൾക്ക് ക്ലാസിക് പദവി നൽകുന്നു. അത്തരത്തിൽ പെട്ട ഒന്നായി മാറട്ടെ ഷെർലക് ടോംസിലെ കഥാപാത്രം എന്നും നമ്മുക്ക് പ്രതീക്ഷിക്കാം.\nPrevious Articleട്രെയ്‌ലർ നൽകിയത് പ്രതീക്ഷയുടെ ആകാശപ്പൊക്കം .. കേരളക്കരയെ ചിരിയുടെ പൂരത്തിലാറാടിക്കാൻ ഷാഫിയുടെ ഷെർലോക് ടോംസ് എത്തുന്നു..\nNext Article ഷെർലക് ടോംസ് ട്രൈലെർ വൺ മില്ല്യൺ വ്യൂസ് മറികടന്നു മുന്നോട്ട്; പ്രേക്ഷക പ്രതീക്ഷ വാനോളം..!


Reliance Jio flight plans ഇനി വിമാന യാത്രയിലും മൊബൈൽ ഉപയോഗിക്കാം; ജിയോയുടെ സേവനം ഇന്ത്യയിൽ ആദ്യം\nവിമാന മൊബൈൽ സേവനം ഏർപ്പെടുത്തി ഇന്ത്യയിലെ മുൻനിര സേവനദാതാക്കളായ റിലയൻസ് ജിയോ. ഇന്ത്യയിൽ ആദ്യമായാണ് ഇത്തരം ഒരു സേവനം നിലവിൽ വരുന്നത്. പാനസോണിക് അനുബന്ധ കമ്പനിയായ എയ്‌റോമൊബൈലുമായി ചേർന്നാണ് ജിയോ നൂതനമായ ഈ സേവനം അവതരിപ്പിക്കുക.\nRead Also : വിലക്കുറവിൽ 10 കോടി സ്മാർട്ട്ഫോണുകൾ പുറത്തിറക്കാനൊരുങ്ങി ജിയോ\n“ജിയോ പോസ്റ്റ് പെയ്ഡ് പ്ലസിലൂടെ ഗുണനിലവാരമുള്ള സേവനം നൽകുന്നതിനൊപ്പം എയ്‌റോമൊബൈലുമായുള്ള പങ്കാളിത്തത്തിലൂടെ ആകർഷകമായ നിരക്കിൽ ഫ്ലൈറ്റ് റോമിംഗ് സേവനങ്ങൾ നൽകാനും സാധിക്കും. ജിയോ പോസ്റ്റ് പെയ്ഡ് പ്ലസ് ഉപയോക്താക്കൾക്ക് 20,000 അടി ഉയരത്തിൽ പോലും തടസമില്ലാതെ സേവനം എത്തിക്കാൻ സാധിക്കുന്നതിൽ ഞങ്ങൾ സന്തുഷ്ടരാണ്.”- ജിയോ ഡയറക്ടറർ ആകാശ് അംബാനി പറഞ്ഞു.\n499 രൂപയിലാണ് പ്ലാനുകളുടെ തുടക്കം. ഒരു ദിവസത്തെ വാലിഡിറ്റിയിൽ 250 എംബി ഡേറ്റയും 100 മിനിട്ട് ഔട്ട്ഗോയിങ് കോളുകളും 100 എസ്എംഎസുകളും ഈ പ്ലാനിൽ ലഭിക്കും. 699 രൂപയ്ക്ക് 500 എംബി ഡേറ്റയും 999 രൂപയ്ക്ക് ഒരു ജിബി ഡേറ്റയും ലഭിക്കും. വാലിഡിറ്റി, കോൾ, എസ്എംഎസ് എന്നിവകൾക്ക് വ്യത്യാസമില്ല.\nStory Highlights – Reliance Jio introduced in flight plans\nRead more on: flight | Reliance Jio\nജിയോ ഫൈബർ 399 രൂപ മുതൽ; 12 ഒടിടി സേവനങ്ങളും ഒരു മാസത്തെ കണക്ഷനും 4കെ സെറ്റ് ടോപ്പ് ബോക്സും സൗജന്യം\nവിദേശത്ത് നിന്ന് വരുന്നവരുടെ ക്വാറന്റീൻ മാർഗ മാനദണ്ഡങ്ങളിൽ ഇളവുകളുമായി കേന്ദ്രം


തിരുവനന്തപുരം: ഉപ തിരഞ്ഞെടുപ്പിനുള്ള കോണ്‍ഗ്രസ് സ്ഥാനാര്‍ഥികളുടെ പട്ടിക കെ.പി.സി.സി കേന്ദ്ര കമ്മിറ്റിക്ക് കൈമാറി. എ.പി. അബ്ദുല്ലക്കുട്ടി (കണ്ണൂര്) ഡൊമിനിക് പ്രസന്റേഷന് (എറണാകുളം), എ.എ.ഷുക്കൂര് (ആലപ്പുഴ) എന്നിവരുടെ പേരുകളാണ് നല്‍കിയത്. കേരളത്തിന്റെ ചുമതലയുള്ള എ.ഐ.സി.സി സെക്രട്ടറി മൊഹ്‌സിന കിദ്വായിക്കാണ് പട്ടിക കൈമാറിയത്. കിദ്വായി ഈ പട്ടിക സോണിയാ ഗാന്ധിക്ക് നല്‍കും. ഇന്നോ നാളെയോ ഹൈക്കമാണ്ടിന്റെ പ്രഖ്യാപനം ഉണ്ടാവും. ലിസ്റ്റില് മാറ്റമുണ്ടാവാനിടയില്ലെന്നാണ് സൂചന. കെ.പി.സി.സി പ്രസിഡന്റ് രമേശ് ചെന്നിത്തലയും പ്രതിപക്ഷ നേതാവ് ഉമ്മന് ചാണ്ടിയും ഉള്‍പ്പെട്ട സമിതിയാണ് പട്ടിക തയാറാക്കിയത്. പട്ടിക സംബന്ധിച്ച് കെ കരുണാകരനുമായും ചര്‍ച്ച നടത്തിയിരുന്നു.\nസ്ഥാനാര്‍ഥി പാനല് നല്‍ണമെന്ന ഒരു വിഭാഗത്തിന്റെ ആവശ്യം നിരാകരിച്ചു കൊണ്ടാണ് പട്ടിക തന്നെ നല്‍കാന് കെ.പി.സി.സി തീരുമാനിച്ചത്. ഡൊമിനിക് പ്രസന്റേഷന്റെ സ്ഥാനാര്‍ത്ഥിത്വത്തില് എതിരഭിപ്രായങ്ങള് ഉയര്‍ന്നില്ലെങ്കിലും മറ്റു രണ്ടു പേരുകളും എതിര്‍പ്പിനിടയാക്കി. കണ്ണൂരില് അബ്ദുള്ളക്കുട്ടി വന്നാല് ആലപ്പുഴയില് സാമുദായിക സംതുലനം വേണമെന്ന് ഒരു വിഭാഗം വാദിച്ചിരുന്നു. രാജ്‌മോഹന് ഉണ്ണിത്താന് ,കെ. സി രാജന് എന്നിവരുടെ പേരുകളും നിര്‍ദേശിക്കപ്പെട്ടിരുന്നു. എന്നാല് ഷുക്കൂറിനെ മാറ്റുന്നതിനോട് നേതാക്കള്‍ക്ക് വിയോജിപ്പായിരുന്നു.\nഅബ്ദുല്ലക്കുട്ടിയെ സ്ഥാനാര്‍ഥിയാക്കരതെന്ന് കാണിച്ച് യൂത്ത് കോണ്‍ഗ്രസ് ഇന്നലെ ഹൈക്കമാണ്ടിന് കത്തയച്ചിരുന്നു. കണ്ണൂരില് ടി സിദ്ദീഖിനെ മത്സരിപ്പിക്കണമെന്നായിരുന്നു ആവശ്യം. എന്നാല് മുസ്ലിം ലീഗ് അബ്ദുല്ലക്കുട്ടിക്ക് അനുകൂലമായ നിലപാടാണെടുത്തത്. കെ സുധാകരനും അബ്ദുളളക്കുട്ടിയെതന്നെ സ്ഥാനാര്‍ത്ഥിയാക്കണമെന്ന് ആവശ്യപ്പെട്ടു. കണ്ണൂരില് നിര്‍ണായക പോരാട്ടമാണ് നടക്കുന്നതെന്നതിനാല് കേഡര് പ്രവര്‍ത്തനത്തിന് ലീഗിന്റെ സജീവ സാന്നിധ്യം അത്യാവശ്യമാണെന്ന് കോണ്‍ഗ്രസ് കണക്കുകൂട്ടുന്നുണ്ട്. അവര് ആവശ്യപ്പെട്ട അബ്ദുളളക്കുട്ടിയെ തന്നെ ലിസ്റ്റില് ഉള്‍പ്പെടുത്തിയതിന് പിന്നില് ഇക്കാരണവുമുണ്ട്.


കാടിന്റെ നടുക്കിലൂടെ യാത്ര ചെയ്തു വേണം പുനര്‍ജനി മലയുടെ അടുത്തെത്താന്; ഇവിടെ പുനര്‍ജന്മമെടുക്കാം; സാക്ഷാല് ഗുരുവായൂരപ്പന്റെ സാന്നിധ്യത്തില് - Media Malayalam (മീഡിയ മലയാളം)\nKeralaSurya Midhun - June 27, 2022\nIndiaSurya Midhun - June 27, 2022\nപാപങ്ങള് ചെയ്യാതെ ഒരു മനുഷ്യ ജന്മമില്ല. അറിഞ്ഞോ അറിയാതെയോ ചെയ്തു കൂട്ടിയ പാപക്കറകളോടെ ഇഹ ജന്മം വെടിഞ്ഞാല് അടുത്ത ജന്മത്തില് പോലും ആത്മാവിനു ശാന്തി കിട്ടില്ല എന്നാണ് ഹൈന്ദവ മത വിശ്വാസം. ശാപം ഉണ്ടെങ്കില് ശാപമോക്ഷവും ഉണ്ടാകും എന്ന് പറയുന്ന പോലെ ഈ ജന്മത്തില് ചെയ്തു കൂട്ടിയ പാപങ്ങള് മരണത്തിനു മുന്‍പ് ഇറക്കി വയ്ക്കുവാനുള്ള വഴിയാണ് തിരുവില്വാമല പുനര്‍ജനി നൂഴല്. തൃശൂര് ജില്ലയിലെ തിരുവില്വാമല ക്ഷേത്രത്തില് ഗുരുവായൂര് ഏകാദശി നാളില് നടക്കുന്ന ചടങ്ങാണ് പുനര്‍ജനി നൂഴല്. തിരുവില്വാമല ക്ഷേത്രത്തില് നിന്നു രണ്ടു കിലോമീറ്ററകലെ പ്രകൃതി രൂപപ്പെടുത്തിയ തുരങ്കമാണ് പുനര്‍ജനി. ഈ തുരങ്കത്തിന് 15 മീറ്റര് നീളമുണ്ട്.\nവൃതശുദ്ധിയോടെ വരുന്ന പുരുഷന്മാരാണ് പുനര്‍ജനി നൂഴുന്നത്. നൂഴുന്ന ഗുഹ, വലുപ്പം കുറഞ്ഞതും ഇരുട്ട് നിറഞ്ഞതും ആയതിനാലാണ് സ്ത്രീകളെ പുനര്‍ജനി നൂഴാന് അനുവദിക്കാത്തത് 15 മീറ്റര് നീളമുള്ള പുനര്‍ജനി തുരങ്കത്തിലൂടെ ഒരറ്റത്തുനിന്നു മറ്റേയറ്റത്തേക്ക് നൂണ്ടു കയറുന്നത്തിലൂടെ അതുവരെ ചെയ്ത പാപങ്ങളെല്ലാം നീങ്ങി പുനര്‍ജന്മം നല്കുമെന്നാണ് വിശ്വാസം. എന്നാല് വിചാരിക്കുന്ന അത്ര എളുപ്പമുള്ള ഒന്നല്ല ഈ പുനര്‍ജനി നൂഴല്. തിരുവില്വാമല ക്ഷേത്രവും പുനര്‍ജനിയെന്ന ഈ തുരങ്കവും നൂറ്റാണ്ടുകളായി അവിടെ ഉണ്ടെങ്കിലും ഗുരുവായൂര് ഏകാദശി നാളില് മാത്രമാണ് ഈ ചടങ്ങ് അതിന്റെ പൂര്‍ണതയില് നടക്കുന്നത്. ഏകാദശി നാളില് ഗുരുവായൂരിലേക്ക് തിരുവില്വാമലയില് നിന്നു വില്വാദ്രിനാഥനായ ശ്രീരാമനുംതിരക്കില് നിന്നു മാറി വിശ്രമിക്കാന് തിരുവില്വാമലക്ക് സാക്ഷാല് ഗുരുവായൂരപ്പനും വരുമെന്നാണ് സങ്കല്പം. അതിനാലാണ് ഇരു ദേവന്മാരുടെയും സാമിപ്യത്തില് അന്നേ ദിവസം തന്നെ ചടങ്ങ് നടത്തുന്നത്.\nകാടിന്റെ നടുക്കിലൂടെ യാത്ര ചെയ്തു വേണം പുനര്‍ജനി മലയുടെ അടുത്തെത്താന്. തിരുവില്വാമല – മലേശ്വമംഗലം – പാലക്കാട് റൂട്ടില് ആണ് പുനര്‍ജനി ഗുഹയുടെ പ്രവേശന കവാടം. ഭക്തര് ഏറെ ശ്രമപ്പെട്ട് ഇരുന്നും കമഴ്ന്ന് കിടന്നും നിരങ്ങിയുമാണ് പുനര്‍ജനി നൂഴുന്നത്. ഈ ഗുഹയില് നിന്നും പുണ്യ പാവന ഭൂമിയായ കാശിയിലേയ്ക്കും രാമേശ്വരത്തേയ്ക്കും വഴിയുണ്ടെന്ന് വിശ്വസിക്കുന്നു. ഭൂതമല, വില്വമല, മൂരിക്കുന്ന് എന്നീ മനോഹരങ്ങളായ പാറക്കൂട്ടങ്ങളാണ് തിരുവില്വമലയായി അറിയപ്പെടുന്നത്. എല്ലാസമയത്തും കാടുപിടിച്ചു കിടക്കുന്ന ഈ മലകളിലൂടെ വേണം പുനര്‍ജനി നൂഴുന്നതിനായി ഗുഹയിലെത്താന് . ഒരു പ്രാവശ്യം പുനര്‍ജനി നൂഴ്ന്നാല് ഒരു ജന്മം അവസാനിച്ചെന്നും അടുത്ത ജന്മത്തില് പ്രവേശിച്ചെന്നുമാണ് സങ്കല്പം. എല്ലാവര്‍ഷവും ഏകാദശി നാളിലാണ് പുനര്‍ജനി ഗുഹ താണ്ടുന്നതിനായി ഭക്തര് എത്തുന്നത്. അതിന് മുമ്പായി, ചെയ്തു കൂട്ടിയ പാപങ്ങള് ശമിപ്പിക്കുന്നതിനായി വൃതം ആരംഭിച്ചിരിക്കും.\nവില്വാദ്രിക്ഷേത്ര ദര്‍ശനംവഴി പുണ്യംനേടി പ്രേതങ്ങള്‍ക്ക് മുക്തിലഭിക്കുന്നതിനുവേണ്ടി മഹാവിഷ്ണുവിന്റെ അംശാവതാരമായ പരശുരാമന് ദേവന്മാരുടെ രാജാവായ ദേവേന്ദ്രനോടപേക്ഷിക്കുകയും വിശ്വകര്‍മ്മാവിനെക്കൊണ്ട് നിര്‍മ്മിക്കുകയും ചെയ്തതാണ് പുനര്‍ജനി ഗുഹ എന്നാണ് ഹൈന്ദവ വിശ്വാസികള്‍ക്കിടയില് പ്രചരിച്ചു വരുന്ന ഐതിഹ്യം. അതിനാല് തന്നെ പുനര്‍ജനി താണ്ടുന്ന സകല ജീവജാലങ്ങള്‍ക്കും പൂര്‍ണ്ണ മുക്തി ലഭിക്കുമെന്നു വിശ്വസിക്കപ്പെടുന്നു. ഏറെ ശ്രമകരമെങ്കിലും പ്രതിവര്‍ഷം പതിനായിരങ്ങളാണ് വൃശ്ചികമാസത്തില് പുനര്‍ജനി നൂഴാന് എത്തുന്നത്. ഗുരുവായൂര് ഏകാദശി ദിവസം വില്വാദ്രിക്ഷേത്രപൂജകള്‍ക്ക് ശേഷമാണ് പുനര്‍ജനി യാത്ര ആരംഭിക്കുക ഇതിനു മുന്നോടിയായി ക്ഷേത്രം മേല്‍ശാന്തി തീര്‍ത്ഥം തളിച്ച് പുനര്‍ജനി ഗുഹ പവിത്രമാക്കുന്നു.\nക്ഷേത്ര ദര്‍ശനത്തിന് ഒടുവില് കിഴക്കേമലയുടെ വടക്കേചെരിവിലെത്തി ആദ്യം ഗണപതി തീര്ത്ഥത്തില് സ്പര്‍ശിച്ച ശേഷമാണ് പുനര്‍ജനി നൂഴല് ആരംഭിക്കുന്നത്. പുലര്‍ച്ചെ5മണിയോടെ നൂഴല് ചടങ്ങുകള് ആരംഭിക്കും പുനര്‍ജനി ഗുഹയോടു ചേര്‍ന്ന് കിഴക്ക് വശത്തായി പാപനാശിനി ക്ഷേത്ര ജലാശയം ഉണ്ട്. ഒരിക്കലും വറ്റാത്ത ജല ഉറവയായ ഇതില് ഗംഗയുടെ അംശം ഉണ്ടെന്ന് പറയപ്പെടുന്നു. പരസ്പരം സഹായിച്ചുകൊണ്ടുമാത്രമേ ഓരോ വ്യക്തിക്കും പുനര്ജനി പ്രവേശനം നടത്താനാവൂ. സഹയാത്രികനെപ്പോലും കാണാന് കഴിയാത്തത്ര കൂരിരുട്ടിലൂടെ പോകുമ്പോള് പരസ്പരം ഓരോ വ്യക്തിയും സഹായിക്കുന്നു. പലസ്ഥലത്തും മലര്‍ന്നും കമിഴ്ന്നും ഇഴഞ്ഞും വേണം മുകളിലേക്കുള്ള ദുഷ്‌കരമായ പാറ കയറാന് . ഈ യാത്രയില് ഓരോ ഭക്തനും മുതല്‍കൂട്ടാകുന്നത് പരസ്പര സഹായമാണ് .ഏകദേശം 20 മുതല് 25 മിനുട്ട് വരെ എടുത്താണ് പുനര്‍ജനി നൂഴുന്നത്.\nto reach Punarjani hill;\nYou have to travel through\nPrevious articleഹെല്‍മറ്റും സീറ്റ്‌ബെല്‍റ്റുമൊഴികെയുള്ള പരിശോധനകള് സീസണ് അടിസ്ഥാനത്തില് കാതടപ്പിക്കുന്ന ഹോണുകൾക്കെതിരെ പരാതി; എംവിഡിയുടെ ‘ഓപ്പറേഷൻ ഡെസി ബില്ലി’ൽ കുടുങ്ങിയത് 138 വാഹനങ്ങൾ\nNext articleപോത്തൻകോട് ഗുണ്ടാ ആക്രമണം: കാൽ റോഡിൽ വലിച്ചെറിഞ്ഞയാൾ അടക്കം പത്ത് പേർ പിടിയിൽ\nതിരുവനന്തപുരം: നിയമ സഭയിലെ മാധ്യമ വിലക്ക് പിൻവലിക്കണമെന്നും ഉത്തരവാദികൾക്കെതിരെ നടപടി സ്വീകരിക്കണമെന്നും ആവശ്യപ്പെട്ട് യുഡിഎഫ് പാർലമെന്ററി പാർട്ടി സെക്രട്ടറി പി.സി വിഷ്ണുനാഥ് എംഎൽഎ നിയമസഭാ സ്പീക്കർക്ക്...\nAstro Editor - May 3, 2022\nAstro Media Malayalam - November 19, 2021\nAstro Media Malayalam - October 5, 2021\nAstro Media Malayalam - September 29, 2021


മുന്‍കാലുകളില്ല; പിന്‍കാലുകളില് റോഡ് മുറിച്ച് കടന്ന് നായ; അമ്പരന്ന് കാണികള്; കയ്യടിച്ച് സോഷ്യല് മീഡിയ – Kairali News | Kairali News Live l Latest Malayalam News\nശാരീരികമായ എന്തെങ്കിലും പോരായ്മകള് ഉണ്ടാകുമ്പോള് ജീവിതത്തിലെ എല്ലാ പ്രതീക്ഷകളും അവസാനിച്ചുവെന്ന മട്ടില് ഉള്‍വലിയുന്ന ഒരുപാട് പേര് നമുക്കിടയിലുണ്ട്. അതേസമയം തന്നെ തങ്ങളുടെ പോരായ്മകളെ ഊര്‍ജമാക്കി അവിശ്വസനീയമായി ജീവിതത്തില് മുന്നേറുന്ന ഒട്ടേറെ ആളുകളും നമുക്കിടയിലുണ്ട്.\nതങ്ങളുടെ കുറവുകളെ ആത്മവിശ്വാസത്തിന്റെയും പ്രയത്‌നത്തിന്റെയും കരുത്തില് മറികടക്കുന്നവര് എന്നും ലോകത്തിന് അത്ഭുതമാ അത്തരം നിരവധി സംഭവങ്ങള് സോഷ്യല് മീഡിയകളില് തരംഗമാകാറുണ്ട്. മനുഷ്യരുടേത് മാത്രമല്ല പക്ഷികളുടേയും മൃഗങ്ങളുടേയുമൊക്കെ വീഡിയോകള് ഇത്തരത്തില് പ്രചരിക്കാറുണ്ട്.\nഓണ്‍ലൈന് വാര്‍ത്താ പോര്‍ട്ടലുകള്‍ക്കും സമൂഹമാധ്യമങ്ങള്‍ക്കുമെതിരെ നടപടിയെടുക്കുന്നതില് കേന്ദ്ര സര്‍ക്കാരിനെ വിലക്കി ഹൈക്കോടതി\nഅത്തരമൊരു വീഡിയോയാണിപ്പോള് സോഷ്യല് മീഡിയയില് വൈറലാകുന്നത്. മുന് കാലുകളില്ലാത്ത ഒരു നായ തിരക്കുള്ള ഒരു റോഡ് മുറിച്ചുകടക്കുന്ന വീഡിയോ ആണ് ഇത്. ഫുട്പാത്തിനടുത്ത് നിന്ന് ഇരു കാലുകളില് ഉയര്‍ന്ന് നിന്ന് റോഡിലേക്ക് ചാടിയ നായ റോഡ് അനായസമായി മുറിച്ചു കടക്കുന്നതാണ് വീഡിയോയിലുള്ളത്.\nഇരുകാലുകളില് ഉയര്‍ന്ന് ചാടി നായ റോഡ് മറികടക്കുന്നത് ചുറ്റുമുള്ളവരെല്ലാം അമ്പരപ്പോടെ നോക്കി നില്‍ക്കുന്നതും വീഡിയോയില് കാണാം.\nA desire changes nothing…\n13 സെക്കന്‍ഡ് ദൈര്‍ഘ്യമുള്ള വീഡിയോ ഇന്ത്യന് ഫോറസ്റ്റ് ഓഫീസര് സുശാന്ദ നന്ദയാണ് ട്വിറ്ററിലൂടെ പങ്കുവച്ചിരിക്കുന്നത്. ‘ആഗ്രഹം ഒരു മാറ്റവും വരുത്തില്ല. പക്ഷേ ഇച്ഛാശക്തി സര്‍വതും മാറ്റിമറിക്കും’- എന്ന കുറിപ്പും വീഡിയോക്കൊപ്പം അദ്ദേഹം ട്വീറ്റ് ചെയ്തിട്ടുണ്ട്.\nTags: Social MediaVideoViral


ബൈപോളാര് തകരാര് (ബൈപോളാര് ഡിസോര്‍ഡര്)\nMar 13, 2016, 1:05 PM\nഎന്താണ് ബൈപോളാര് തകരാര് ?\nഒരു ഐടി പ്രൊഫഷണലായ രാമനാണ് ഈ കഥ പങ്കുവെച്ചത് :\n" എന്‍റെ സഹപ്രവര്‍ത്തകന് ചിലസമയത്ത് വിചിത്രമായി പെരുമാറുന്നു. ചില സമയം അവന് വല്ലാത്തൊരു ആവേശത്തള്ളിച്ച കാണിക്കും, അടുക്കും ക്രമവുമില്ലാതെ പലവിധ വിഷയങ്ങളെക്കുറിച്ച് തുടര്‍ച്ചയായി സംസാരിക്കും, അല്ലെങ്കില് ഒരു കമ്പനിയുണ്ടാക്കി കോടിക്കണക്കിന് രൂപ സമ്പാദിക്കും എന്നതുപോലുള്ള വമ്പന് പദ്ധതികളെക്കുറിച്ച് വീമ്പടിക്കും. പക്ഷെ കുറച്ച് ദിവസം കഴിയുമ്പോള് അവന് തീര്‍ത്തും മൗനിയാകും, ആരുമായും ബന്ധപ്പെടില്ല, ജോലി സമയത്ത് ചെയ്തു തീര്‍ക്കുകയുമില്ല.\nഒരിക്കല് ഞങ്ങള് എല്ലാവരും കൂടി പുറത്ത് ഉച്ചഭക്ഷണം കഴിക്കാന് പോയപ്പോള്, താന് ആവശ്യപ്പെട്ട ഭക്ഷണം സമയത്ത് തന്നില്ലെന്ന് പറഞ്ഞ് അവന് പാത്രം വെയ്റ്റര്‍ക്കു നേരെ വലിച്ചെറിഞ്ഞു. അവന്‍റെ ആ പെരുമാറ്റം കണ്ട് ഞങ്ങള് അന്തിച്ചുപോയി. കുറച്ചുനാള് കഴിഞ്ഞപ്പോള് അവന്‍റെ പെരുമാറ്റം മുന്‍കൂട്ടിപറയാന് പറ്റാത്ത തരത്തിലുള്ളതായി, അതവന്‍റെ ജോലിയേയും സഹപ്രവര്‍ത്തകരുമായുള്ള ബന്ധത്തേയും ബാധിക്കുകയും ചെയ്തു. ഒടുവില് അവനോട് രാജിവെയ്ക്കാന് കമ്പനി ആവശ്യപ്പെട്ടു.\nഅവന് എന്തുകൊണ്ടാണ് ഇങ്ങനെ പെരുമാറുന്നതെന്നറിയാന് എനിക്ക് ആകാംഷയുണ്ടായി. എന്‍റെ കുടുംബ ഡോക്ടറുമായി സംസാരിച്ചു കഴിഞ്ഞപ്പോള് എന്‍റെ സഹപ്രവര്‍ത്തകന് ബൈപോളാര് ഡിസോര്‍ഡറാണെന്ന് എനിക്ക് മനസിലായി".\n(ഈ തകരാറിനെ ഒരു യഥാര്‍ത്ഥ ജീവിത സാഹചര്യത്തില് വെച്ച് മനസിലാക്കാന് സഹായിക്കുന്നതിനാണ് ഈ കഥ ഇവിടെ അവതരിപ്പിച്ചത്.)\nബൈപോളാര് തകരാര് (മാനിക് ഡിപ്രഷന് എന്നും അറിയപ്പെടുന്നു) അസാധാരണവും തീവ്രവുമായ മാനസികാവസ്ഥാ മാറ്റത്തിന് കാരണമാകുന്ന ഗുരുതരമായ മാനസിക രോഗമാണ്. ഇതുള്ള വ്യക്തിക്ക് ചിലപ്പോള് ഒരു ആവേശത്തള്ളിച്ച, (സാങ്കേതികമായി മാനിയ എന്നറിയപ്പെടുന്നു-) ചിലപ്പോള് ഇടിഞ്ഞ അവസ്ഥ (സാങ്കേതികമായി വിഷാദം) തോന്നിയേക്കാം, ഇത് ഏതാനും ദിവസങ്ങളോ ആഴ്ചകളോ തുടര്‍ന്നേക്കും. ഈ വ്യക്തിക്ക് വിഷാദവും മാനിയയും മാറിമാറി വരുന്ന ഘട്ടങ്ങള് ആവര്‍ത്തിച്ച് ഉണ്ടായേക്കാം, ഇവ വേഗം വേഗം മാറിമാറി വന്നേക്കാം, ഒരാഴ്ചയില് പല തവണ പോലും.\nകടുത്ത ബൈപോളാര് ഡിസോര്‍ഡറുള്ള വ്യക്തിക്ക് മതിഭ്രമം, മിഥ്യാബോധം തുടങ്ങിയവ പോലുള്ള മനോരോഗ ലക്ഷണങ്ങളും സ്വയം അപകടപ്പെടുത്താനോ ആത്മഹത്യ ചെയ്യാനോ ഉള്ള ചിന്ത പോലും ഉണ്ടായേക്കാം. ബൈപോളാര് തകരാര് ഒരു വ്യക്തിയുടെ നിത്യജീവിതത്തില് സാധാരണ മട്ടില് പ്രവര്‍ത്തിക്കുന്നതിനുള്ള ശേഷിയെ തടസ്സപ്പെടുത്തുകയും ഇതിന്‍റെ ഫലമായി വ്യക്തിപരമായും തൊഴില്‍പരമായും ഉള്ള ബന്ധങ്ങള് തകരാറിലാകുകയും ചെയ്തേക്കും.\nശ്രദ്ധിക്കുക : ബൈപോളാര് തകരാര് ഹൃദ്രോഗവും പ്രമേഹവും മറ്റും പോലെ ദീര്‍ഘകാലം നിലനില്‍ക്കുന്നതും ജീവിതകാലം മുഴുവന് കൈകാര്യം ചെയ്യേണ്ടി വരുന്നതുമായ രോഗമാണ്.\nഎന്താണ് ബൈപോളാര് തകരാര് അല്ലാത്തത് ?\nനമുക്കെല്ലാവര്‍ക്കും പലപ്പോഴും മാനസികാവസ്ഥയില് ചാഞ്ചാട്ടവും ആവേശത്തള്ളിച്ചയും മറ്റും അനുഭവപ്പെടാറുണ്ട്. പക്ഷെ അതൊന്നും നമ്മുടെ ദൈനംദിന ജീവിത പ്രവര്‍ത്തികളെ ബാധിക്കാറില്ല. ഇത് ബൈപോളാര് തകരാറല്ല. ബൈപോളാര് തകരാറിന്‍റേയും വിഷാദരോഗത്തിന്‍റേയും ചില ലക്ഷണങ്ങള് ഒരേപോലുള്ളതാണെങ്കില് പോലും വിഷാദരോഗം (ഡിപ്രഷന്) ബൈപോളാര് ഡിസോര്‍ഡര് അല്ല. ബൈപോളാര് തകാറുള്ളവരില് മാനസികാവസ്ഥയില് അത്യധികമായ ചാഞ്ചാട്ടം പോലെ തന്നെ മാനിയയുടേയും വിഷാദത്തിന്‍റേയും ഘട്ടങ്ങളും ഉണ്ടാകും എന്നതാണ് ഇതിലെ പ്രധാന വ്യത്യാസം.\nബൈപോളാര് തകാരാറിന്‍റെ ലക്ഷണങ്ങള് എന്തെല്ലാം?\nബൈപോളാര് തകരാറുള്ള വ്യക്തികള് വിഷാദത്തിന്‍റെ ഘട്ടത്തിലും മാനിയയുടെ ഘട്ടത്തിലും രണ്ടു തരം ലക്ഷണങ്ങളാണ് കാണിക്കുന്നത്.\nമാനിക് ഘട്ടം : മാനിയ ഉണ്ടാകുന്ന സമയത്ത് ഈ വ്യക്തി എടുത്തു ചാട്ടം, ശരിയായി വിലയിരുത്താതെ തീരുമാനം എടുക്കല്, അനാവശ്യമായ റിസ്ക്കെടുക്കല് തുടങ്ങിയ പെരുമാറ്റങ്ങള് പ്രകടിപ്പിച്ചേക്കും. അതുപോലെ തന്നെ ഈ വ്യക്തിക്ക് അവരുടെ അപ്രതീക്ഷിതമായ പെരുമാറ്റങ്ങളുടെ പ്രതികൂല ഫലങ്ങളെക്കുറിച്ച് അവബോധം ഇല്ലാതിരിക്കുകയോ അല്ലെങ്കില് അവര് അത് അവഗണിക്കുകയോ ചെയ്തേക്കാം.\nമോശം വാര്‍ത്തയ്ക്കോ ദുരന്ത സംഭവങ്ങള്‍ക്കോ പോലും മാറ്റാനാകാത്ത അത്യാഹ്ലാദം അനുഭവപ്പെടും.\nപെട്ടന്നുള്ള രോഷം അല്ലെങ്കില് അതിയായ മുന്‍കോപം.\nയുക്തിസഹമായ ഒരു കാരണവുമില്ലാത്ത ശക്തമായ വിശ്വാസങ്ങള് അല്ലെങ്കില് ഉന്നതമായ മോഹത്തോടെയുള്ള മിഥ്യാബോധങ്ങള് തുടങ്ങിയവ ഉണ്ടായേക്കാം. ഈ വ്യക്തി അവന് അല്ലെങ്കില് അവള്‍ക്ക് ദൈവവുമായി, ചരിത്ര കഥാപാത്രങ്ങളുമായി അല്ലെങ്കില് സുപ്രസിദ്ധ വ്യക്തികളുമായി (സെലിബ്രിറ്റികളുമായി) ഒരു പ്രത്യേക ബന്ധമുണ്ടെന്ന് അവകാശപ്പെട്ടേക്കാം.\nസ്വന്തം ശേഷിയെക്കുറിച്ച് യാഥാര്‍ത്ഥ്യബോധമില്ലാത്ത വിശ്വാസങ്ങള് വച്ചുപുലര്‍ത്തും. ഉദാഹരണത്തിന്, ദുഷ്കരമായ ഒരു കര്‍ത്തവ്യം നിര്‍വഹിക്കുന്നതില് നിന്ന് ഒന്നിനും തന്നെ തടുക്കാനാകില്ലെന്ന് ഈ വ്യക്തികള് ചിന്തിച്ചേക്കും.\nഅനാവശ്യമായ കാര്യങ്ങളില് ആര്‍ഭാടം കാണിക്കല്, മണ്ടന് ബിസിനസുകളില് നിക്ഷേപമിറക്കല്, ശ്രദ്ധയില്ലാത്ത ഡ്രൈവിംഗ്, അതിയായ ലൈംഗിക പെരുമാറ്റങ്ങള്, പോലുള്ള എടുത്തു ചാട്ടങ്ങളും അപകട സാധ്യതയുള്ള പെരുമാറ്റങ്ങളും നിയന്ത്രിക്കാനുള്ള കഴിവില്ലായ്മ.\nമനസ്സില് നിയന്ത്രിക്കാനാകാത്ത ചിന്തകള് തുടര്‍ച്ചയായി വന്നുകൊണ്ടിരിക്കും.\nഉറങ്ങാന് കഴിയാതെ വരികയും അത് വിശ്രമമില്ലായ്മയ്ക്കും അത്യുല്‍സാഹ പ്രവണത (ഹൈപ്പറാക്റ്റിവിറ്റി)ക്കും കാരണമാകുകയും ചെയ്യും.\nഎന്തിലെങ്കിലും ശ്രദ്ധകേന്ദ്രീകരിക്കാന് ബുദ്ധിമുട്ട് നേരിടും, സാധാരണ കാര്യങ്ങള് പോലും ചെയ്യാന് കഴിയാതെ വരും.\nദിവസം മുഴുവന് നിരാശ തോന്നുകയും അസ്വസ്ഥരായിരിക്കുകയും ചെയ്യും.\nഅതിവേഗത്തിലുള്ള സംസാരം, ഒരു ആശയത്തില് നിന്നും മറ്റൊന്നിലേക്ക് ചാടല്, ചിന്തകള് തമ്മില് ഒരു പെരുത്തം ഇല്ലായ്മ തുടങ്ങിയവ പ്രകടമാകും.\nയാഥാര്‍ത്ഥ്യബോധം നഷ്ടമാകല്- ഇത് മിഥ്യാഭ്രമത്തിലേക്ക് (ഇല്ലാത്ത കാര്യങ്ങള് കാണുകയോ കേള്‍ക്കുകയോ ചെയ്യല്) നയിക്കുകയും ചെയ്യും.\nഅമിതമായ ഉയര്‍ന്ന അത്മാഭിമാനവും സ്വന്തം ശേഷികളില് യാഥാര്‍ത്ഥ്യബോധമില്ലാത്ത വിശ്വാസങ്ങളും.\nആവര്‍ത്തിച്ചുള്ള അനിയന്ത്രിതമായ പെരുമാറ്റങ്ങള് (ഒബ്സസീവ് കമ്പള്‍സീവ് ബിഹേവിയര്)- ന്മ സാധനങ്ങള് വൃത്തിയാക്കുകയോ ക്രമീകരിക്കുകയോ ചെയ്യുക, ദിവസങ്ങളോളം ഒരേ പാട്ട്തന്നെ കേട്ടുകൊണ്ടിരിക്കുക, മറ്റുള്ളവരെ നിയന്ത്രിക്കാനോ ഭരിക്കാനോ ശ്രമിക്കുക.\nവിഷാദ ഘട്ടം :വിഷാദം ഉണ്ടാകുന്ന ഘട്ടത്തില് ഈ വ്യക്തിക്ക് താഴെ പറയുന്ന അനുഭവങ്ങള് ഉണ്ടായേക്കാം :\nഅതിയായ സങ്കടം അല്ലെങ്കില് നിരാശ.\nഒരിക്കല് ആസ്വദിച്ചിരുന്ന കാര്യങ്ങളില് താല്‍പര്യം ഇല്ലായ്മ.\nപ്രസരിപ്പ് നഷ്ടമാകല്, എളുപ്പത്തില് ക്ഷീണിക്കാനും മയക്കം വരാനുമുള്ള പ്രവണത.\nഉറക്കം സംബന്ധിച്ച ബുദ്ധിമുട്ടുകള്- വളരെയധികം ഉറങ്ങുകയോ തീരെ ഉറങ്ങാതിരിക്കുകയോ ചെയ്യും.\nരുചിയിലും വിശപ്പിലും മാറ്റം വരുക, ആഹാരം കഴിക്കാന് കഴിയാതെ വരുക, കൃത്യമായ ഭക്ഷണനിയന്ത്രണം ഇല്ലാതെ തന്നെ ശ്രദ്ധേയമായ തരത്തില് തൂക്കക്കുറവ് ഉണ്ടാകുക.\nഏകാഗ്രത പുലര്‍ത്താനും ഓര്‍മ്മിക്കാനും തീരുമാനങ്ങളെടുക്കാനും ബുദ്ധിമുട്ട്.\nസ്വയം അപകടപ്പെടുത്താനോ മരണത്തേക്കുറിച്ചോ ആത്മഹത്യയെക്കുറിച്ചോ ഉള്ള ചിന്തകള്.\nനിങ്ങള്‍ക്ക് അറിയാവുന്ന ആര്‍ക്കെങ്കിലും ഈ ലക്ഷണങ്ങള് കാണുന്നു എങ്കില് ഒരു മാനസികാരോഗ്യ വിദഗ്ധനെ കാണാന് അവരെ പ്രോത്സാഹിപ്പിക്കുക.\nബൈപോളാര് തകാരാറിന് എന്താണ് കാരണം?\nബൈപോളാര് തകരാറിനുള്ള കൃത്യമായ കാരണം അജ്ഞാതമാണ്. ബൈപോളാര് തകരാര് സാധാരണയായി കൗമാരത്തിലോ യൗവ്വനാരംഭത്തിലോ ആണ് ആരംഭിക്കുന്നതെന്ന് നിരീക്ഷിക്കപ്പെടുന്നു. ഈ തകരാറിനെക്കുറിച്ച് വേണ്ടത്ര അറിവില്ലാത്തതിനാല് ബൈപോളാര് തകരാറുള്ള ഭൂരിപക്ഷം പേരും സഹായം തേടുന്നതിന് മുമ്പ് ദീര്‍ഘകാലം ഇത് അനുഭവിക്കുകയാണ് ചെയ്യുന്നത്.\nഹോര്‍മോണ് നിലയിലെ സംതുലനമില്ലായ്മ, ജനിതകം, ഏതെങ്കിലും ദുരന്തത്തിന്‍റെ ഫലമായി സംഭവിച്ചിട്ടുള്ള ആഘാതം, മദ്യത്തിന്‍റേയും മയക്കുമരുന്നുകളുടേയും ഉപയോഗം തുടങ്ങിയവയാണ് ബൈപോളാര് തകരാറുണ്ടാകുന്നതിനുള്ള സാധ്യതാ ഘടകങ്ങള്. ചിത്തഭ്രമത്തോട് കൂടിയ കടുത്ത വിഷാദരോഗം, അല്ലെങ്കില് സ്കിസോഫ്രീയ തുടങ്ങിയ മനോരോഗങ്ങള്‍ക്കൊപ്പവും ബൈപോളാര് തകരാര് ഉണ്ടായേക്കാം.\nവിവിധ തരം ബൈപോളാര് തകരാറുകള്\nബൈപോളാര് തകരാര് നാലുതരത്തിലുണ്ട് :\n1. ബൈപോളാര് ക തകരാര് : മാനിക് അല്ലെങ്കില് സമ്മിശ്രമായ അവസ്ഥ, കുറഞ്ഞത് ഒരാഴ്ച നീണ്ടു നില്‍ക്കും, അല്ലെങ്കില് വ്യക്തിയെ എത്രയും പെട്ടെന്ന് ആശുപത്രിയിലാക്കേണ്ടി വരുന്ന തരത്തിലുള്ള കടുത്ത മാനിക് ലക്ഷണങ്ങള് ഉണ്ടാകും. കുറഞ്ഞത് രണ്ടാഴ്ചയെങ്കിലും നിലനിന്നേക്കാവുന്ന വിഷാദമുള്ള ഘട്ടവും ഉണ്ടായേക്കാം.\n2. ബൈപോളാര് കക തകരാര് : വിഷാദവും ശക്തി കുറഞ്ഞ മാനിയയും ഒന്നിച്ചുള്ള അവസ്ഥ ഉണ്ടാകും. പക്ഷെ ശക്തമായ മാനിക് അല്ലെങ്കില് സമ്മിശ്ര അവസ്ഥ ഉണ്ടാകില്ല.\n3. മറ്റ് തരത്തില് പ്രത്യേകമായി പരാമര്‍ശിച്ചിട്ടില്ലാത്ത ബൈപോളാര് തകരാര് (ബിപി-എന് ഒ സ്) : രോഗത്തിന്‍റെ ലക്ഷണങ്ങള് നിലനില്‍ക്കുന്നതായി കണ്ടെത്തും എന്നാല് ബൈപോളാര് ക ന്‍റെ അല്ലെങ്കില് കക ന്‍റെ രോഗനിര്‍ണയ മാനദണ്ഡങ്ങളുമായി പൊരുത്തപ്പെടില്ല. എന്നിരുന്നാലും ഈ ലക്ഷണങ്ങള് വ്യക്തിയുടെ സാധാരണ പെരുമാറ്റ ലക്ഷണങ്ങളില് നിന്നും വ്യക്തമായി വേറിട്ടു നില്‍ക്കുന്നതായിരിക്കും.\n4. സൈക്ലോത്തൈമിക് തകരാര് അല്ലെങ്കില് സൈക്ലോത്തൈമിയ : ബൈപോളാര് തകരാറിന്‍റെ ഒരു ലഘുവായ രൂപം, ശക്തികുറഞ്ഞ മാനിയയും ലഘുവായ വിഷാദവും കുറഞ്ഞത് രണ്ടു വര്‍ഷമെങ്കിലും നിലനിന്നേയ്ക്കും.\nബൈപോളാര് തകരാറിനൊപ്പം ഉണ്ടാകുന്ന മറ്റ് അവസ്ഥകള്\nചില വ്യക്തികളില് ബൈപോളാര് തകരാറിനൊപ്പം സ്കിസോഫ്രീനിയ, കടുത്ത വിഷാദരോഗം പോലുള്ള മറ്റ് തകരാറുകളും കണ്ടേക്കാം. അതുപോലെ തന്നെ ബൈപോളാര് തകരാറുള്ള വ്യക്തിക്ക് തൈറോയ്ഡ്, പ്രമേഹം, അല്ലെങ്കില് ചില മാനസിക രോഗങ്ങള് തുടങ്ങിയവ ഉണ്ടാകാനുള്ള സാധ്യത വളരെയേറെയാണ്.\nബൈപോളാര് തകരാര് എങ്ങനെ കണ്ടെത്തും?\nലക്ഷണങ്ങളിലുള്ള സാമ്യത മൂലം ബൈപോളാര് തകരാര് പലപ്പോഴും സ്കിസോഫ്രീനിയ ആണെന്നും വിഷാദരോഗമാണെന്നും മറ്റും തെറ്റിദ്ധരിക്കപ്പെടാറുണ്ട്. മാനസികാവസ്ഥയിലെ സാധാരണമല്ലാത്ത ആരോഹണം/ഉയര്‍ച്ച (മാനിയ അല്ലെങ്കില് ശക്തികുറഞ്ഞ മാനിയ) ആണ് ബൈപോളാര് തകരാറിന്‍റെ ഏറ്റവും പ്രബലമായ ലക്ഷണം.\nബൈപോളാര് തകരാര് ശരിയായി നിര്‍ണയിക്കുന്നതിനും വ്യക്തിയുടെ അവസ്ഥയ്ക്ക് കാരണമായി മറ്റെന്തെങ്കിലും അടിസ്ഥാന പ്രശ്നങ്ങളുണ്ടോ എന്ന് അറിയുന്നതിനുമായി മാനസികാരോഗ്യ വിദഗ്ധര് നിരവധി പരിശോധനകളും വിലയിരുത്തലുകളും നടത്തും.\nരോഗലക്ഷണങ്ങളുടെ തീവ്രത അറിയുന്നതിനായി വിദഗ്ധന് ഈ വ്യക്തിയോട് അവരുടെ മാനസികാവസ്ഥയിലെ മാറ്റം, ഉറക്കത്തിന്‍റെ രീതി, ദൈനംദിന പ്രവര്‍ത്തനങ്ങള് എന്നിവയുടെ ഒരു ദൈനംദിന റെക്കോര്‍ഡ് ഉണ്ടാക്കാന് ആവശ്യപ്പെട്ടേക്കും.ഇത് ശരിയായ ചികിത്സ നിര്‍ദ്ദേശിക്കുവാന് സഹായിക്കും.\nഒരു സൈക്കോളജിസ്റ്റ് (മനഃശാസത്രജ്ഞന്) ഈ വ്യക്തിയുടെ ചിന്തകള്, അനുഭവങ്ങള്, വികാരങ്ങള് എന്നിവ വിലയിരുത്തും. ഈ വ്യക്തിയെ കുറിച്ചുള്ള കൂടുതല് വിവരങ്ങള് ശേഖരിക്കുന്നതിനായി വിദഗ്ധന് കുടുംബാംഗങ്ങളുമായും സംസാരിച്ചേക്കും. തകരാറിന്‍റെ ഗുരുതരാവസ്ഥ വിശകലനം ചെയ്യുന്നതിനായി മനഃശാസത്രപരമായ ഒരു സ്വയം വിലയിരുത്തലും നിര്‍ദ്ദേശിച്ചേക്കാം.\nബൈപോളാര് തകരാറിന് ചികിത്സ നേടല്\nബൈപോളാര് തകരാര് ഹൃദ്രോഗവും പ്രമേഹവും പോലെ തന്നെ ദീര്‍ഘനാള് നീണ്ടുനില്‍ക്കുന്നതും ഒരു വ്യക്തിയുടെ ജീവിത കാലം മുഴുവന് കൈകാര്യം ചെയ്യേണ്ടി വരുന്നതുമായ രോഗമാണ്. ശരിയായ രോഗനിര്‍ണയവും ചികിത്സയും ഒരു വ്യക്തിയെ ആരോഗ്യകരവും ഫലപ്രദവുമായ ഒരു ജീവിതം നയിക്കാന് സഹായിക്കും. ഈ അവസ്ഥയുടെ ലക്ഷണങ്ങള് ഉണ്ടാകുന്ന കാലയളവിലും ലക്ഷണങ്ങളുടെ തീവ്രതയിലും കുറവ് വരുത്തിക്കൊണ്ട് രോഗിയുടെ അവസ്ഥയില് വന് മാറ്റം കൊണ്ടുവരാന് ചികിത്സയ്ക്ക് സാധിക്കും. മരുന്നും തെറാപ്പിയും കൗണ്‍സിലിംഗും ഒന്നിപ്പിച്ചുകൊണ്ടുള്ള ഒരു ചികിത്സ ബൈപോളാറിന് വളരെ ഫലപ്രദമായിരിക്കും. വ്യക്തിയുടെ പ്രായം, രോഗ ചരിത്രം, അവസ്ഥയുടെ തീവ്രത, മരുന്നിനോടുള്ള രോഗിയുടെ പ്രതികരണം എന്നിവയുടെ അടിസ്ഥാനത്തില് ചികിത്സയ്ക്ക് വ്യത്യാസം ഉണ്ടായേക്കാം. ചികിത്സിക്കാതിരിക്കുകയോ നിലവിലുള്ള ചികിത്സയോ മരുന്നുകഴിക്കലോ തുടരാതിരിക്കുകയോ ചെയ്യുന്നത് അവസ്ഥ കൂടുതല് വഷളാക്കുകയോ രോഗം തിരിച്ചു വരുന്നതിന് കാരണമാകുകയോ ചെയ്യും. ചില വ്യക്തികളില് ലക്ഷണങ്ങള് അപ്രതീക്ഷിതമായി കുതിച്ചുയരുകയും ആ വ്യക്തിക്ക് അത് നിയന്ത്രിക്കാന് കഴിയുകയോ അതിനെക്കുറിച്ച് അവബോധം ഉണ്ടായിരിക്കുക പോലുമോ ഇല്ല.\nചികിത്സയുടെ പ്രധാന ലക്ഷ്യങ്ങള് താഴെ പറയുന്നു :\nഈ തകരാറിന്‍റെ തീവ്രതയും കാലയളവും കുറയ്ക്കുക.\nഈ വ്യക്തിയെ ദൈനംദിന കാര്യങ്ങള് കൈകാര്യം ചെയ്യാനും വീട്ടിലും ജോലിസ്ഥലത്തുമുള്ള അവന്‍റെ/അവളുടെ ജീവിതം ആസ്വദിക്കാനും പ്രാപ്തിയുള്ളവരാക്കുക.\nസ്വയം അപകടപ്പെടുത്തലും ആത്മഹത്യയും തടയുക.\nശ്രദ്ധിക്കുക : ഈ ലക്ഷണങ്ങളില് ചിലത് വിഷാദരോഗത്തിനും സ്കിസോഫ്രീനിയയ്ക്കും കണ്ടേക്കാം. അതിനാല് ഒരു മാനസികാരോഗ്യ വിദഗ്ധന്‍റെ അടുക്കല് സൂക്ഷമമായ വിശകലനവും വിലയിരുത്തലും നടത്തി രോഗം നിര്‍ണയിക്കുകയും നിര്‍ദ്ദേശിക്കപ്പെടുന്ന ചികിത്സയുമായി മുന്നോട്ട് പോകുകയും ചെയ്യണം എന്നത് വളരെ പ്രധാനപ്പെട്ട കാര്യമാണ്.\nപ്രധാനപ്പെട്ട കാര്യം : ബൈപോളാര് തകരാറുള്ള ഒരു വ്യക്തി ആത്മഹത്യ ചെയ്യാനുള്ള സാധ്യത വളരെ കൂടുതലാണ്. അതിനാല് ചികിത്സ എത്രയും പെട്ടന്ന് ആരംഭിക്കണം.\nബൈപോളാര് തകരാറിനെ വിജയകരമായി നേരിടല്\nബൈപോളാര് തകരാര് നിങ്ങളുടെ ജീവിതത്തിന്‍റെ എല്ലാ മേഖലകളേയും ബാധിച്ചേക്കാം.നിങ്ങള്‍ക്ക് ബൈപോളാര് തകരാര് ഉണ്ടെന്ന കാര്യം അംഗീകരിക്കുകയും ഇതിനെക്കുറിച്ച് സാധ്യമാകുന്നത്ര പഠിക്കുകയും ചെയ്യുന്നത് ഈ അവസ്ഥയെ വിജയകരമായി അഭിമുഖീകരിക്കാന് നിങ്ങളെ സഹായിക്കും.\nനിങ്ങള്‍ക്ക് സാധിക്കുന്ന ചില കാര്യങ്ങള് താഴെ പറയുന്നു :\nമാനസികാരോഗ്യ വിദഗ്ധന് നിര്‍ദ്ദേശിച്ചിരിക്കുന്ന ചികിത്സ പിന്തുടരുക.\nന് പതിവുള്ള പരിശോധനയ്ക്കായി മുടങ്ങാതെ പോകുകയും മരുന്ന് യഥാസമയം മുടങ്ങാതെ കഴിക്കുകയും ചെയ്യുക.\nപോഷകാഹാരങ്ങള് കഴിക്കുന്നതിലും കൃത്യസമയത്ത് വേണ്ടത്ര ഉറങ്ങുന്നതിലും ശ്രദ്ധവെച്ചുകൊണ്ടുള്ള ഒരു ആരോഗ്യകരമായ ജീവിത ശൈലി നയിക്കുക.\nനിങ്ങളുടെ മാനസികാവസ്ഥയെക്കുറിച്ച് അവബോധം ഉണ്ടായിരിക്കുകയും രോഗലക്ഷണങ്ങള് പ്രത്യക്ഷപ്പെടാന് പ്രേരകശക്തിയാകുന്ന സാഹചര്യങ്ങളും സംഭവങ്ങളും ഏതെല്ലാമെന്ന് തിരിച്ചറിയുകയും ചെയ്യുക.\nപരിചരിക്കുന്നവര് (കുടുംബാംഗങ്ങളും സുഹൃത്തുക്കളും) നല്‍കുന്ന പിന്തുണയേയും സഹായത്തേയും വകവെയ്ക്കുകയും ബഹുമാനിക്കുകയും ചെയ്യുക.\nഒരു സഹായക സംഘത്തില് (സപ്പോര്‍ട്ട് ഗ്രൂപ്പില്)ചേരുകയും നിങ്ങളുടെ അതേ പ്രശ്നം നേരിടുന്ന ആളുകളുമായി ഇടപെടുകയും ചെയ്യുക. ഇത്തരം സമ്പര്‍ക്കങ്ങള് നിങ്ങള്‍ക്ക് പ്രചോദകമാകുകയും നിങ്ങളുടെ അവസ്ഥയെ കൈകാര്യം ചെയ്യാന് അത് നിങ്ങളെ കൂടുതല് ശേഷിയുള്ളവരാക്കുകയും ചെയ്യും.\nബൈപോളാര് തകരാറുള്ള വ്യക്തിയെ പരിചരിക്കല്\nബൈപോളാര് തകരാറുള്ള ആരെയെങ്കിലും നിങ്ങള്‍ക്ക് അറിയാമെങ്കില് ഒരു മാനസികാരോഗ്യ വിദഗ്ധനെ കാണാനും ചികിത്സ നേടാനും അവരെ പ്രോത്സാഹിപ്പിക്കുക. തങ്ങള്‍ക്ക് ഒരു പ്രശ്നം ഉണ്ടെന്ന് ഈ വ്യക്തി സമ്മതിച്ചെന്നു വരില്ല. അത്തരം സാഹചര്യങ്ങളില് നിങ്ങള് ആദ്യം ഡോക്ടറെ കാണുകയും പിന്നീട് ഈ വ്യക്തിയെ കൂടെ കൊണ്ടുപോകുകയും ചെയ്യുക.\nനിങ്ങള്‍ക്ക് സാധിക്കുന്ന ചില കാര്യങ്ങള് :\nന്ഇവരുമായി സംസാരിക്കുമ്പോള് ശാന്തരും സൗമ്യരുമായിരിക്കാന് ശ്രമിക്കുക. നിങ്ങളുടെ ശാന്തത ആ വ്യക്തിയെ അനുകൂലമായ തരത്തില് സ്വാധീനിച്ചേക്കും.\nഈ വ്യക്തിയെ ഒരു പ്രവര്‍ത്തന പദ്ധതി പിന്തുടരാനും ദൈനംദിന പ്രവര്‍ത്തനങ്ങള് ചിട്ടയായി ക്രമീകരിക്കാനും പ്രോത്സാഹിപ്പിക്കുക.\nബൈപോളാര് തകരാര് ഉണ്ടാകുന്ന ഒരു മിശ്ര ഘട്ടം അസ്വസ്ഥതയുണ്ടാക്കുന്നതും അപകടസാധ്യതയുള്ളതുമാണ്. എന്ത് സമ്മര്‍ദ്ദമാണ് ഇത്തരത്തിലുള്ള പെരുമാറ്റത്തിന് കാരണമാകുന്നതെന്ന് നിരീക്ഷിക്കുകയും വിലയിരുത്തുകയും ചെയ്യുക, അത്തരം കാര്യങ്ങള് ഒഴിവാക്കാന് ആ വ്യക്തിയെ സഹായിക്കുക. ഉദാഹരണത്തിന്, ക്രമരഹിതമായ ഭക്ഷണം കഴിക്കല് അല്ലെങ്കില് ഉറക്കം, എളുപ്പത്തില് പണം ലഭ്യാകുന്ന അവസ്ഥ.\nബൈപോളാറിന്‍റെ ഒരു ഘട്ടത്തിന് ശേഷം തങ്ങളുടെ ഉചിതമല്ലാത്തതും കുഴപ്പം പിടിച്ചതുമായ രോഗവുമായി ബന്ധപ്പെട്ട പെരുമാറ്റത്തെ ഓര്‍ത്ത് ഈ വ്യക്തിക്ക് വലിയ അപമാനവും കുറ്റബോധവും അനുഭവപ്പെട്ടേക്കും. അവരെ ആശ്വസിപ്പിക്കാന് ശ്രമിക്കുകയും ഇത്തരം പെരുമാറ്റം സ്വമേധയാ ചെയ്യുന്നതല്ല, ഈ അവസ്ഥ മൂലം ഉണ്ടാകുന്നതാണ് എന്ന കാര്യം അവരോട് വിശദീകരിക്കുകയും ചെയ്യുക.\nതുടര്‍ച്ചയായുള്ള ചികിത്സ കൊണ്ട് സ്ഥിതി മെച്ചപ്പെടുത്താമെന്നും ഒരു സാധാരണ ജീവിതം നയിക്കാനാകുമെന്നും അവര്‍ക്ക് ഉറപ്പു കൊടുക്കുക.\nആത്മഹത്യയെക്കുറിച്ചോ സ്വയം അപകടപ്പെടുത്തുന്നതിനേക്കുറിച്ചോ എന്തെങ്കിലും അഭിപ്രായ പ്രകടനങ്ങളോ അതിനുള്ള പ്രവര്‍ത്തികളോ ഉണ്ടാകുന്നുണ്ടോയെന്ന് ശ്രദ്ധിച്ചുകൊണ്ടിരിക്കുക. അങ്ങനെ എന്തെങ്കിലും ശ്രദ്ധയില് പെട്ടാന് ഉടനേ ഡോക്ടറെ അറിയിക്കുക.\nബൈപോളാര് തകരാറുള്ളവരെ ചികിത്സിക്കുന്നവരും വളരെയധികം മാനസിക സമ്മര്‍ദ്ദത്തിലൂടേയും വൈകാരിക സംഘര്‍ഷത്തിലൂടേയുമായിരിക്കും കടന്നു പോകുന്നത്. മിക്കവാറും പരിചരണം നല്‍കുന്ന പുരുഷന്മാരേക്കാള് സ്ത്രീകള്‍ക്ക് കൂടുതല് മാനസിക സമ്മര്‍ദ്ദവും തളര്‍ച്ചയും ഉത്കണ്ഠയും മറ്റും അനുഭവപ്പെട്ടേക്കും. അവര്‍ക്ക് വിഷാദരോഗം ഉണ്ടായി വരാനുള്ള സാധ്യത വളരെ കൂടുതലുമാണ്.\nപരിചരിക്കുന്നവര് തങ്ങളുടെ പ്രിയപ്പെട്ടവരുടെ ആരോഗ്യത്തെക്കുറിച്ച് വളരെയേറെ ഉത്കണ്ഠപ്പെടുന്നതിനാല് സ്വന്തം കാര്യം നോക്കാന് മറന്നു പോകാറുണ്ട്.\nപരിചരിക്കുന്നവര് താഴെ പറയുന്ന അവസ്ഥയിലാണെങ്കില് അവരും സഹായം തേടേണ്ടതാണ്.\nപരിചരിക്കാന് തുടങ്ങുന്നത് മുമ്പ് ഉണ്ടായിരുന്ന പ്രസരിപ്പും ഊര്‍ജസ്വലതയും നിങ്ങള്‍ക്ക് ഇപ്പോള് തോന്നുന്നില്ലെങ്കില്.\nഇടയ്ക്കിടയ്ക്ക് ജലദേഷം, പനി, കഫക്കെട്ട് തുടങ്ങിയവ മൂലം അസുഖത്തിലാകുന്നു എങ്കില്.\nആവശ്യത്തിന് ഉറങ്ങുകയും വിശ്രമിക്കുകയും ചെയ്തതിന് ശേഷവും എപ്പോഴും തളര്‍ച്ച തോന്നുന്നു എങ്കില്.\nനിങ്ങള് വളരെ തിരക്കിലായതുകൊണ്ടോ അല്ലെങ്കില് വേണ്ടത്ര ശ്രദ്ധിക്കാത്തതുകൊണ്ടോ സ്വന്തം ആവശ്യങ്ങള് അവഗണിക്കുന്നു എങ്കില്.\nനിങ്ങളുടെ ജീവിതം രോഗിയെ പരിചരിക്കലില് ചുറ്റി തിരിയുകയാണ്, പക്ഷെ അത് നിങ്ങള്‍ക്ക് സംതൃപ്തി തരുന്നില്ല എന്ന് ചിന്തിക്കുന്നു എങ്കില്.\nസഹായം ലഭ്യമാകുമ്പോള് പോലും റിലാക്സ് ചെയ്യാന് പറ്റാതിരിക്കല്.\nനിങ്ങള് പരിചരിക്കുന്ന വ്യക്തിയോടും മറ്റുള്ളവരോടും ദേഷ്യം തോന്നുകയും നിങ്ങളുടെ അക്ഷമ വര്‍ദ്ധിച്ചു വരികയും ചെയ്യുന്നു എങ്കില്.\nതളര്‍ച്ചയും, നിസ്സഹായതയും നിരാശയും തോന്നു എങ്കില്-\nനിങ്ങള് നിങ്ങളുടെ ശാരീരികവും മാനസികവുമായ ആരോഗ്യത്തില് ശ്രദ്ധവെയ്ക്കണം എന്നത് വളരെ പ്രധാനപ്പെട്ട കാര്യമാണ്. താഴെ പറയുന്ന ചില കാര്യങ്ങള് ചെയ്താല് അത് നിങ്ങള്‍ക്ക് ഗുണകരമാകും:\nആവശ്യത്തിന് വിശ്രമിക്കുകയും പോഷകാഹാരം കഴിക്കുകയും ചെയ്യുക.\nമാനസിക സമ്മര്‍ദ്ദം കുറയ്ക്കുന്നതിനുള്ള ടെക്നിക്കുകള് പഠിക്കുകയും പ്രയോഗിക്കുകയും ചെയ്യുക.\nകുറ്റബോധം കൂടാതെ നിങ്ങളുടെ കാര്യങ്ങള്‍ക്ക് ആവശ്യമായ സമയം ചെലവഴിക്കുക.\nനിങ്ങള്‍ക്ക് മനസുഖം തരുന്ന ഒരു വിനോദത്തിലോ എന്തെങ്കിലും പ്രവര്‍ത്തനങ്ങളിലോ ഏര്‍പ്പെടുക.\nമറ്റുള്ളവരുടെ സഹായം തേടുകയും സ്വീകരിക്കുകയും ചെയ്യുക.\nവിശ്വസിക്കാവുന്ന ഒരു കൗണ്‍സിലറോടോ അല്ലെങ്കില് ഒരു സുഹൃത്തിനോടോ നിങ്ങളുടെ ചിന്തകളും വികാരങ്ങളും പങ്കുവെയ്ക്കുക.